گۆڕان جێگری دووەم‌و یەكێتی یاریدەدەری سەرۆكی حكومەت رەتدەكاتەوە\n15/04/2019 1179 جار خوێندراوه‌ته‌وه\nدوو رێككەوتننامەی دابەشكردنی پۆستەكان، دەستی ئەو دوو رێككەوتننامە سیاسییەیان بەستووە، كە سێ لایەنی براوەی هەڵبژاردن بۆ پێكهێنانی حكومەت واژوویان كردووە.\nوەك بەرپرسانی یەكێتی و گۆڕان و پارتی باسیدەكەن، دانوستاندنەكانیان پەكینەكەوتووە، بەڵام رەتكردنەوەی دوو پۆست لەلایەن یەكێتی و گۆڕانەوە، هاتنی شاندی دانوستاندنكاری پارتی بۆ سلێمانی دواخستووە. ئەندامێكی جڤاتی نیشتیمانی بزووتنەوەی گۆڕان-یش دەڵێت: "پارتی و گۆڕان گرفتەكەیان هێندە ئاڵۆز نییە، دەتوانن بەیەك دانیشتن رێكبكەون".\nبەپێی راپۆرتێكی هەفتەنامەی رووداو بەدرێژایی سێ ساڵی رابردوو، زۆربەی فراكسیۆنە پەرلەمانییەكانی پەرلەمانی كوردستان، سەرۆكی هەرێمی كوردستانیان وەك پۆستێكی زیادە دەبینی و سەرلەبەری ئەو دامەزراوەیان رەتدەكردەوە، بەڵام ئێستا شەڕ لەسەر جێگرەكانی گەرمە و تەنانەت هێندە پێداگیری لەسەر دەكرێت، زۆرتر لە دوو هەفتەیە هەنگاوەكانی پێكهێنانی كابینەی حكومەتی دواخستووە.\nهەر بەپێی راپۆرتەكە، ئێستا دۆخەكە بە دەستپێشخەرییەكی نوێی نێچیرڤان بارزانی، یان كۆبوونەوەیەكی یەكلاكەرەوەی نێوان پارتی و گۆڕانەوە پەیوەست بووە، بۆ وەڵامدانەوەی ئەو پرسیارەی لە نێو زۆربەی ئەندامانی جڤاتی نیشتمانی و خانەی راپەڕاندنی بزووتنەوەكە دروستبووە "ئایا گۆڕان لە بەرانبەر رازیبوون بە دوو جێگری سەرۆكی هەرێم، چی دەستدەكەوێ؟".\nكوێستان محەمەد، ئەندامی جڤاتی گشتی بزووتنەوەی گۆڕان، ئەو بڕگەیەی رێككەوتننامەی نێوان پارتی و یەكێتی، كە باس لە دانانی جێگرێكی دیكە دەكات بۆ سەرۆكی هەرێم، بەكۆسپی بەردەم گفتوگۆكانی پێكهێنانی كابینەی نوێ دەزانێت‌و دەڵێت: گۆڕان ئامادەیە بە تەواوی دەستبەرداری جێگری سەرۆكی هەرێم ببێ بۆ یەكێتی "بەڵام لە بەرانبەر وەزارەتی پێشمەرگە یان ناوخۆ"، چونكە وەك ئەو باسی دەكات "جێگری دووەم هیچ رۆڵێك بۆ ئەو جێگرە ناهێڵێتەوە، كە بزووتنەوەی گۆڕان وەریدەگرێ".\nبڕیار بوو رۆژی دووشەممەی رابردوو، پارتی و یەكێتی، رێككەوتنەكەیان واژووبكەن، بەڵام بەهۆی ناڕەزایەتی بزووتنەوەی گۆڕان لەزیادكردنی جێگری دووەم بۆ سەرۆكی هەرێمی كوردستان، دواخرا بۆ ئەوكاتەی پارتی، بزووتنەوەی گۆڕان رازی دەكات.\nفەرید ئەسەسەرد، ئەندامی سەركردایەتی یەكێتی دەڵێت: لەحاڵەتی سووربوونی گۆڕان لەسەر رەتكردنەوەی دوو جێگر بۆ سەرۆكی هەرێمی كوردستان، دەبێت هەردوو رێككەوتنەكە بگۆڕدرێت و سەرلەنوێ دانوستاندن بۆ دابەشكردنی پۆستەكان بكرێتەوە، ئەوەش قورسە و كاتیش درەنگە بۆ ئەوە.\nئەوەی وایكرد یەكێتی پێداگری بكات لەسەر وەرگرتنی پۆستی جێگری سەرۆكی هەرێمی كوردستان، كەمكردنەوەی كۆسپەكانی بەردەم پێكهاتنی نێوخۆیی خۆی بوو، چونكە ئەو پۆستە دەبێتە فریادڕەسی چارەسەركردنی كێشەی باڵەكانی كە ئێستا بەدەر لە باڵی ماڵی تاڵەبانی و كۆسرەت رەسوڵ گرووپێكی دیكە لەناو مەكتەبی سیاسی و سەركردایەتیدا دروستبوون وەك هێڵی سێیەم كە پێدەچێت قادر حەمەجان، بەربژێریان بێت بۆ وەرگرتنی ئەو پۆستە. هەرچی بزووتنەوەی گۆڕانە، دەیەوێت جەلال جەوهەر، ئەندامی خانەی راپەڕاندن بۆ وەرگرتنی پۆستی یاریدەدەری سەرۆكی حكومەت بۆ كاروباری چاكسازی بەربژێر بكات.\nئەو ئەندامەی سەركردایەتی یەكێتی رەتیدەكاتەوە حیزبەكەی هۆكار بێت لەو دۆخەدا و هیچ رۆڵێكیش بگێڕێت بۆ چارەسەركردنی ناكۆكییەكان: "كێشەكە ئەوەیە هەر لە سەرەتاوە پارتی خراپ داخڵی گفتوگۆكان بووە و وەك كاردانەوە بەرامبەر یەكێتی بە پەلە رێككەوتنی لەگەڵ گۆڕان كردووە، ئێستاش دەبێت پارتی خۆی ئەو گرفتە چارەسەر بكات، تەنانەت ئەگەر ئەو چارەسەرە بەوە بێت كە بۆ خۆی پۆستێكی دیكەی بداتێ، چونكە یەكێتی رێككەوتنی خۆی كردووە و چاوەڕێی ئەو دوولایەنە دەكات".\nهەر لەو بارەوە ئاسۆ عەلی، ئەندامی سەركردایەتی دەڵێت: "گرفتی دواكەوتنی پێكهێنانی حكومەت پەیوەندی بە یەكێتییەوە نەماوە، ئێمە چاوەڕێی پارتی و گۆڕان دەكەین بۆ ئەوەی رێككەوتنەكەمان لەگەڵ پارتی واژۆ بكەین".\n(رووداو) لە رێگای چەند سەركردەیەكی پارتییەوە زانیاری دەستكەوتووە كە پارتی لە سەرەتاوە بەرنامەی وابوو لە رێگای پۆستێكەوە گۆڕان رازی بكات و بزووتنەوەكەش بەوە نەرمی نواندووە، بەڵام یەكێتی بەوە رازی نابێت. ئەویش بڕگەیەكی نێو رێككەوتننامەی گۆڕان و پارتییە.\nئەندامێكی سەركردایەتی پارتی، كە نەیویست ناوی بڵاوبكرێتەوە، دەڵێ هۆكاری دواكەوتنی چوونی شاندی پارتی بۆ سلێمانی، ئەوەیە نامانەوێ تەنیا بێین كۆببینەوە، "دەمانەوێت، كە هاتین دانیشتنی یەكلاكەرەوەمان هەبێت، ئەوەش كاتێك دەبێت كە ئەو پەیوەندییە تەلەفۆنییانەی ئێستا هەیە لە نێوان پارتی و گۆڕان و یەكێتی، چارەسەر نزیك بكەنەوە و گڵۆپی سەوز بۆ ئەو كۆبوونەوەیە هەڵبكەن".\nبەپێی زانیارییەكان، گۆڕان رازی بووە جێگری دووەم بۆ سەرۆكی هەرێم زیادبكرێت لە بەرامبەر یاریدەدەری سەرۆكی حكومەت بۆ كاروباری چاكسازی، كە گۆڕان وەریدەگرێ. بەڵام وەك ئەندامێكی مەكتەبی سیاسی یەكێتی وتی "یەكێتی یاریدەدەر بۆ سەرۆكی حكومەت رەتدەكاتەوە و سەرۆكی حكومەت یەك جێگری هەیە و چاكسازی پێویستە حكومەت لە رێگای دامەزراوە و وەزارەتەكانی خۆیەوە بیكات".\nلەسەر پێشنیازی پەرلەمانتارانی یەكێتی، جێگری دووەم بۆ سەرۆكی هەرێمی كوردستان زیادكراوە بۆ كاروباری سەربازی. بەوپێیەش ئەو جێگرەی لای بزووتنەوەی گۆڕان دەبێت بۆ كاروباری ئیداری و سیاسی دەبێت.\nئەندامێكی جڤاتی نیشتمانی بزووتنەوەی گۆڕان، رەتیدەكاتەوە دانوستاندن لەنێوان پارتی و گۆڕان بگاتە بنبەست بەهۆی ئەو پۆستەوە و دەڵێ: "ئەگەری بەهێز و چاوەڕوانكراو ئەوەیە پارتی و گۆڕان لەم هەفتەیەدا رێكبكەون، چونكە گۆڕان و پارتیش دڵنیان، ناكرێت رێككەوتننامەیەكی گرنگی نێوانیان بەهۆی زیادكردنی پۆستێكەوە كێشەی تێبكەوێت". ئەو ئەندامەی جڤاتی نیشتمانی بزووتنەوەی گۆڕان هەروەها دەڵێ: "میكانیزم و رێگا زۆرە بۆ ئەوەی پارتی بتوانێ گۆڕان رازی بكات، هەربۆیە رێككەوتنی نێوان گۆڕان و پارتی پێویستی بە كۆبوونەوەی سەرلەنوێی جڤاتەكانیش نابێت و چاوەڕوان دەكرێت پێش كۆبوونەوەی پەرلەمان، ئەو رێككەوتنە بێتە ئاراوە".


چاو خشاندنێکی کورت به‌سه‌ر رووداوه‌کانی تا ئێستای ناو کۆمه‌ڵه (به‌شی دووهه‌م)\nچوار شەممە, 27. 6. 2012\tمۆنا دلبه‌ری ـ رۆژهه‌ڵاتی کوردستان\nئایا به‌راستی حیزبی کۆمۆنیستی ئیران کۆسپ و ته‌گه‌ره‌بوو له‌به‌رده‌م گه‌شه‌نه‌كردنی کۆمه‌ڵه‌دا؟\nله‌په‌راوێزی وته‌کانی کاک ئه‌بدولڵا له‌مه‌ر جوداییه‌کانی ناو کۆمه‌ڵه ...\nکۆمه‌ڵه‌ش که هه‌ر له سه‌ره‌تای درووست بوونیه‌وه له‌سه‌ر بنه‌مای مارکسیستیی پێداگری ده‌كرد‌و خه‌باتی بۆ رزگاری‌و یه‌کێتی کرێکاران ده‌کرد تاراده‌یه‌ک به‌رچاویش له‌ناو گۆڕه‌پانی سیاسی له کوردستان‌و ئێران جێ په‌نجه‌ی دیار بوو ده‌بوو بۆ وه‌ڵام دانه‌وه به‌م خاڵه لاوازانه وه‌ک هێزێکی چه‌پ بێته مه‌یدان‌و ئامانجه کرێکاریه‌کانی گه‌ڵاڵه بکات، ئه‌مه له‌لایه‌ک‌و له‌لایه‌کی تریشه‌وه کۆمه‌ڵه ئه‌وکات له‌ژێر بیروبۆچوون‌و خه‌تی مائۆئیستیدا ده‌یناڵاند‌و هێشتاکه‌ش بیرێکی ناسیۆنالیستی سه‌رده‌م به‌سه‌ریدا زاڵبوو، هه‌ربۆیه ده‌بوو خۆی له‌م قه‌یرانه ده‌ربازبکات‌و شۆڕشێکی ئیدئۆلۆژی له‌نێو پێکهاته‌ی خۆیدا سازمان بدات...شک له‌وه‌دا نیه که دروست بوونی حیزبی کۆمۆنیستی ئێران له هاوینی ساڵی 62 ی هه‌تاوی بومه‌له‌رزه‌یه‌کی سیاسی به‌هێز بوو له‌ناو کۆمه‌ڵه‌دا، له چه‌ندلایه‌نه‌وه ده‌کرێ دروست بوونی ئه‌م حیزبه بده‌ینه به‌رباس‌و لێکدانه‌وه. گرنگترین مه‌سه‌له‌کان که جێگای ئاماژه پێکردنه، سه‌رلێشێواوی به‌ره‌ی چه‌پ له ئێران به‌تایبه‌تی له دوای بێ ئاسۆیی‌و خیانه‌تی حیزبی تووده‌و پرژوبڵاوی هیزه چه‌پ‌و پێشکه‌وتنخۆازه‌کان له‌ئێراندا‌و هێرشی دڕندانه‌ی رژیمی تازه به‌ده‌سه‌ڵات گه‌یشتوی کۆماری ئیسلامی بۆ سه‌ر ئه‌م هێزانه‌و گرتن‌و کوشتن‌و راپێچی زیندان کردنیان بوو...\nخه‌بات‌و ناره‌زایه‌تیه کرێکاریه‌کانیش ڕۆژبه‌ڕۆژ له‌لایه‌ن کۆماری ئیسلامیه‌وه هێرشی ده‌کرایه سه‌ر‌و له ناوه‌رۆکی شۆرشگێرانه‌ی پووچه‌ڵ ده‌کرایه‌وه، بۆیه ئه‌مانه هه‌مووی قورساییان خستبوه‌سه‌ر به‌ره‌ی چه‌پ‌و ئه‌گه‌ری لاوازبوونی زۆر به‌رچاوبوو.\nکۆمه‌ڵه زۆر ژیرانه بۆ وه‌ڵام دانه‌وه به‌م بارودۆخه هاته مه‌یدان‌و زۆر دڵسۆزانه بیرۆکه‌ی دروستکردنی حیزبێکی سه‌رتاسه‌ری که بتۆانێ ئه‌م خه‌باته‌ی کرێکاران به ئاقارێکیتردا به‌رێت‌و سه‌ر‌و سامانێک به‌به‌ره‌ی چه‌پ له‌ئێراندا بدات، داڕشت، که بێگومان ئه‌م حه‌ره‌که‌ته‌ی کۆمه‌ڵه خزمه‌تێکی زۆری هه‌م به‌م به‌ره‌یه‌کرد‌و توانی له ماوه‌یه‌کی که‌مدا زۆربه‌ی هه‌ره‌زۆری شۆرشگێرانی چه‌پ‌و مارکسیست له ریزه‌کانی خۆیدا سازمان بدات‌و خۆی بخزێنێته ناو ناوه‌نده كرێكارییه‌كان له‌سه‌رتاسه‌ری ئێران‌و له‌لایه‌کیتریشه‌وه خۆی له ژێرخه‌تی مائۆئیستی ده‌ربازکات....\nبه‌داخه‌وه ئه‌م حیزبه ئه‌گه‌ریش پاڵپشتێکی به‌هێزی له‌چه‌شنی کۆمه‌ڵه‌ی له کوردستاندا له‌پشت بوو، به‌ڵام به‌داخه‌وه بۆ هیچ کات ئه‌م حیزبه کۆمه‌ڵایه‌تی نه‌بووه‌و نه‌یتوانی لایه‌نگرانێکی زۆر له‌ناوه‌وه‌ی ئێران به‌ره‌ولای خۆی ڕابکێشێت، گرنگترین هۆکاره‌که‌شی ئه‌وه‌بووکه ئه‌م حیزبه له هه‌لومه‌رجێکدا پێکهات که کۆماری ئیسلامی به‌ته‌واوی هێزی سه‌رکوتگه‌ری خۆی خه‌ریکی ئه‌ستاندنه‌وه‌ی ده‌سکه‌وته‌کانی شۆرشی کۆمه‌ڵانی خه‌ڵکی ئێران به‌دژی رژیمی شا بوو. کوردستانیش که وه‌ک زۆربه‌ی ناوچه‌کانی تری ئێران بۆ شۆرشگێران کووره‌ی خه‌بات بوو، میلیتاریزه‌کرابوو وه له ژێر خه‌فه‌قانێکی ره‌شی پۆلیسیدا ده‌یناڵاند‌و رۆژ به‌رۆژ زیاتر هێزی پێشمه‌رگه پاشه‌کشێی پێده‌کراو کوردستان به‌ته‌واوه‌تی ده‌که‌وته ژێرده‌ستی کۆماری ئیسلامی. که‌شوهه‌وای ئێران به‌گشتی‌و کوردستان به‌تایبه‌تی، تۆقێنه‌ر بوو، رۆژ نه‌بوو هێرش نه‌کرێته سه‌ر کۆمه‌ڵانی خه‌ڵک‌و داخۆازیه‌کانیان سه‌رکوت نه‌کرێ، ئه‌مه له‌لایه‌ك‌و له لایه‌کیتریشه‌وه له‌به‌یک بۆخۆمێنی‌و نهادینه‌کردنی ناوه‌نده‌کانی ده‌سه‌ڵات له‌لایه‌ن رژیمی ئێرانه‌وه‌و زاڵکردنی دیکتاتۆریه‌تێکی به‌ته‌واومانا نیزامی له‌ئێران، که‌شوهه‌وای سیاسی له‌ئێران به‌ربه‌ست‌و قه‌تیس کردبوو که هه‌ر ده‌نگێکی ناڕازی له گه‌رودا کپ ده‌کرا. خه‌باتی کرێکاران پاشه‌کشه‌ی پێده‌کراو رێبه‌رانی کرێکاری راپێچی زیندانه‌کان ده‌کران. کرێکاران له‌سه‌ر کار ده‌رده‌کران‌و به‌ر به هه‌ر کۆبونه‌وه‌یه‌کی کرێکاری ده‌گیرا. بزووتنه‌وه‌ی کرێکاری هێشتاکه‌ش له‌ژێر په‌س له‌رزه‌کانی شۆرشی ئیسلاحاتی ئه‌رزی له‌ئێران که ئاکامه‌که‌ی به زیانی کرێکاران شکایه‌وه ده‌ربازی نه‌بووبوو... له‌کوردستانیش کرێکاران له‌به‌ر نه‌بوونی ده‌رفه‌تی کارو ناوه‌ندی به‌ر هه‌م هێنان مه‌جبوور بوون بۆ بژێوی‌و ژیانی بنه‌ماڵه‌یان روو بکه‌نه شاره‌کانی ده‌ره‌وه‌ی کوردستان، که‌به‌داخه‌وه ئه‌مه‌ش خزمه‌تێکی زۆری به پرشوبڵاوی کرێکاران به‌تایبه‌تی له‌کوردستاندا ده‌کرد... ژیان‌و به‌ڕێچوونی کرێکاران له ئاستێکی زۆر دژواردا ده‌چوه پێشه‌وه‌و ترس‌و دڵه‌راوکێ‌و تۆقاندنیش زیاترو زیاتر ئه‌م هێزه‌ی له خه‌باتی ره‌واو به‌رحه‌قی خۆی دورده‌خسته‌وه... کۆمه‌ڵه‌ش که‌ئێستا باری قورسی حێزبی کۆمۆنیستی به‌سه‌ر شانه‌وه بوو، له‌کوردستاندا ده‌رگیری شه‌ڕێکی نه‌خۆازراوی ناوخۆییش بوو که‌به‌داخه‌وه هه‌مو ئه‌م کێشانه نه‌یان هێشت ده‌رفه‌ته‌کان زیاتر خزمه‌ت به‌گه‌شه‌ی حیزبی کۆمۆنیستی ئێران بکات...\nله لایه‌کی تریشه‌وه له‌ناو ریزه‌کانی کۆمه‌ڵه‌دا، مه‌سه‌له‌ی كۆمۆنیست نه‌بوونی حیزبی كۆمۆنیستی ئێران‌و كۆمه‌ڵه رۆژ به‌ڕۆژ له‌لایه‌ن فراكسیۆنی كۆمۆنیزمی كارگه‌رییه‌وه، په‌ره‌ی ئه‌ستاند‌و چاوچنۆکی‌و بیری قیزه‌ونی فراکسیۆنی کۆمۆنیزمی کرێکاری، هه‌ر ده‌هات وکۆمه‌ڵه‌ی لاواز ده‌کرد‌و کۆمه‌ڵه‌و حيزبی کۆمۆنیستی به‌ره‌و قۆناخی دروستکردنی حیزبێکیتر ده‌برد...\nبه‌داخه‌وه ئه‌و که‌شوهه‌وایه‌ی که‌کۆمه‌ڵه تێیدا پێکهات‌و گه‌شه‌یکرد، قه‌ت بۆ حیزبی کۆمۆنیستی ئێران پێش نه‌هات‌و ئه‌م حیزبه کۆمه‌ڵه‌شی له‌گه‌ڵ خۆی به‌ره‌و هه‌ڵدێر برد، ئه‌گه‌ریش دروستبونی ئه‌م حیزبه کۆمه‌ڵه‌ی له‌باری بیرو بۆچوون‌و ئامانجه کۆمۆنیستیه‌کانی شه‌فافتر کرده‌وه‌و گه‌لێک سوننه‌تی باشی له‌ناو کۆمه‌ڵه‌دا جێخست، به‌ڵام گه‌وره‌ترین زه‌ربه‌شی له‌کۆمه‌ڵه‌دا.\nکۆمه‌ڵه‌ی لاواز کرد، کۆمه‌ڵه‌ی ته‌ریک کرده‌وه‌و له شۆرشی کۆمه‌ڵانی خه‌ڵکی کوردستان دایبڕی، که به‌داخه‌وه ئێستاش کۆمه‌ڵه لێی ده‌ربازنه‌بووه.\nکه‌شوهه‌وای لاوازی حیزبی کۆمۆنیستی ئێران، تارماییه‌ک بوو که‌به‌رده‌وام به‌سه‌ر چالاکیه‌کانی کۆمه‌ڵه‌دا ده‌خولایه‌وه، رێبه‌ری ئه‌م حیزبه نه له‌باری ئیدئۆلۆژییه‌وه‌و نه‌له‌باری سیاسی‌و ته‌شکیلاتیه‌وه، توانای ئیداره‌کردنی نه‌بوو، له‌نێۆخۆیدا کێشه‌ی سیاسی‌و ئیدئۆلۆژی هه‌بوو، به‌تایبه‌تی له دوای جوداییه‌کانی فراکسیۆنی کومۆنیزمی کارگه‌ری ئه‌م مه‌سه‌له‌یه زۆر زه‌ق‌و به‌رچاوتر بوو. چه‌ندین بیروبۆچوونی له‌چه‌شنی ناسيۆنالیزم، سۆسیال دیمۆکراسی، چه‌پی توندڕه‌و‌و میانه‌ره‌و تێیدا کایه‌ی ده‌کرد.\nمه‌سه‌له‌ی پێکهێنانی شوورای کڕێکاری یان خۆ ئیتحادیه‌ی کرێکاری له‌ناو کرێکاراندا، ئێشتاش ناکۆکی له‌سه‌ره‌و ئه‌م باسه له‌ناو ئه‌م حیزبه‌دا هه‌ر نه‌بڕایه‌وه. باسی مه‌سه‌له‌ی نه‌ته‌وایه‌تی نه‌ک هه‌ر مه‌تره‌ح نیه، به‌ڵکو باس لێکردنیشی تاوانێکه که ده‌بێ وه‌ڵام ده‌ره‌وه بێت.\nکاک عه‌بدوڵڵای مۆهته‌دی که‌خۆی یه‌کێک له‌چالاکترین پێکهێنه‌رانی حیزبی کۆمۆنیستی ئێران‌و ساڵانێکیش ده‌بیرئه‌وه‌ڵی ئه‌م حیزبه‌بوو، ده‌یان کادری چالاکی ئه‌م ته‌شکیلاته‌ی به‌تاوانی ناسيۆنالیزم له‌ریزه‌کانی کۆمه‌ڵه ده‌رکرد، تا سه‌رده‌مانێک حیزبی کۆمۆنیستی ئێرانی پێ گوڵی سه‌ر تۆپی بزوتنه‌وه‌ی چه‌پ له ئێران‌و کوردستان بوو، که‌چی له‌وه‌رچه‌رخانێکی بیری سه‌یروسه‌مه‌ره‌ی سه‌رده‌مدا، تیشه‌ی له ریشه‌ی حیزبی کۆمۆنیستی ئێران داو کۆمه‌ڵه‌شی له‌گه‌ڵ خۆی به‌ره‌و هه‌ڵدێر برد.\nهێشتا مانگێك به‌سه‌ر کاندیدکردنی خۆی بۆ ئه‌ندامی کۆمیته‌ی ناوه‌ندی کۆنگره‌ی 7 ی حیزبی‌کۆمۆنیستدا تێنه‌په‌ڕیبوو،و هێشتاکه‌ش له‌سه‌ر بیری مارکسیستی سوور بوو، له‌ناکاو له‌ده‌یان کۆبوونه‌وه‌ی شاراوه‌دا به‌رۆکی بۆ فێدراڵیزم داده‌دڕی‌و به‌ده‌نگی به‌رز ڕایده‌گه‌یاند که ئێمه‌ده‌بێ بۆ نه‌ته‌وه‌ی کورد خه‌بات بکه‌ین.\nله سه‌رجه‌می ئه‌و کۆبوونه‌وانه‌دا بۆ یه‌ک جاریش باسی سیاسی مه‌تره‌ح نه‌کراو بگره کۆبوونه‌وه‌کان ته‌نیا ببوونه ژێر پێ خالیکردنی رێبه‌ران وکادره‌کانی کۆمه‌ڵه‌و حیزبی کۆمۆنیست. خاڵی به‌هێزی ناو کۆبونه‌وه‌کان داڕشتنی پیلانێک بۆ رێکخستنی کودێتایه‌کی بێده‌نگانه بوو به‌دژی رێبه‌ری کۆمه‌ڵه. کوده‌تایه‌ک که ناوه‌ندی کۆمه‌ڵه به رێبه‌ری ئیبراهیمی عه‌لیزاده چه‌ک کات‌و ئۆردوگاکانی کۆمه‌ڵه به‌ده‌سته‌وه بگرێ.\nئه‌م کۆبوونه‌وانه که‌شوهه‌وایه‌کیان له‌ناو ریزه‌کانی کۆمه‌ڵه‌دا پێکهێنابوو که بۆ هه‌رساتێک ئه‌گه‌ری شه‌ڕی ناوخۆیی لێده‌کرا. به‌داخه‌وه ئه‌م هه‌وڵه‌ش له لایه‌ن یه‌کێک له‌هێزه‌کانی کوردستانی عێراق پشتگیری لێده‌کراو هه‌موو ئیمکاناتێکی مادی‌و مه‌عنه‌وی بۆ ته‌رخان کرابوو. کوده‌تا حه‌تمی بوو، ده‌بوو نه‌یاران پاشه‌کشه‌یان پێ بکرێ، مه‌یدان مه‌یدانی شه‌ڕه‌و ده‌بێ ده‌سه‌ڵات یه‌ک لایی بکرێته‌وه.\nخۆشبه‌ختانه بیری تیژی رێبه‌ری کۆمه‌ڵه به‌ری به‌م هه‌نگاوه گرت‌و نه‌یهێشت که ئه‌م پیلانه سه‌ربگرێ که ئه‌لحه‌ق کۆمه‌ڵه ژیرانه به‌رخوردی کرد‌و ئاقاری توندوتیژیه‌کانی بۆ قۆناغێکی هێمنانه گۆاسته‌وه.\nریزبه‌ندیه‌کان شکڵیان گرتبوو‌و له دوو به‌ره‌ییه‌ک دا خۆیان ناساندبوو.\nله وه‌ها بارودۆخێکدا کۆنگره‌ی 9 ی کۆمه‌ڵه‌ش له چه‌ند هه‌نگاویدا بوو، باڵی کاک عه‌بدوڵڵا هه‌ر که زانی له که‌مینه‌دایه ئه‌م کۆنگه‌ره‌یان ته‌حریم کرد‌و خۆیان ته‌شکیلی کۆنفرانسی ساخکردنه‌وه‌ی کۆمه‌ڵه‌یاندا.\nهه‌موو هه‌وڵی دڵسۆزان‌و حیزب‌و لایه‌نه‌سیاسیه‌کان بۆ به‌رگرتن به‌جیابوونه‌وه‌یه‌کی له ناکاو‌و بێ ئاکام مایه‌وه‌و به‌داخه‌وه به‌ڕێبه‌ری کاک عه‌بدوڵڵا ئه‌م جیاییه له 25ی مانگی موردادی 79ی هه‌تاوی رویدا.\nدیاره بۆ ساخکردنه‌وه‌ی ته‌شکیلات ئیمکانات پێویست بووکه ده‌بوو فکرێکی بۆ کرابایه‌وه.\nله‌په‌یوه‌ند له‌گه‌ڵ ئیمکاناتی مادی، ئه‌م ماڵه بێ کێشه‌بوو چۆن به‌داخه‌وه له لایه‌ن دۆستانی خۆیان‌و نه‌یارانی چه‌پ له کوردستان ته‌ئمین کرابوون، کێشه‌یه‌ک ئه‌گه‌ر بوایه‌کێشه‌ی ئیمکاناتی ته‌شکیلاتی بۆ خۆناساندن بوو که ده‌بوو له ئۆرگانه‌کانی کۆمه‌ڵه ته‌ئمین کرابان. بۆ ئه‌م مه‌به‌سته‌ش ده‌سکرا به تاڵان کردنی دو ئۆرگانی موهیمی له چه‌شنی رادیۆ کۆمه‌له‌و به‌شی ئه‌سناد ، تا ئه‌و جێگای که به راديۆ په‌یوه‌ندی بوو هه‌رچی یادنامه‌ی شه‌هیدان‌و عه‌کس‌و ئارشیوی راديۆ بوو به تاڵان برا ، له به شی ئه سنادیش دا گه‌لێک شت بران که به‌داخه‌وه دواتر به ده‌ستووری شه‌خسی کاك عه‌بدووڵڵا ئیستیفاده‌ى خراپی لێکراو ...\nنووسراوه له لایه‌ن کوری سلیمانی, June 29, 2012\nمۆنا خانمی بەڕێز: من نە كۆمەڵەم، نە دیمۆكراتم، نە پژاكم، نە یەكیەتیم، نەپارتیم، نە حیزبی كۆمۆنیستی ئێران. من كوردێكم و تەنها ئەوەش بەلامەوە گرنگە كوردبوون و عەداڵەتی كۆمەڵایەتییە لە كوردستان. بەڵا زۆر باش ئاگاداری حیزبە كوردییەكانی كوردستانی رۆژهەڵات و باشوریش هەم.\nخانمی بەڕێز: ئەم نووسینەی ئێوە كە دیفاع و بەرگرییە لە حیزبی كۆمۆنیستی ئێران، من تا ئێستا 2 بەشیم خوێندۆتەوە. بەڵام لە هەمانكاتدا پڕە لە دەمارگرژی و رق دژ بە رەوتی كۆمەڵەی شۆڕشگێڕی زەحمەتكێشانی كوردستانی ئێران و بە تایبەت بەڕێز عەبدوڵڵا موهتەدی. ئەویش ئەوەیە لە روانگەیەكی بەرتەسكی حیزبییەوە شتەكان لێك دەدەنەوە.\nمن لام وا نییە عەبدوڵڵا موهتەدی هەڵەی نەكردووە. بەڵی سەرەتا لە گەڵ رەوتی كۆمۆنیزمی كرێكاری كەوت و ئەمە رەخنەیە لەو بەڕێزە. بەڵام هەر ئەو دوای رۆشتنی حیزبی كۆمۆنیستی كرێكاری زیاترین رەخنەی لەو رەوتە گرت. هێشتا رەوتی كۆمۆنیزمی كرێكاری نەڕۆشتبوون كە كتێبی "ئەم بڵقە كەی دەتەقێت" بڵاو بۆوە، ل دوو بەشدا بوو. من بە كوردی خوێندوومەتەوەو یەكیان تەرجەمەی بەڕێز ناسر حیسامی و ئەویتریان وەرگێڕانی بەڕێز ئەیووب عەبدوڵڵا پوور. هەر ئەوەی عەبدوڵڵا موهتەدی خۆی زانی هەڵەی كردووەو دواتر رەخنەی لە خۆی و ئەورەوتە گرت ئەمە گەورەیی ئەو كەسە نیشان ئەدات.\nدەربارەی چوارچێوەی حیزبی كۆمۆنیست. من لام وایە كۆمەڵە درەنگ لە حیزبی كۆمۆنیست هاتە دەروە. لام وایە دوای رۆشتنی دارودەستەی مەنسوور حیكمەت ئەبوایە حیزبی كۆمۆنیست نەمایەت. باشە تۆ پێم ناڵێیت حیزبی كۆمۆنیست بە درێژایی زیاتر لە 2 دەیە، جگە لە ناو چیتر بووە؟ هەر مناڵانی سنەو سەقز و مەهاباد و بۆكان ومەریوان و... دەهاتن و هەر ئەوان ئەبوون بە ئەندامی حیزبی كۆمۆنیستی ئێران. كە چی ئەوان بۆ پێشمەرگایەتی كۆمەڵە دەهاتن. ئەم حیزبە چەند رێكخراوی كرێكاری هەیە لە تاران و شیراز و ئیسفەهان؟ چەند ئەندامی هەیە كورد نەبێت؟ بەسەری من و تۆ جگە لە كوردەكان 5-6 ئەندامی فارسی نییە. دەی باشە خانمی بەڕێز ئەمە چ حیزبێكە ئەندامی نەبێت. پێكهاتنی حیزبی كۆمۆنیست هەڵەیەكی گەورە بوو بەڕای من. ئێستاش ئەم قەبارەیە هەڵەیە مانەوەی.\nبا باسی بیركردنەوەش بكەین. بەڕاستی لەم سەردەمەدا، بیرۆكەی كۆمۆنیسم ئەتوانێت وەڵامدەرەوە بێت؟ ئاخر عەبدوڵڵا موهتەدی زۆر باش لەوە تێگەیشتبوو كە دوای رووخانی دیواری بەرلین و دوای یەك جەمسەر بوونەوەی جیهان شانسێك بۆ كۆمۆنیسم نەماوە. ئەم تەیفە چەپەی لە گەڵ حیزبی كۆمۆنیستی ئێران كۆمۆنیسمی كرێكاریدا ماونەتەوە، لە راستییدا زۆر كەم لە بنەما فیكرییەكانی ماركس تێگەیشتوون. من لام وایە زیاتر نزیكن بە كائۆتسكی. لە ئەمڕۆدا كۆمۆنیسم یانی كووبا، چین، ڤینزۆئێلا، كۆریای باكوور. تۆ تەماشا ئەمانە هاوڕێ گیانی بە گیانییەكانی ئێستای كۆماری ئیسلامین. چین گەورەترین زیندانی رۆژنامە نووسانە. ڤێنزۆئێلا خۆت باشتر لە من دەزانیت چۆنە، هۆگۆ چاوێزی هاوڕێی ئەحمەدی نژاد. باشە خۆشە حیزبێك بەم بیركردنەوەوە بناسرێتەوە؟\nحیزبی كۆمۆنیستی ئێران پشتی لە پرسی نەتەوەی كورد كردووەو عەبدوڵڵا موهتەدی زۆر باش ئەمەی ناسیووە. هەر لەم رووەشەوە بوو توانی بەشێكی زۆر لە ئەندامانی كۆمەڵە لە گەڵ خۆی بخات، جیابوونەوەی كۆمەڵە لە حیزبی كۆمۆنیست لە ناوخۆو دەروەی كوردستانیشەوە وەڵامی ئەرێی پێدرایەوە. بەڕای من ئەگەر بەڕێوبەرایەتی تەشكیلاتی ئەم حیزبە كێشەی نەبا، جەماعەتی كاك عومەر ئیلخانیزادە نەڕۆشتبان، ئەم حیزبە لە باری سیاسییەوە بەڕۆژترین حیزبی كوردییەوە دەیتوانی زۆر بەهێزتر لەئێستا دەربكەوێت.\nدەربارەی كەسایەتی عەبدوڵلا موهتەدیش من لام وایە لەئێستادا تەنها رەهبەرێكی كوردە لە ناو حیزبەكان، كە لە باری تیۆرییەوە قسەیەكی پێیە بۆ وتن و لە ناو كورد و غەیرە كوردەكانیشدا حیسابی بۆ دەكرێت.


دەوڵەتی تازەی ئەفغانستان لە ڕۆژی چوارشەممەوە کاری خۆی دەست پێ دەکاتهه واڵده ری ئال و به ێت (ع)\nدەوڵەتی تازەی ئەفغانستان لە ڕۆژی چوارشەممەوە کاری خۆی دەست پێ دەکات\nئەیلوول ٨, ٢٠٢١ - ١٢:٢٥ د.ن کۆدی هه واڵ : 1177861 سه ر چاوه : Sahartv Link:\nدەوڵەتی تازەی ئەفغانستان کە تاقمی تالیبان ناساندوویەتی لە ڕۆژی چوارشەممەوە کاری خۆی دەست پێ دەکات.\nبه پیی هه وال ده ریی ئالو به یت(ع) ـ ابنا ـ «زەبیحوڵڵا موجاھید» وتەبێژی تاقمی تالیبان وێڕای ئاماژە کردن بەمەی کە ئەندامانی ئەم کابینەیەی ئێستا سەرپەرشتی وەزارەتخانەکانن وتی: سەرپەرشتەکان دیاری کراون و وەزارەتخانەکان لە ڕۆژی چوارشەممەوە چالاکیی خۆیان دەست پێ دەکەن.\nوتەبێژی تاقمی تالیبان بە دەربڕینی ئەمەی کە کابینەکەی تالیبان بەپێی پشک و دابەشینی خێڵەکی نییە، وتیشی: ئێمە ھەوڵ دەدەین کە تەواوی چین و توێژەکانی کێمەڵگای ئەفغانستان لە دەوڵەت دا بەشدار بن و ڕۆڵیان ھەبێت.\nدوای چەند ڕۆژێک گێرەوکێشە سەرەنجام تاقمی تالیبان شەوی سێ شەممە لە سەر چوارشەممە کابینەی دەوڵەتی خۆی بە سەرۆکایەتیی «مەلا موحەممەد حەسەن ئاخوند» ڕاگەیاند و «مەلا عەبدولغەنی بەرادەر»یش لە پۆستی یاریدەردایە.\nبە پێی ئەو پێڕستەی کە تاقمی تالیبان ڕایگەیاندووە، «زەبیحوڵڵا موجاهید» وتەبێژ، مەولەوی «موحەممەد یەعقوب موجاهید» وەزیری بەرەڤانی، «مەلا سیراجەددین حەقانی» وەزیری نێوخۆ ، «ئەمیر خان موتقی» وەزیری دەرەوە ، «مەلا هیدایەتوڵڵا بەدری» وەزیری دارایی، «مەلا خەیروڵڵا خێرخوا» وەزیری زانیاری و کلتوور ،«قاری دین موحەممەد حەنیف» وەزیری ئابووری ، مەولەوی عەبدولحەکیم شەرعی» وەزیری دادی افغانستان دەبن.\nئەمەو لە لایەکی دیکەوە ھەر بە پێی ھەمان پێڕست: «نوروڵڵا نوری» وەزیری کاروباری ھۆزەکان ، «یونس ئاخوندزاده» وەزیری گەشەی گوندەکان ، «مەلا عەبدولمەنان عومەری» وەزیری ڕێگاوبان ، «مەلا موحەممەد عیسا ئاخوند» وەزیری کانزاکان، «مەلا عەبدولەتیف مەنسوور» وەزیری ئاووکارەبا، «عەبدولباقی حەقانی» وەزیری خوێندنی باڵا ، «نەجیبوڵڵاحەقانی» وەزیری بەدالە، خەلیلوڕەحمان حەقانی» وەزیری کۆچبەران،«عەبدولحەق وەسیق» سەرۆکی ئاسایشتی نیشتیمانی و «حاجی ئیدریس» سەرۆکی بانکی ناوەندی وەک دەستەڵاتدارانی دیکەی دەوڵەتی تالیبان ناسێندراون.


بەڕێوەبەرایەتی ڕەگەزنامەی سلێمانی ئاگاداری هاووڵاتیان دەکاتەوە کە دیاردەیەک سەریهەڵداوە و كه‌سێك له بری كه‌سێكی تر مامەڵەی كارتی نیشیتیمانی ده‌کات، ئەوەش تاوانە و ه‌پیێ یاسا له ڕێی دادگا سزا ده‌درێت.\nدەقی ئاگادارییەکەی ڕەگەزنامەی سلێمانی:\nئاگاداری هاوڵاتیان ده‌كه‌ین كه‌چه‌ند جارێك دیارده‌یه‌ك ئاشكرا ده‌بێت كه‌سێك له بری كه‌سێكی تر مامەڵەی كارتی نیشیتیمانی ده‌کات وه‌ك ئه‌وه‌ی برایه‌ك له هه‌نده‌رانه برایه‌كی لێره مامه‌ڵه‌ی بۆ ده‌كات یان خوشك له جێی خوشك یان كه‌سانێك كه زه‌واجیان كردوه نیشانه‌ی (نقل ) نه‌خراوه‌ته سه‌ر تۆماریان له ماڵی باوكیان .\nده‌چی له ماڵی باوكی و ماڵی خۆی دوای زه‌واج مامه‌ڵه‌ی كارتی نیشتیمانی ده‌كه‌ن كه ئه‌م جۆره مامه‌ڵه‌یه تاوانه به‌پیێ یاسا له ڕێی دادگا سزا ده‌درێ چونكه به‌رنامه‌ی كارتی نیشتیمانی هێنده سیستەمێکی پێشكه‌وتوه توانای دیاری كردنی ئه‌و جوۆره كه‌سانه‌ی هه‌یه گه‌ر به‌ناوی زانیاری جیاوازه‌وه بكرێت یان له دووشاری جیاواز به‌شدرابێت له سه‌ر ئاستی عێراق.\nڕگەیاندنی ڕەگەزنامەی سلێمانی\n2021.12.03 - 19:32\n2021.12.03 - 12:11\n2021.12.02 - 23:55\n2021.12.04 - 23:10\n2021.12.04 - 20:42


باڤڵ تاڵه‌بانى هه‌ڕه‌شه له پارتى ده‌كات\n1413 جار بینراوە 24/1/2019 12:39 AM\nبافڵ تاڵەبانی لەگەڵ ئەنجومەنی ناوەندی یەکێتی کۆبووەوە و جەختیکردەوە لە هیچ لایەنێکی قبوڵ ناکەین کادریان دەستگیربکات و ئاماژەی بەوەکرد کەرکوک شاری یەکێتییە و هیچ سازشێک لەو پرسەدا ناکەن.\nلە راگەیەنراوی کۆبوونەوەی بافڵ تاڵەبانی کورە گەورەی جەلال تاڵەبانی و ئەنجومەنی ناوەندی یەکێتی نیشتیمانی کوردستاندا هاتووە "بافڵ تاڵەبانی جەختیکردووەتەوە چیتر یەکێتی پاشکۆ نابێت و بڕیاری سیاسیشمان سەربەخۆدەبێت".\nڕاگەیەنراوەکە ئەوەشی تێدا هاتووە بافڵ تاڵەبانی دووپاتیکردووەتەوە لە هیچ لایەنێکی قبوڵ ناکەن بە هیچ پاساوێک کادر و لایەنگرانی یەکێتی دەستگیربکات.\nبەگوێرەی ڕاگەیەنراوی کۆبوونەوکە بافڵ تاڵەبانی ئەوەشی خستوەتەڕوو "رێکەوتنی سیاسی لەگەڵ ھەموو ھێزەکان دەکەین و ئەوە تاکە مەرجمانە بۆ گفتوگۆکانمان لەبارەی پێکھێنانی حکومەتی نوێی ھەرێم".\nبافڵ تاڵەبانی ڕوونیشیکردووەتەوە "دڵنیابن پۆستی پارێزگار بۆ کورد دەبێت و یەکێتیش دەبێت کە ئەوە قابیلی ھیچ جۆرە گفتوگۆ وسازشێک نیە ئەوە کۆتایی پێھاتووە".\nناوبراو جەختیکردوەتەوە "کەرکوک شاری یەکێتییە کە ئەمەش لە پێناو ئاسایکردنەوەی دۆخی شارەکە و بوژاندنەوە گیانی برایەتیە لە نێوان کوردو برایانی عەرەبی رەسەن و تورکمان و پێکھاتەکانی ترە کەبۆ ھەموولایەک ئەوە رونبۆتەوە".\nسەبارەت بە پەیوەندیەکانی یەکێتی لەگەڵ حزبە سیاسیەکانی تر، بافڵ تاڵەبانی لە کۆبوونەوەکەدا جەختیکردووەتەوە "چیتر یەکێتی پاشکۆی ھیچ حزبێک نییە و خاوەنی بڕیاری راست و دروستی خۆی دەبێت و ئەو سەردەمەش تەواو بوو یەکێتی پاشکۆیەتی و پەراوێزی قبوڵ بکات".


ڕۆناڵدينهۆ كارە نوێكەى لەگەڵ يانەى بەرشەلۆنە دەستپێكرد – كوردسپۆرت\nسەرەكى/ ئسپانيا/ڕۆناڵدينهۆ كارە نوێكەى لەگەڵ يانەى بەرشەلۆنە دەستپێكرد\nڕۆناڵدينهۆ كارە نوێكەى لەگەڵ يانەى بەرشەلۆنە دەستپێكرد\nئەفسانەى تۆپى پێى بەرازيلى ڕۆناڵدينهۆ و ئەستێرەى يانەى بەرشەلۆنەى گەڕايەوە بۆ كاركردن لەگەڵ يانەى بەرشەلۆنە ئەوش لەدواى هەشت ساڵ دابڕان لەو يانە كەتەلۆنيە .\nئەفسانەبەرازيليەكە دواى ئەوەبەشدارى لە كارێكى خێرى كرد گەڕايەوە بۆئيسپانيا بەڵام ئەمجارە گەڕانەوەكەى بۆ بەرشەلۆنەبۆياريكردن نيە بەڵكو وەك نوێنەرى ئەو يانەيە و دواتر لەگەڵ سەرۆكى يانەى بەرشەلۆنە كۆبويەوە پێكەوە گفتوگۆيانلەسەر كارەنوێكەى ڕۆناڵينهۆ كردلەگەڵ يانە كەتەلۆنيەكە .\nبەم پێيە ڕۆناڵدينهۆ ئەبێتە نوێنەرى بەرشەلۆنە لە سەرتاسەرى جيهان يانەى بەرشەلۆنە سود لە بەناوبانگى ئەو ياريزانەبەرازيليە ئەبينێ كەناوبانگێكى زۆرى هەيە لە جيهانا ئەمەبێجگە لەوەش ڕۆناڵدينهۆ پێش چەند هەفتەيەك بەڕەسمى ئەو كارەى دەست پێكرد پێش ئەوەى بەتەواوى بێتە نوێنەرى بەرشەلۆنە لەجيهان دواى ئەوە هات كەبەشارى لەكرنەوەى نوسينگەى يانەى بەرشەلۆنەكرد لە ويلايەتى نيۆركى ئەمريكى.\nيارزانە تەمەن ٣٦ ساڵەكە سەرەتاى ياريكردنى لەگەڵ يانە كەتەلۆنيەكە لەساڵى ٢٠٠٣دەست پێكردو توانى چەندين نازناو لەگەڵ ئەو يانە كەتەلۆنيە بەدەست بێنێ گرنگترينيان يانە پاڵەوانەكان وخولى ئسيپانى بوو هەروەها لە ساڵى ٢٠٠٨ يانەى بەرشەلۆنەى جێهشت .\nتائێستا ياريزانى براوەى مۆنديالى ٢٠٠٢ ڕۆناڵدينهۆ وازهێنانى ڕەسمى خۆى لەياريكردن ڕانەگەياندوە بەڵام بەشێوەيەكى فەرمى لەگەڵ هيچ يانەيەك يارى ناكا لەدواى ڕۆشتنى لەيانەى فلۆمێنزى وڵاتەكەى .


:: PM:08:48:28/04/2019 \nناوەندێكی فەلەكناسی نێودەوڵەتی پێشبینی دەكات یەكەم رۆژی مانگی رەمەزان بكەوێتە رۆژی دووشەمی داهاتوو كە دەكاتە شەشی ئایار، ئەمەش لە كاتێكدایە وەزارەتی ئەوقافی حكوومەتی هەرێمی كوردستان لیژنەی بینینی مانگی راگەیاند.\nئەمڕۆ یەكشەم 28ی نیسان، محەمەد شەوكەت عەودە بەڕێوەبەری ناوەندی فەلەكناسی نێودەوڵەتی رای گەیاند، بەگوێرەی ساڵنامەی ئیسلامی مانگی شەعبان لە زۆرینەی وڵاتانی ئیسلامی لە حەوتی نیسان دەستی پێ كرد، ئەمەش وادەكات لە زۆرینەی وڵاتانی ئیسلامی مانگ لە پێنجی ئایاری داهاتوو چاودێری دەركەوتنی مانگی نوێ بكرێت كە دەكاتە رۆژی یەكشەم، ئەمەش وادەكات لە زۆرێك لە وڵاتانی ئیسلامی لەو شەوەدا مانگ ببینرێت، ئەگەریش ئاسمان رۆشن نەبوو، ئەوا لە رێگەی تلسكۆبەوە مانگ ببینن و رۆژی دووشەم كە دەكاتە شەشی ئایار ببێتە یەكەم رۆژی مانگی رەمەزان.\nزیاتر گوتی "بە پشت بەستن بەو دۆخەوە ئەگەری زۆرە رۆژی دووشەم كە دەكاتە شەشی ئایار یەكەم رۆژی مانگی رەمەزان بێت\nمحەمەد شەوكەت زیاتر روونی كردەوە، دەكرێت بە بەكارهێنانی تلسكۆب لە رۆژهەڵات و باشووری رۆژهەڵاتی ئاسیا و باشووری ئەوروپا و زۆرینەی وڵاتانی عەرەبی مانگ ببینرێت، بەڵام بینینی مانگ بە چاو لە رۆژئاوا و باشووری ئەفریقیا و زۆرینەی ویلایەتەكانی ئەمەریكا زۆر زەحمەتە، هاوكات لە وڵاتانی ئەمەریكای لاتین ئەگەر هەیە مانگ بە چاو ببینرێت.\nقسەكانی ناوەندی فەلەكناسی نێودەوڵەتی لە كاتێكدایە ساڵانە لە هەرێمی كوردستان وەزارەتی ئەوقاف و كاروباری ئاینی لیژنەی بینینی مانگ رادەگەیەنێت بۆ دەستنیشان كردنی یەكەم رۆژی مانگی رەمەزان.\nجێی باسە ساڵانە ناوەندی فەلەكناسی نێودەوڵەتی لە چیای حفیت لە شاری عەینی ئیماڕاتی چاودێری بینینی مانگ دەكات لە سەعات شەشی ئێوارە تا هەشتی شەو بە كاتی ئیماڕات، نوێنەرانی هەندێك لە لایەنە فەرمییەكانیش ئامادەیی چاودێرییەكە دەبن.\nئه‌م بابه‌ته 9662 جار خوێنراوه‌ته‌وه


بابەت لەسەر ئینتەرنێت:http://www.sarbast.com/post/2141\nڕەش بوونی جومگەکانی دەست ناھێڵێت\nرەش بوون و بۆر بوونی جومگەکانی دەست گرفتێکە بەھۆی بەرکەوتنی تیشکی خۆرەوە بەشێوەیەکی زۆر دروست دەبێت یان بەھۆی زۆر بەکارھێنانی مادە کیمیاییەکانەوە یان بەھۆی وشکبونی درێژخایەنەوە، بۆیە دەتوانیت بەیەکێ لەم رێگایانە سپی بکەیتەوە:\n١. لیمۆ و زەردەچەوە: ئەمیش نیو لیمۆ دەبێ بدەیت لەشوێنەکە و نیو کەوچک زەردەچەوەی ھاڕراوی فرێشی تێ بکە و با ٢٠ دەقیقە بەردەوام بێت پاشان دەستت بەئاو بشۆ. ئەم رێگایە ھەفتەی دووجار دووبارە بکەرەوە و دەشتوانیت ماسکەکە بدەیت لەدەم و چاو ت و شوێنەکانی تری لەشت.\n٢. ھەنگوین وتوێکڵی پرتەقاڵ: توێکڵی پرتەقاڵ بھاڕە و لەگەڵ دوو کەوچک ھەنگوین و ٣ کەوچک ئاوی فرێشی پرتەقاڵ تێکەڵی بکە و بیدە لەپێستی دەست، دەم و چاو، ئەژنۆ، ئانیشک بۆ لێکردنەوەی پێستە مردووەکە کەھۆکاری رەنگە بۆرەکەیە و ناوچە ووشەکەکەش لەناودەبات و درەوشانەوەی دەکات.\n٣. بابایا و شۆفان: کەمێک بابایا و ھاڕڕاوی شۆفان و ئاوی نیو لیمۆ تێکەڵ بکە و جوان دابەشی بکە بەسەر دەستت و شوێنە زیانلێکەوتوەکانی تری لەش. باماسکەکە ٢٠ دەقیقە پێوەی بێت پاشان بیھێنە بەشوێنەکاندا و بەجوڵەی بازنەیی بۆ ھاندانی تەقشیر و رزگاربون لەچینە رووکارییە وشکەکانی پێست و دۆزینەوەی چینی تری نەرمتر\nڕێکەوتی بڵاوبوونەوەی بابەت: 2017-09-16


نهێنی یەكلاكردنەوەی دوو پۆستە وەزاریەكەی كورد لە بەغدا – Standard Kurd\nلەلایەن ستاندار Posted on حوزه‌یران 2, 2020 3763 جار بینراوە 0 سەرنج\nپەرلەمانتارێكی ڕەوتی حیكمە رایدەگەیەنێت كورد كاندیدی دوو پۆستە وەزاریەكەی یەكلاكردۆتەوە.\nعەلی حەمیداوی پەرلەمانتاری رەوتی حیكمە لە ئەنجومەنی نوێنەرانی عێراق لەبارەی یەكلاكردنەوەی پۆستە وەزاریەكان رایگەیاند:” كورد كاندیدی خۆیان بۆ وەزارەتەكانی دارایی و داد یەكلاكردۆتەوە و كۆتایی هاتوە”.\nجێی باسە بەگوێرەی رێكەوتنی پێش وەختە وەزارەتی دەرەوە بۆ پارتی و وەزارەتی داد بۆ یەكێتیە، ناوبراویش هیچ زانیاریەكی لەبارەی ناوەكان نەخستۆتە ڕوو.\nئەوە لەكاتێكدایە بەگوێرەی بۆچونی چاودێران رەوتی حیكمە ئاگاداری یەكلاكردنەوەی ئەو دوو پۆستەیە، بەڵام لایەنە كوردیەكان كە پۆستەكان لە پشكی كورد دراون بە یەكێتی و پارتی هیچ ئاگاداریەكیان لە ناوەرۆكی ئەو رێكەوتنە نیە، لەكاتێكیش پێویستیان پێدەبێت داوای یەك ریزی لە فراكسیۆنە كوردستانیەكانی تر دەكەن، لەسەروەختی دابەشكردنی پۆستەكانیش ئاگاداریان ناكەنەوە.\nبڵاوکراوەی پێشووفاشیزمی تورکی لە لوتکەی مەترسیدا\nبڵاوکراوەی نوێترپارتی و یەكێتی لەسەر چەند پرسێك رێكدەكەون


فەهرەستی کات و یادی خوداکان، کە چیدی یاریمان لەگەڵدا ناکەن – كولتور مه‌گه‌زین\nزاموا موحەمەد -قه‌سیده\nBy زاموا موحه‌مه‌د\t Last updated مارس 23, 2019\n– داخۆ من چیتر ئەو کەسە نیم؟ دەستێک، ڕەوتێک و ڕوخسارێکی گۆڕاوم هەیە؟\nئەی من چیم- هاوڕێیان، بۆ ئێوە من ئەو کەسە نیم؟” …نیتچه.\nسلڤادۆر دالی؛ پێكهاته‌یه‌كی نه‌رمی قه‌ده‌غه‌كراوێكی كوڵاو – پێشبینی شه‌ڕی ناوخۆ – ١٩٣٦\nبە هەردوو دەست مەمکێکی خۆی هەڵگرتبوو، بە ڕێگادا دەڕۆیشت. لێم پرسی ئەو هەموو فریشتەیە چی لێ دەکەیت؟ ئەو هەموو شەیتانە لە چیدا بەکار دەهێنیت؟ خوداکانی هاوڕێمان لەکوێ نیشتنەوە؟\nڕەنگە تۆ یادت نەبێت، بەڵام سەردەمێک ژیان هەبوو، سەردەمێک دەمارەکان پڕ وزەی ژیان بوون … تۆ لە نزماییەوە مەڕوانە، کە ئێستا کەوتوینەتە ڕۆژگارەوە؛ دەبێت لە بنبەستی دۆزەخیشدا پرد هەر گۆرانی بۆ ژیان بڵێت، گۆرانی بۆ ئومێد بڵێت، گۆرانیی مەستیی بچڕێت.\nخوداکان لە دەستمدا یەک یەک هەڵوەرین، فریشتەکان شیی بوونەوە، پولەکەی شەیتانەکان هیچ ڕەونەقێکیان نەما؛ ڕاستت پێ بڵێم، من تووشی دەردێکی ترسناک بووم، هەر ڕۆژێک و زمانم جۆرێک بەخۆی نامۆ دەبێت، شەوانەش خۆم وشەکانی خۆی ناناسێتەوە. بە هەردوو دەست مەمکێکی خۆتت هەڵگرتبوو، بە ڕێگادا دەڕۆیشتیت، لە پشتەوە چاوم لێت بوو. شوێن خۆی گەواهی دەدات کە دونیا بە دەورتدا دەسوڕایەوە، شوێن خۆی گەواهی دەدات کە من و مەنزووریش بەدەورتدا دەسووڕاینەوە؛ ئەمە شتێکە پەیوەندی بە سەپێنراوەکانی کاتەوە نییە، دەزانم شوێنیش تەنها لەناو کاتدا پۆلێن دەکرێت، باس دەکرێت؛ دەزانم کە کات خۆیەتی شوێن دەگێڕێتەوە، بەڵام زمانم ماوەیەکە خەریکی شتێکی ترە، بەڵام زمانم ماوەیەکە دەیەوێت کات فەهرەست بکات…\nتەمی بەرپێی گیلگامێش،\nئەی ڕوحکێشێک بە هەڵە قولابەکانت لە ڕوحی ئێستا گیر بوون، ئیزرائیلی مێژوو\nئەی سەرەتایەک کە ڕۆیشتیت و دەستپێکەکانت لەجێی خۆت بەجێهێشت\nئەی ئەو بتەی کە لە دیرۆکەوە بەربوویتەوە و بە درێژایی سەدان ئەبەدیەت نەشکایت\nکڕێشی بنباڵی فریشتە، تەپوتۆزەکەی شەیتان، مستیلەکەی قامکی خالیق\nئێمە کۆچی خوداکان دەژین،\nئێمە ئەو خوێنەین کە لە برینی خودای هەرە نەمرەوە فیچقەمان کرد\nلەکوێ تۆمان لێکەوت؟\nدەشتێک باوەشی بۆ ئاسمان کردووەتەوە\nخۆرێک گاڵتە بە خوشکە قەیرەکانی دەکات، کە مەغریەبەکانی ئایندەین\nگەواڵەکانی هەور بەیازن و شانازیی بە خاڵیبوونی خۆیانەوە دەکەن\nلە پڕێتیی ئەوەی شلە: باران ؛\nگیایەک حاشا لە هاوتای وشک و زەردی خۆی دەکات\nجۆبار کە نەفرەت لە وەستان دەکات، ڕوبار کە نەفرەت لە هەڵنەقوڵان دەکات\nجۆبار کە نەوازشی ڕۆیین دەکات، ڕوبار کە ماچی کەف و ماچی گوژم دەکات\nگابەردێک ڕەقیی خۆی بە نەرماوی شەبەنگ دەشواتەوە.\nئەو کە لەناو ترپە بۆش و خاڵییەکانی یادەوەریمدا بۆ خۆی دەگەڕێت\nمن کە لەناو هەرا و جەنجاڵیی هێڵە ئاسنینەکانی داهاتوویدا بۆ شوێن دەگەڕێم\n/ماچ ڕوودەدات؛ هەنگوین، کە کەستان تامتان نەکردووە/\nچۆن میتاڵی ئێستامان لێ بوو بە تراویلکەی ئەبەدیەت؟\nمیسۆپۆتامیەکان، میسریەکان، خەڵکەکەی خۆت،\nسەکسۆنیەکان، ئەوروپیەکان، سێبەری ئەوروپیەکان\nعوسمانی، سەفەوی و عەرەب …\nزەقورە، هیرا، هەرەم، کڵێسا و مزگەوت: هەموویانت تاقی کردەوە.\nئەم هەموو گالیسکەی جەنگەت لەکوێی ستیانەکەتدا هەڵگرتووە؟\nکە جەنگاوەرە مەستەکانت دەبردە ناو جێگەکەتەوە، بۆ ئێمەت یاد نەبوو؟\nکە پێغەمبەرەکان سوجدەیان بۆ ئالوشی سەرمەدت دەبرد، بۆ ئێمەت یاد نەبوو؟\nئەی ژنێک کە هەرگیز لە ژنێتی خۆی ناگات؛ ئەی ژنێک قەت لە ژنێتیی خۆی تێرنابێت\nئەی ژنێک کە هەرگیز لە پیاوەکانی ناو خۆی تێرنابێت،\nبۆ ئێمەت لەیادکرد؟\nتۆش هەر لە ئاهەنگی منداڵەکانتدا سەما دەکەیت؛ تۆش دواجار دەبیتە تۆپەڵێک چرچی پیر\nخوداکان حاشات لێ دەکەن، وەک چۆن ئێمەیان وەلا نا\nوەک چۆن لەم بنکی زوڵمەتەدا ئێمەیان جێهێشت.\nزەوییەک فەزای لەرزۆکی خۆی بەرز دەکاتەوە\nبۆ چاوی تێشکنی هەرە گەرم، بۆ سووربوونەوەی خۆر ؛\nخۆرێک مۆڕەی ئاگرین لە ئەرزێک دەکات ئەبەد داکوتراو بە لۆیە جێگیرەکانی زەمەنەوە\nهەورێک کەللەی پڕە لە عەدەمەکانی ئێستا و کەڵکەڵەکانی بارینی داهاتوو،\nشەهوەتەکانی دڵۆپەی سبەی ؛\nگیایەک کە تەنها تینووە، زۆر بە سادەیی تینوە و هیچی تر\nئاو کە ڕوحی خۆی بە هەتاودا هەڵدەخات: یان هەڵم\nگابەردێک کە پابەندە بە پنتەکانی شوێن و لەنگەرەکانی کاتەوە ؛\nلەکوێن خوداکانی هاوڕێمان، خودایانی ڕابوردوو، ئێمە کە هەر مرۆڤەکەی جارانین؟\nتۆ کە هەم ئاسمانت نیشانە کردووە و هەم ساڵیش لەتدەکەیت\nتۆ کە هەم چەشنی ڕەنگ و هەم وەچەی زەمەنیشیت\nعەبەسی ئەم ڕۆژە ڕەش و شەوە بێڕەنگانەمان بۆ کوێ دەبەیت؟\nلەکوێیە خەزێنە بەرینەکەی پووچییت، خەزێنە مایل بە ناکۆتاکەی تێپەڕینت؟\nئەم هەموو بیرکردنەی ئێمە چۆن دەتوانیت؟\nنەفرینی ئێمە لە دابڕان، یادگەی پڕ لە خودای ئێمە، برینی پڕ لە ڕەمەکی ئێمە\nئەم هەموو ئەستەمە چۆن دەگریت؟\nڕەخشێک بە سەبکی زێڕ نیگای ئاراستەی ڕوخساری بەهەشتە: بڵێم ئاسمان\nهەورێک کە تەنیا میزی دێت، میزی دێت و هیچی تر\nمەچەکی ڕەسەنترین خێوی چڕبوونەوە: گابەردێک وەک خۆی\nزریکەی جۆگەلەیەک لەو هەموو تەرمە هەڵوەریوەی کەنار … من هیچم نییە بۆ گوتن\nخوداکان چیدی یارییمان لەگەڵ ناکەن، ئەوان جێیانهێشتین\nفڕێدراینە توناوتونی ڕۆتینەوە و\nئەوەی لەدەستمان چوو، لەدەستمان چوو؛ ئەوەیش کە دێت لەدەست دەچێت.\nشاسواری هەرە جەسووری خۆر، ئیلاهیترین منداڵی ساڵ\nئەی کاتژمێری وەفاداری حەوتەوانەکەی پەیدابوون،\nکشانی ئەستێرەیەکی پیر، دەڕۆیت و ئاوڕت نییە ؛\nلە تۆدان لەدەستدانەکان، دڵشکانەکان، بەفیڕۆچوونەکان، فریودانەکان\nبۆ کوێ تەمەنی بوخچەکراومان هەڵدەگریت؟\nئەم هەموو ملپێچی مەرگە لە ئاوریشمی ئێمە بۆ کێ دەچنیت؟\nلەرزی دەشتێک کە بۆ هەڵمترین وەچەی ڕفێندراوی بەستەڵەک دەخلیسکێت: خووسار\nخۆرێک کڵاوبۆرگەکەی لێ ونبووە\nبەستن کە دروێنەی شەونم دەکات\nدۆخی شلیی شەقاو کە بە شەختە دەگەڕێت: ڕوبار\nبریسکەی زیپکەکانی زەوی: گابەردێک نەریتی تیشک دەگرێتەبەر …\nبەڵام چۆن ئەم فریشتانەی سەر لەپی دەستمان ڕەقبوونەوە؟\nئای بۆ هەلهەلەی شادی، بۆ قاقای ژیان، سەهۆڵی ناو پێکی خوداکان\nکە هەزارە دوای هەزارە بەر پێکی ئێمە دەکەوت.\nگەوهەرەکەی سەر خەنجەری کات، ئەی پێکێک شەرابی ڕەش لەسەر مێزی ئولفەت\nزۆرم هەیە گوتن لەسەر تۆ\nئەم هەموو شاعیرەت چۆن خستەوە؟\nچییە وا لە برینەکانمان دەکات بەرەو تۆ باڵبگرن؟\nتۆ کە زوڵمەتت داهێنا و بۆ خۆتت گێڕایەوە\nتۆ کە لەدایکبوونی مەرگ و مەرگی مەرگیشیت\nتۆ کە بوونت لێوە پەیدابوو\nتۆ کە فەوزا بوویت و خۆتت ڕێکخست، تۆ کە بوویتە شێوە بۆ کایۆس ؛\nئەی دەستێک کە هەموو بوونەوەر دەخاتە بەردەم دژەکەی خۆی\nئەی لەدایکبوونەوەی هەموومان\nئێمە چی دەکەین لەناوتدا؟\nکە چارۆکەوانی ژیار جەورێک بگرێتەبەر ڕەقتر لە تاوێری بەر شەپۆلە زەردەکانی هەتاو، کە سنووری نێوان زیندەگی و ژیان ئەستووربێت هێندەی ئەستووریی چیایەک لە تەم، کە ئەم مرۆڤە بووبێتە لغاوی خۆی: تۆ دەبیتە وەحشیترین ڕوودانی زەمەن؛ چرکەساتی تەقینەوەی خەون لە نەستی ئارەزوودا، داڕشتنەوەی هەبوون لە یەکتربڕێکی تاقانەی شوێن و کاتدا …\nخورپەی دڵی مێژوو، ئەی مەحاڵی ڕۆشناییەک لە کۆتایی تونێلێکی مەحاڵدا، دەستێکمان بۆ درێژبکە لە ناڕێکیەکانی خۆتەوە، نیشانمان بدە شوێنەواری دەنگ لەم کپیە سامناکەی جیهاندا، شوێنەواری جووڵە لەم وەستانە کوشەندەیەی زەمیندا، شوێنەواری ڕەنگ لەم کوێریە پەرواشەی دونیادا، شوێنپێی خۆت لە شوێنەواری کۆچی خوداکاندا، شوێنپێی ژیان لە شوێنەواری ڕەوی خۆتدا، شوێنپێی خۆت لەم دێڕانەدا کە لە لۆچێکی سڕی زمانەوە دێن: کە ئێمە لێرە دڵشکاو ئازار دەدرێین، کە شۆڕشگێڕیش هەر جەستەیەک ئازارە بە دڵێکی شکاو و مشتێک هەنگاوەوە لە سەریدا.\nتابلۆكان؛ سلڤادۆر دالی.


https://1baiser.com له پێشوازیى ڕه‌مه‌زاندا |\nHome بیروڕا له پێشوازیى ڕه‌مه‌زاندا\nپێویسته له‌سه‌رمان كه له ئێستاوه خۆمان ئاماده بكه‌ین بۆ پێشوازى مانگى ڕه‌مه‌زان و پێداویستیه‌كانى بۆ ئاماده بكه‌ین و زمانمان به‌م نزایه پاراو بكه‌ین و بڵێین (خوایه گیان سوپاس بۆ تۆ كه جارێكى تر گه‌یشتینه‌وه ڕه‌مه‌زان و پشتیوانیمان بكه بۆ به‌ئه‌نجامگه‌یاندنى، ئه‌و چاكه و ته‌قوایه‌شمان به نسیب بكه كه تیایه‌تى.)\nئه‌م مانگه پڕه له خێر و به‌ره‌كه‌ت، مانگى سۆز و به‌زه‌یى و لێخۆشبوون و ڕزگاربوونه له ئاگر، مانگى چاكه و ئیحسانه، ئه‌مه ته‌نها بۆ ئه‌م ئوممه‌تى ئیسلامیه‌یه و هیچ ئوممه‌تێكى تر ئه‌مه‌ى نییه.\nله گرنگترین ئه‌و ئاماده‌كاریانه‌ى كه پێویسته، ئه‌وه‌یه كه به به‌ڕۆژو بوون له مانگى شه‌عباندا پێشوازى بكرێت، هه‌ندێك فه‌رمووده هه‌یه جه‌خت له‌وه ده‌كه‌نه‌وه كه پێغه‌مبه‌رى خوا مانگه‌كه هه‌مووى به‌ڕۆژوو بووه یان چه‌ند ڕۆژێكى به‌ڕۆژوو بووه، ئه‌گه‌ر هه‌ركه‌سێكیش به به‌رده‌وامى ڕۆژى دوو شه‌ممه و پێنج شه‌ممه به‌ڕۆژوو بووه با به‌رده‌وام بێت یان هه‌ركه‌سێك ڕۆژووى له‌سه‌ره ده‌توانێت له‌م مانگه‌دا قه‌زاى بكاته‌وه.\nله گرنگترین ئاماده‌كاریه‌كان بریتیه له بوونى ئیراده‌یه‌كى به‌هێز و نیه‌تێكى باش بۆ به‌ڕۆژو بوون و ڕازى كردنى خواى گه‌وره، به‌و ئامانجه‌ش به‌ڕۆژوو بێت كه به‌جێهێنانى فه‌رمانێكى خواى گه‌وره‌یه و ئه‌نجامدانیشى بۆ كۆمه‌ڵێك ئامانجى بنه‌ڕه‌تیه، كه له گرنگترینیان:\nیه‌كه‌م/ ته‌قوا [لَعَلَّكُمْ تَتَّقُونَ]، وشه‌ى (ته‌قوا) هه‌موو كارێكى خێر ده‌گرێته‌وه واته خۆپاراستن، ده‌بێت مرۆڤى باوه‌ڕدار به ئیراده‌یه‌كى به‌هێز و باوه‌ڕبه‌خۆ بوون و ڕاستگۆییه‌وه بڕیارى جێبه‌جێكردنى بدات، له‌و ڕۆژه‌دا له شته حه‌ڵاڵه‌كان دوور بكه‌وێته‌وه له خواردن و خواردنه‌وه‌و ئاره‌زوو، بڕیار بدات له‌م مانگه‌دا له هه‌موو حه‌رام و خراپه و تاوان و درۆ و غه‌یبه‌ت و … هتد دوربكه‌وێته‌وه، واته دوركه‌وتنه‌وه له‌و شتانه‌ى كه خوا حه‌رامى كردووه، ده‌بێت ئه‌م حاڵه‌ته لاى مرۆڤى باوه‌ڕدار په‌یوه‌ست نه‌بێت ته‌نها به ڕه‌مه‌زانه‌وه، به‌ڵكو له‌دواى ڕه‌مه‌زانیش مرۆڤێكى خواناس و ڕاستگۆ و چاكه‌كاربێت.\nئه‌گه‌ر له مانگى ڕه‌مه‌زاندا تووشى تاوانێك بوویت نابێت بیخه‌یته ئه‌ستۆى شه‌یتان، چونكه له فه‌رمووده‌ى سه‌حیحدا هاتووه كه ده‌فه‌رموێت ״إِذَا دَخَلَ رَمَضَانُ فُتِّحَتْ أَبْوَابُ الْجَنَّةِ وَغُلِّقَتْ أَبْوَابُ جَهَنَّمَ وَسُلْسِلَتْ الشَّيَاطِينُ״ واته كاتێك كه ڕه‌مه‌زان هات ده‌رگاكانى به‌هه‌شت ده‌كرێنه‌وه‌و ده‌رگاكانى دۆزه‌خ داده‌خرێن و شه‌یتانه‌كانیش لغاو ده‌كرێن، كه‌واته له ڕه‌مه‌زاندا هه‌ركه‌سێك تاوان بكات خۆى تاوانباره و ده‌بێت سه‌رزه‌نشتى خۆى بكات، چونكه له ڕۆژى دواییدا شه‌یتان خۆى بێ به‌رى ده‌كات له‌وانه‌ى كه تاوانه‌كه ده‌ده‌نه‌وه پاڵ ئه‌و، به‌ڵكو ده‌ڵێت ته‌نها خۆت تاوانباریت چونكه من هیچ هۆكارێكم نه‌بوو تۆ ناچار بكه‌م به تاوانكردن ئه‌گه‌ر بۆخۆت ئه‌نجامت نه‌دایه [فَلَا تَلُومُونِي وَلُومُوا أَنْفُسَكُمْ مَا أَنَا جبِمُصْرِخِكُمْ وَمَا أَنْتُمْ بِمُصْرِخِيَّ إِنِّي كَفَرْتُ بِمَا أَشْرَكْتُمُونِ مِنْ قَبْلُ إِنَّ الظَّالِمِينَ لَهُمْ عَذَابٌ أَلِيمٌ] به‌ڵام ئه‌وه‌ى ده‌بینرێت مرۆڤه شه‌یتان ڕه‌فتاره‌كانن، كه به به‌رچاومانه‌وه ده‌بینرێن و هانى باوه‌ڕدار ده‌ده‌ن بۆ تاوان و خراپه‌كارى كه له ئێستادا هۆكارى ڕاگه‌یاندن و تۆڕه په‌یوه‌ندیه جیاوازه‌كان سه‌رقافڵه‌ى ئه‌م كاره‌ن، چونكه له‌نێویاندا به‌شێكى ڕاگه‌یاندنیان كردۆته بازاڕ بۆ خستنه‌ڕووى هونه‌رێكى ڕه‌زیل و بێ مانا كه پڕیه‌تى له تاوان و خراپه‌كارى، له‌م ڕێگه‌یه‌شه‌وه گه‌نجان و تازه‌پێگه‌یشتوان هان ده‌درێن كه سه‌رقاڵى ئه‌م جۆره تاوانانه بن و سه‌رئه‌نجامیش كاریگه‌رى خراپ په‌یدا ده‌كات له‌سه‌ریان و كه‌سایه‌تیه‌كى لاواز و نابه‌رپرسیار و نا نیشتمانیان لێ دروست ده‌بێت، له‌به‌رئه‌وه ئه‌ركى گه‌وره‌ى ده‌زگاكانى ڕاگه‌یاندن ئه‌وه‌یه كه به‌رپرسیارانه مامه‌ڵه بكه‌ن و پرۆژه‌ى گه‌وره له بوارى ڕاگه‌یاندندا جێبه‌جێ بكه‌ن بۆ پێگه‌یاندن و په‌روه‌رده‌كردنى گه‌نجى باش و مرۆڤى باش و چاره‌سه‌ركردنى كێشه‌كانى كۆمه‌ڵگا و گێڕانه‌وه‌ى هاوڵاتیان له تاوان و خراپه‌كارى.\nبۆئه‌وه‌ى له ئه‌م مانگه‌دا مرۆڤى مسوڵمان ببێته مرۆڤێكى چاكه‌خواز و دوركه‌وتنه‌وه له شه‌ڕ و خراپه‌كارى و گه‌نده‌ڵى، واته ئه‌م مانگه ببێته هۆى زیادكردنى چاكه‌كان و گه‌ڕانه‌وه له خراپه‌كان و به‌وشێوه‌یه‌ش توێشوویه‌ك كۆ بكه‌نه‌وه كه له ماوه‌ى 11 مانگى داهاتوودا وه‌ك وزه كه‌ڵكى لێ وه‌ربگرێت و بتوانێت له‌به‌رامبه‌ر تاوان و خراپه‌دا بوه‌ستێته‌وه‌و به‌رگریه‌كى گه‌وره له ده‌روونیدا دروست ببێت بۆ پاراستنى ئاستێكى به‌رز له ئیمان و خواناسى.\nپێغه‌مبه‌رى خوا (صلى) ئه‌وه‌مان بۆ ڕوون ده‌كاته‌وه كه یه‌كێك له فه‌زڵه‌كانى خوا له مانگى ڕه‌مه‌زاندا ڕزگاربوونه له ئاگر، وه‌ك ده‌فه‌رموێت [وَلِلَّهِ عُتَقَاءُ مِنْ النَّارِ وَذَلكَ كُلُّ لَيْلَةٍ]، واته پێویسته مرۆڤى باوه‌ڕدار بگاته ئه‌م ئاسته كه شایه‌نى ڕزگاربوون بێت له ئاگر، ئه‌مه‌ش كاتێك ده‌بێت كه دروشمه‌كه‌ى بریتى بێت له ״يَا بَاغِيَ الْخَيْرِ أَقْبِلْ وَيَا بَاغِيَ الشَّرِّ ادبر״ واته ״ئه‌ى ئه‌و كه‌سه‌ى كه ڕوو له خێرى زیادى بكه‌و ئه‌و كه‌سه‌ش كه ڕووى له خراپه و تاوانه با وازى لێ بێنێت״، ده‌بێت ئه‌م دروشمه له ژیانیدا جێبه‌جێ بكات و له‌دواى ئه‌وه‌شه‌وه‌یه كه ده‌گاته ئه‌و ته‌قوایه‌ى كه خوا ده‌یه‌وێت.\nدووه‌م/ له ڕێگه‌ى ڕۆژوه‌وه خواى گه‌وره ده‌یه‌وێت بمانگه‌یه‌نێته ئاستێكى مرۆیى به‌رز له هه‌ستكردن به گرفت و ناڕه‌حه‌تیه‌كانى كه‌سانى تر، به‌تایبه‌تى هه‌ژاران و هه‌ستكردن به‌و بارودۆخه ناهه‌مواره‌ى كه تیایدا ده‌ژین، مانگى ڕه‌مه‌زان مانگى چاكه و خێرخوازیه، ده‌بێت له زیاده‌مه‌سره‌فى دوور بكه‌وینه‌وه، چونكه هه‌ركه‌سه ده‌بێت به پێویستى خۆى خه‌رجى هه‌بێت و زیاده‌مه‌سره‌فى نه‌كات، وه‌ك خواى گه‌وره ده‌فه‌رموێت [إِنَّ الْمُبَذِّرِينَ كَانُوا إِخْوَانَ الشَّيَاطِينِ] لێره‌دا ئه‌و كه‌سانه‌ى كه زیاده‌مه‌سره‌فى ده‌كه‌ن خواى گه‌وره به براى شه‌یتان ناویان ده‌بات، ئه‌مه‌ش سیفه‌تێكه كه خواى گه‌وره خۆشى ناوێت، وه‌ك ده‌فه‌رموێت [وَكُلُوا وَاشْرَبُوا وَلَا تُسْرِفُوا إِنَّهُ لَا يُحِبُّ الْمُسْرِفِينَ]، توێژینه‌وه‌ى جۆربه‌جۆر هه‌ن له‌م باره‌یه‌وه كه هه‌مووى جه‌خت له‌وه ده‌كه‌نه‌وه كه جیاوازیه‌كى زۆر هه‌یه له نێوان ژیانى مسوڵمانه ده‌وڵه‌مه‌نده‌كان و هه‌ژاره‌كاندا ،به‌تایبه‌تیش ئه‌گه‌ر سه‌یرى دانیشتوانى كه‌نداو بكه‌ین و به‌تایبه‌تى تریش له مانگى ڕه‌مه‌زاندا ،ئاستى به فیڕۆدان و خه‌رجى له ئاستێكى به‌رزدایه و بێ ئاگاییه‌كى زۆرى پێوه دیاره له ژیان و گوزه‌رانى خه‌ڵكانى هه‌ژار و نه‌دار، یه‌كێك له توێژینه‌وه‌كان ده‌ڵێت ״ئه‌گه‌ر ئه‌و پاره زۆره‌ى له مانگى ڕه‌مه‌زاندا خه‌رج ده‌كرێت به زیاده مه‌سره‌فى كۆى بكه‌ینه‌وه‌و ته‌رخانى بكه‌ین بۆ هه‌ژاران ئه‌وا 50%ى كۆمه‌ڵێك وڵاتى هه‌ژار سودمه‌ند ده‌بن بۆ ماوه‌ى شه‌ش مانگ״. چونكه به‌ڕۆژوو بوون بۆ دروستكردنى ئه‌م هه‌سته‌یه و ئه‌گه‌ر له‌لاى ده‌وڵه‌مه‌نده‌كانیش ئه‌مه دروست نه‌بێت كه‌واته ئامانج له ڕۆژوو گرتن چیه؟.\nسێیه‌م/ گه‌ڕانه‌وه بۆلاى خواو په‌شیمان بوونه‌وه له تاوانه‌كان یه‌كێكه له ئامانجه سه‌ره‌كیه‌كانى به‌ڕۆژو بوون له مانگى ڕه‌مه‌زاندا، په‌شیمانبوونه‌وه له تاوانیش ته‌نها به وته نابێت به‌ڵكو ئه‌و په‌شیمان بوونه‌وه‌یه‌ى كه لاى خواى گه‌وره وه‌رگیراوه ده‌بێت به سێ مه‌رج بێت..\n1- دابڕان له تاوانه‌كه.\n2- په‌شیمانبوونه‌وه له كردنى ئه‌و تاوانانه.\n3- بڕیاردان بۆ نه‌گه‌ڕانه‌وه بۆ ئه‌و تاوانه به‌شێوه‌یه‌كى هه‌تا هه‌تایى.\nوه‌ك خواى گه‌وره ده‌فه‌رموێت [إِنَّمَا التَّوْبَةُ عَلَى اللَّهِ لِلَّذِينَ يَعْمَلُونَ السُّوءَ بِجَهَالَةٍ ثُمَّ يَتُوبُونَ مِنْ قَرِيبٍ فَأُولَئِكَ يَتُوبُ اللَّهُ عَلَيْهِمْ وَكَانَ اللَّهُ عَلِيمًا حَكِيمًا].\nئه‌گه‌ر تاوانه‌كه به‌رامبه‌ر مافى مرۆڤێك بوو، ئه‌وه مه‌رجێكى تریش زیاد ده‌كات كه بریتیه له‌وه‌ى ده‌بێت ئه‌و مافه بگه‌ڕێنیته‌وه بۆ ئه‌و كه‌سه و گه‌ردنى خۆتى پێ ئازاد بكه‌یت، ئه‌مه ئه‌گه‌ر په‌یوه‌ندى به مافێكى داراییه‌وه هه‌بوو به‌ڵام ئه‌وه‌ى زۆر قورسه كه په‌یوه‌ندى هه‌بێت به مافێكى مه‌عنه‌وییه‌وه وه‌ك غه‌یبه‌ت كردن و دوو زمانى و درۆكردن و.. هتد.\nله‌به‌رئه‌وه پێویسته زۆر خۆمان بپارێزین له تاوانه ده‌روونیه‌كان ،چونكه دوایى ده‌بێت په‌شیمانى ده‌رببڕیت و داوای لێبوردنى لێ بكه‌یت، ئه‌گه‌ر ئه‌وه نه‌كه‌یت، ئه‌وا له ڕۆژى دواییدا مایه پووچ ده‌بیت و هه‌موو كرده‌وه چاكه‌كانت به‌و تاوانانه ده‌ڕوات.\nپێویسته مرۆڤى باوه‌ڕدار به‌رده‌وام گه‌شه به چاكه‌كارى بدات ڕۆژ به ڕۆژ ئه‌و كارانه بكات كه له‌خوا نزیكى ده‌كاته‌وه‌و له ئه‌وانه‌ش خۆى به‌دوور بگرێت كه ده‌بێته مایه‌ى سه‌رشۆڕى له ڕۆژى دوایى دا، واته نابێت له شوێنى خۆیدا وه‌ستاو بێت و به چه‌ند عیباده‌تێك سه‌رقاڵ بێت و به‌مه‌ش دڵى خۆى خۆش بكات كه باوه‌ڕدارێكى ته‌واوه، وه‌ك ده‌فه‌رموێت [لِمَنْ شَاءَ مِنْكُمْ أَنْ يَتَقَدَّمَ أَوْ يَتَأَخَّرَ]، به‌پێى ئه‌م ئایه‌ته پێویسته له‌سه‌رمان كه به‌رده‌وام عیباده‌تى چاكتر و باشتر بكه‌ین و داهێنانى زیاترمان هه‌بێت و له كاره دنیاییه‌كانماندا دڵسۆزتر و چاكتر بین و نموونه‌ى مرۆڤى دڵسۆز و به‌وه‌فاو هۆشیار و به‌ئاگا و چاكه‌خواز بین.\nمانگى ڕه‌مه‌زان مانگى گه‌وره‌ى نزا كردنه، خواى گه‌وره‌ش ئاماده‌یى خۆى ده‌بڕیوه بۆ به‌ده‌مه‌وه‌چوونى كه‌سێك كه داواى لێ بكات وه‌ك ده‌فه‌رموێت [وَإِذَا سَأَلَكَ عِبَادِي عَنِّي فَإِنِّي قَرِيبٌ أُجِيبُ دَعْوَةَ الدَّاعِ إِذَا دَعَانِ فَلْيَسْتَجِيبُوا لِي وَلْيُؤْمِنُوا بِي لَعَلَّهُمْ يَرْشُدُون]. واته هه‌ركه‌سێك له به‌نده‌كانم داوام لێ بكات ئه‌وا من نزیكم و وه‌ڵامى داواكه‌ى ده‌ده‌مه‌وه له‌به‌رئه‌وه وه‌ڵامى داواكانم بده‌نه‌وه‌و باوه‌ڕم پێ بهێنن بۆئه‌وه‌ى مرۆڤێكى چاك و باش و گه‌وره‌بن.\nئه‌گه‌ر ئه‌م بنه‌ما سه‌ره‌كیانه له ڕۆژوودا هاتنه‌دى ئه‌و ڕۆژووه لاى خوا ڕۆژویه‌كى وه‌رگیراوه‌و ئه‌و ئامانجه گه‌وره‌ش كه بۆى دانراوه ده‌یهێنێته‌دى كه به‌ده‌ستخستنى ته‌قوایه.


كۆرۆنا كرواتیا و نەمسا و سویسراشی گرتەوە – تۆڕی میدیایی خەڵک\nكۆرۆنا كرواتیا و نەمسا و سویسراشی گرتەوە\n2020/02/25 - 8:03 PM\nیەكەم حاڵەتی توشبوون بە ڤایرۆسی كۆرۆنا لە هەریەك لە وڵاتانی كرواتیا و نەمسا و سویسرا ڕاگەیەندرا.\nئەمڕۆ سێ شەممە، یەكەم حاڵەتی توشبوون بە ڤایرۆسی كۆرۆنا لە وڵاتی كراواتیا ڕگەیەندرا، لەو بارەیەوە ئەندرێ بیلۆڤیچ سەرۆك وەزیرانی وڵاتەكە، تۆماركردنی یەكەم حاڵەتی توشبوونی بە ڤایرۆسی كۆرۆنا لە كرواتیا ڕاگەیاند، دەسەڵاتدارانی نەمسا بە هەمان شێوە ئاماژەیان بە دەركەوتنی دوو حاڵەتی توشبوون بە ڤایرۆسەكە كرد لە ناوچەی تیرۆڵی خۆرئاوای نەمسا، لە هەمان كاتدا وەزارەتی تەندروستی سویسراش یەكەم حاڵەتی توشبوونی بە كۆرۆنا لە باشووری وڵاتەكە ڕاگەیاند.\nسەرۆك وەزیرانی كرواتیا ڕایگەیاند، توشبووەكە بۆ نەخۆشخانەیەك لە زەگربی پایتەخت گوازراوەتەوە، فیلی بیرۆس وەزیری تەندروستی وڵاتەكەش دەڵێت، نەخۆشەكە لە شاری میلانۆی ئیتاڵیاوە گەڕاوەتەوە.\nهەر لەو چوارچێوەیەدا، دەسەڵاتدارانی ناوچەی تیرۆڵی نەمسایی ڕایانگەیاند، ئەو دوو كەسەی توشی كۆرۆنا بوون لە وڵاتدا، ئیتاڵیین.\nلە وڵاتی سویسرا بە هەمان شێوە وەزارەتی تەندروستی وڵاتەكە لە بەیاننامەیەكدا ڕایگەیاندووە، ئەو كەسەی توشی ڤایرۆسی كۆرۆنا بووە، دانیشتووی ناوچەی تیچینۆی باشوورە كە هاوسنورە لەگەڵ ئیتاڵیا.\nبەوێنە؛ چێشتخانەیەك لەناو شاری سلێمانی داخرا\nفەرمانبەران لە دواكەوتنی مووچە نیگەرانن و حكومەتیش بێدەنگە


هێزه‌كان خرانه ئاماده‌باشییه‌وه..تیرۆریستان له سنووری سووریا ده‌گه‌ڕێنه‌وه عێراق\n:: PM:04:42:15/03/2019 \nسه‌رچاوه‌یه‌كی ته‌ناهی له پارێزگای دیاله ئاشكرای كرد، كه سه‌رجه‌م هێزه ته‌ناهییه‌كانی سنووری نێوان سووریا و عێراق خراونه‌ته حاڵه‌تی ئاماده‌باشی زۆر تونده‌وه و ته‌واوی هێلی سنوور هێزه‌كانی عێراقی لێ بڵاوكراوه‌ته‌وه، بۆ ڕێگری له دزه‌كردنی تیرۆریستان بۆ ناوه‌وه‌ی عێراق، له‌گه‌ڵ به‌رده‌وامی شه‌ڕی نێوان هه‌سه‌ده و تیرۆریستان.\nسه‌رچاوه‌كه به پێگه‌ی "ئه‌لمه‌علوومه"ی ڕاگه‌یاندووه، هێزه‌كانی عێراق له هێلی سنووری نێوان عێراق و سووریا خراونه‌ته ئه‌وپه‌ڕی حاڵه‌تی ئاماده‌باشییه‌وه، به‌هۆی شه‌ڕی به‌رده‌وامی تیرۆریستان و هێزه‌كانی سووریای دیموكرات له شاره‌دێی باغوز و مه‌ترسی هاتنی چه‌كداران بۆ ناوه‌وه‌ی عێراق.\nزیاتر گوتی، ئه‌و شوێنانه‌ی تیرۆریستانی لێ ماوه هاوسنوورن له‌گه‌ڵ عێراق و هێزه‌كانی هه‌سه‌ده‌یش گه‌مارۆیان داون، بۆیه هه‌موو پێشبینییه‌كان به‌و ئاراسته‌یه‌ن كه تیرۆریستان به‌ره‌و عێراق پاشه‌كشه بكه‌ن، ئه‌گه‌ر ئێمه ڕێوشوێنی توند و له‌وپه‌ڕی ئاماده‌باشی نه‌بین بۆ ڕووبه‌ڕووبوونه‌وه‌یان له‌وانه‌یه دزه بكه‌نه ناوه‌وه‌ی عێراق.\nدووپاتی كرده‌وه، كه تا ئێسته دۆخی سنوور ئارامه و ڕێوشوێنه‌كان به‌رده‌وامیان هه‌یه و كامێرای چاودێری و ڕێوشوێنه‌كان زۆر به ڕێكوپێكی به‌ڕێوه ده‌چن، هێزه‌كانیش به ته‌واوی بۆ هه‌ر ئه‌گه‌رێك ساز و ئاماده‌ن.\nزانیاری نوێ لەسەر هێرشەكەی عەین ئەسەد ئاشكرا دەبێت\nكارنامەی سەردانەكەی پاپا بۆ عێراق\nلاهای دەستی بە لێكۆڵینەوە لە تاوانی جەنگیی ئیسرائیل دژی فەلەستینییەكان كرد\nمیدیاكانی عێراق: كازمی پارێزگاری ناسڕییه‌ی دوورخسته‌وه ئه‌سه‌دی له شوێنی دانرا


دکتۆر بێستون زه‌نگه‌نه: ئێمه وه‌ک کورد ڤیتۆمان نییه له‌سه‌ر هیچ کاندیدێکی شیعه بۆ پۆستی سه‌ره‌ک وه‌زیری\nهێشتالایه‌نه شیعه‌کانی عێراق نه‌یانتوانیوه له‌سه‌ر دیاریکردنی که‌سێک بۆ پۆستی سه‌ره‌ک وه‌زیری وڵاته‌که ڕێکبکه‌ون.\nدکتۆر بێستوون زه‌نگه‌نه، ئه‌ندامی په‌رله‌مانی عێراق له فراکسیۆنی یه‌کێتی نیشتیمانی کوردستان ده‌ڵێت تا ئێستا به‌شێکی شیعه‌کان سورن له‌سه‌ر کاندید کردنه‌وه‌ی نوری ئه‌لمالیکی بۆ گه‌ڕێکی تری سه‌ره‌ک وه‌زیری و ده‌شڵێت "ئێمه‌ش وه‌ک کورد ئه‌گه‌ر تێبینیه‌کمان له‌سه‌ر نوری ئه‌لمالیکی هه‌بێت ئه‌وا تێبینیه‌که له‌سه‌ر خۆی نییه به‌ڵکو له‌سه‌ر شێوازی فه‌رمانڕه‌وایه‌تی کردنه‌که‌یه‌تی بۆ عێراق".\nهه‌ندێک له سه‌رچاوه‌کانی هه‌واڵ ده‌ڵێن مالیکی مه‌رجی هه‌یه بۆ ده‌ستبه‌رداربوون له پۆسته‌که‌ی، له‌وانه کاندید کردنی ئه‌ندامێکی ده‌وڵه‌تی یاسا و هه‌روه‌هاش حکومه‌تی داهاتووی عێراق هیچ لێپێچینه‌وه‌یه‌کی له‌گه‌ڵدا نه‌کات.\nله میانه‌ی وتووێژه‌که‌یدا له‌گه‌ڵ به‌ڵێن ساڵح، دکتۆر زه‌نگه‌نه ده‌ڵێت کاندید کردنی که‌سێک له ده‌وڵه‌تی یاسا بۆ پۆستی سه‌ره‌ک وه‌زیری ده‌که‌وێته سه‌ر کۆده‌نگی ماڵی شیعه و ده‌شڵێت بۆ مه‌رجی دووه‌میشی ئه‌گه‌ر هاتوو تاوانه‌کانی به‌سه‌ردا سه‌پاند ئه‌وا نه په‌رله‌مان و نه که‌سی تریش ده‌توانن داکۆکی لێبکه‌ن.\nدکتۆر بێستون ده‌ڵێت که‌م و زۆر زۆرێک له کاندیده‌کان بۆ پۆسته‌کان پێشتر له هه‌رێمی کوردستان ئۆپزسیۆن بوون بۆ ڕژێمی پێشوو وه له هه‌رێمه‌وه ده‌ستیان پێکردوه به‌ڵام وه‌ک ده‌ڵێت کاتێک ده‌چنه سه‌ر کورسی ده‌سه‌ڵات هه‌موو شتێکیان له‌بیر ده‌چێته‌وه.\nوتووێژ له‌گه‌ڵ بێستون زه‌نگه‌نه


ڕۆڵی دامەزراوەکانی توێژینەوە لە هەرێمی کوردستانی عێراق | MERI\nFebruary 3rd, 2016 نوێترين بابه‌ت 0\nگرنگی دامەزراوەکانی توێژینەوە لەڕووی کاریگەری دروستکردن لەسەر پرۆسەی داڕشتنی سیاسەت و بڕیاردان بەشێوەیەکی سەرەکی پشتدەبەستێت بە گرنگیدانی کۆمەڵگا بە توێژینەوە و میتۆدە ئەکادیمیەکان. یاخود، هەڵسوکەوتی کۆمەڵگا و بوونی متمانە بۆ داهێنانی چارەسەری بۆ کێشە ئاڵۆزەکان نیشانیدەدات کە ئاخۆ دامەزراوەکانی توێژینەوە دەتوانن جیاوازی دروستبکەن.\nئەمە پوختەی ئەو بۆچوونانە بوون کە چەندین نوێنەری کۆمەڵگای مەدەنی لە هەرێمی کوردستان لە وەڵامی پرسیاری “ئایا دامەزراوەکانی توێژینەوە پێویستن؟” لە چوارچێوەی چالاکیەکی ئینستیتیوتی مێری لە ڕۆژی چوارشەممە ٢٧ کانوونی دووەم، کە هاوکات بوو لەگەڵ بڵاوکردنەوەی ڕاپۆرتی ساڵی ٢٠١٥ی ئیندێکسی ڕیزبەندی جیهانی بۆ دامەزراوەکانی توێژینەوە کە پرۆگرامی دامەزراوەکانی توێژینەوە و کۆمەڵگای مەدەنی لە ئینستیتیوتی لاودەر لە لە زانکۆی پینسێلڤانیا ساڵانە دەریدەکات. بەشداربووانی چالاکیەکە پێکهاتبوون لە ئەکادیمیستان و ڕێکخراوە ناحکومەتیە ناوخۆیی و نێودەوڵەتیەکان و داڕێژەرانی سیاسەت لە حکومەتی هەرێمی کوردستان و نوێنەری دەزگاکانی ڕاگەیاندن.\nتانیا گیلی، سەرپەرشتیاریی کۆبوونەوەکە و ئەندامی پێشووی پەرلەمانی عێراق، لە دەستپێکی گفتوگۆکان پرسیاری ئاراستەی ئامادەبووان کرد. گرنگی دامەزراوەکانی توێژینەوە دەوەستێتەسەر بەرهەم و توانایان بۆ ئەنجامدانی توێژینەوەی ئەکادیمی پێویست لە کاتی گونجاو. لەو کاتەی کە زانکۆکان هێواشن لە بەرهەمهێنانی توێژینەوە و بڵاوکراوە؛ داڕێژەرانی پۆڵەسی زیاتر پێویستیان بە توێژینەوەی تاقیکاری و پێشنیاز هەیە بۆ ئەوەی خۆیان بگونجێنن لەگەڵ گۆڕانکاری خێرا لە بواری ئابووری و سیاسەت. ئەمەش ئەو بوارەیە کە دامەزراوەکانی توێژینەوە دەتوانن پێگەی خۆیانی تێیدا بەدیاربخەن بە دروستکردنی گۆڕانکاری، بەگوێرەی وتەکانی خافێیر برۆڵۆ، ئەکادیمیست و شیکەرەوەی داتا لە دامەزراوەی یوگۆڤ.\nچەندین بەشداربووی تر جەختیان لەسەر پێویستی شافافیەت لە ڕووی تەمویل و سەربەخۆیی کرد بۆ بەدەستهێنانی متمانەی کۆمەڵگا. پێویستە دامەزراوەکانی توێژینەوە بەردەوام سەرچاوە دارییەکان و ئامانجەکانیان بۆ ئایندەی درێژخایەن ئاشکرا بکەن. دکتۆر سامان شاڵی پێی وایە کە دامەزراوەکانی توێژینەوە دەبێت وردبن لە وەڵامدانەوەی پرسیارەکانی: دەتەوێ کاریگەری لەسەر کێ دروستبکەیت؟ لەسەر چ بنەمایەک؟ بەهەمان شێوە، بەشداربووانی کۆبوونەوەکە هیواخوازبوون کە ئینستیتیوتی مێری بایەخی زیاتر بە “پرسە گەرمەکان” بدات کە ئێستا لە کۆمەڵگا ڕوودەدەن بۆ نموونە پرسی سەرۆکایەتی هەرێم، بارودۆخی سەروەری یاسا لە هەرێم و قەیرانی ئابووری. ژمارەیەک لە بەشداربووان پێیان وابوو کە توێژینەوەی دامەزراوەکانی هاوشێوەی ئینستیتیوتی مێری ئاراستەکراو بێت بۆ ئاگادارکردنەوە و فێرکردنی حکومەت و کۆمەڵگا.\nگرنگی دامەزراوەکانی توێژینەوە لەڕووی کاریگەری دروستکردن لەسەر پرۆسەی داڕشتنی سیاسەت و بڕیاردان بەشێوەیەکی سەرەکی پشتدەبەستێت بە گرنگیدانی کۆمەڵگا بە توێژینەوە و میتۆدە ئەکادیمیەکان.\nپرسیاری سەرەکی تەوەری دووەمی چالاکیەکە بریتیە بوو لەوەی کە ئاخۆ کۆمەڵگای مەدەنی لە کوردستان کاریگەری هەیە لەسەر سیاسەت و پۆڵەسی حکومەت. هەندێک لە ئامادەبووان بێهوایی خۆیان لە بەرامبەر پرۆسەکە دەربڕی، بەڵام چەندین نموونەی ئەرێنیش باسیان لێوەکرا. یەکەمیان، ئاماژە بە کەمکردنەوەی تەمەنی بوون بە ئەندام پەرلەمان لە ٣٠ ساڵ بۆ ٢٥ ساڵ، کە ئەمەش بەشێوەیەکی سەرەکی لە دەرئەنجامی فشاری چەندین گروپی کۆمەڵگای مەدەنیەوە بوو، بۆ ڕەخساندنی دەرفەت بۆ گەنجان. دووەمیان، سڵاح فەتاح، بەڕێوەبەری سەنتەری لێکۆڵینەوەی جێندەری لە زانکۆی سۆران، ئاماژەی بەوەدا کە پێویستە ئینستیتیوتی مێری هاریکاری ڕكێخراوە ناحکومەتیە بچووکەکان بکات لە ڕێگەی توێژینەوە و بەرزکردنەوەی تواناکانیان، چونکە ئەم ڕێکخراوانە دەتوانن گۆڕانکاری ئەنجامبدەن لەسەر ئاستی کۆمەڵگا.\nژمارەیەک لە بەشداربووان تیشکیان خستەسەر گرنگی پەروەردە و بەشدریپێکردنی گەنجان لە هەرێمی کوردستان. ئەگەر خەڵک متمانە بە کاری دامەزراوەکانی توێژینەوە بکەن و بەهەند وەریبگرن، ئەوکاتە کاریگەری دەبێت. زیاد مەحموود، ڕاگری پێشووی کۆلیژی سەربازی لە عێراق، پێیوابوو کە پەروەردە زۆر گرنگە چونکە لە ڕێگەی توێژینەوەوە دەتوانرێت ئیتیکی کۆمەڵگا پەرەی پێبدرێت.\nئۆلیڤیا ئەلیاس، چالاکوانی مەدەنی لەبواری پرسی یەزیدیەکان، وتی پێویستە تەنیا لە سیستەمی پەروەردە نەڕوانین، بەڵکو بەهەمان شێوە لە پرسی ئاین و خێزان؛ چونکە ئێستا دامەزراوەکانی توێژینەوەی هاوشێوەی ئینستیتیوتی مێری، زیاتر ڕەنگدانەوەی چینی پرۆفێشناڵە نەوەک کۆمەڵگا.\nلە کۆتاییدا، بەشداربووان هەڵسان بە پێدانی چەندین پێشنیار بۆ باشترکردنی کارەکانی ئینستیتیوتی مێری. لەنێویاندا، خافێیر برۆڵۆ پێشنیازی ئاڵوگۆڕی ئەجێندای کرد لەنێوان دامەزراوەکان بۆ خۆ بەدوورگرتن لە دووبارەکردنەوەی هەمان کار و پڕۆژە، وە بۆ بنیاتنانی هاوبەشی لە بڕی پێشبڕکێ کردن. دەکرێ هاوبەشی گرنگ و بەسوود لە ڕێگەی پەیوەندی و ئاڵوگۆڕی ئەجێندا دروستبکرێت. لە کۆتایدا، سامان شاڵی پێشنیاری کرد کە ئینستیتیوتی مێری هەڵبستێت بەسازدانی دیبەیت و گفتوگۆ لە زانکۆکانی هەرێم بۆ لەیەک نزیککردنەوەی خەڵک و هاندانیان بۆ تاوتوێکردنی ئەو پرسە گرنگانەی کە تا ئێستا بە چارەسەر نەکراوی ماونەتەوە لە کوردستان.\nئینستیتیوتی مێری يه‌كه‌می ڕیزبەندی دامەزراوەکانی توێژینەوەیە لە عێراق\nئینستیتیوتی مێری يه‌كه‌م بوو لە عێراق


اخبار > سەرکۆنسووڵی کۆماری ئیسلامی ئێران لە شاری هەولێر لە گەڵ وەزیری ئاوەدانکردنەوە و نیشتەجێبوونی حکومەتی هەرێمی کوردستانی عێراق کۆبووە.\nلە چاوپێکەوتنی نێوان مورتەزا عەبادی سەرکۆنسووڵی کۆماری ئیسلامی ئێران لە شاری هەولێر و دەرباز کۆسرەت ڕەسوڵ وەزیری ئاوەدانکردنەوە و نیشتەجێبوونی هەرێمی کوردستان سەبارەت بە هاوکارییە دوو قۆڵییەکانی نێوان هەر دوو لا وتووێژ کرا.\nلە درێژەی ئەم چاوپێکەوتنەدا بەشداری کۆمپانیا تەکنیکی و ئەندازیارییەکانی کۆماری ئیسلامی ئێران لە پرۆژە ئاوەدانکردنەوەکانی هەرێمی کوردستان خرایە بەر باس و وتووێژ.\nسەرکۆنسووڵی کۆماری ئیسلامی ئێران ستایشی هەوڵەکانی وەزیری ئاوەدانکردنەوە و نیشتەجێبوونی هەرێمی کوردستانی کرد سەبارەت بە قیرکردنی ڕێگای قەڵادزێ بۆ کێلەی سەردەشت کە ڕۆڵی بەرچاوی لە ئاڵوگۆڕە بازرگانییەکانی نێوان سەردەشت - قەڵادزێ و ڕانیە دەبێت\n09:46 - 15/01/2018 / ژماره : 495767 / ژماره‌ی پیشاندرانه‌کان : 42


حەسەن [ زۆرتر... 👁] ✖ ✖ ✖ 0 0 ✔ 60% ✍ ب.ج. 10-6-2012 16:51:49\nپرسەنامە بۆ خانەوادە وکەسوکاری هەردوو شەهید سورکێو [ زۆرتر... 👁] ✖ ✖ 0 2 ✔ 99% ✍ ب.ج. 8-4-2020 17:13:31\n📝 وەزارەتی پێشمەرگە لەبارەی پەلامارەکەی شەوی رابردووی داعش لەسنوری کوڵەجۆی گەرمیان راگەیەنراوێکی بڵاوکردەوە بەڵگەنامەکان\n📅 کاتی تۆمارکردن Apr 8 2020 6:41PM\nشەوی رابردوو لە ئەنجامی پەلامارێکی ترسنۆکانەی تاری [ زۆرتر... 👁] ✖ ✖ 0 2 ✔ 99% ✍ ب.ج. 8-4-2020 18:41:53\n🏰 کوڵەجوو شوێنەکان\nگوندێکە سەر بە شارۆچکەی سەحنە لە سنووری پارێزگای ک [ زۆرتر... 👁] ✖ ✖ ✖ 0 0 ✔ 74% ✍ ج.ع.ئـ. 2-10-2019 23:07:07\n🔤 کوڵەجۆ وشە و دەستەواژە\n... [ زۆرتر... 👁] ✖ ✖ ✖ 0 0 ✔ 62% ✍ هـ.ب. 10-1-2011 14:27:39\n🏰 کوڵەجۆ شوێنەکان\n📅 کاتی تۆمارکردن Jul 23 2019 12:35AM\nگەڕەکێکە لە شارەدێی کۆکس سەر بە شارۆچکەی کەلاری پا [ زۆرتر... 👁] ✖ ✖ ✖ 0 19 ✔ 84% ✍ ج.ع.ئـ. 23-7-2019 0:35:16\n👫 کەیوومەرس کولەجوویی (لەکە میر) کەسایەتییەکان\n📅 کاتی تۆمارکردن Nov 24 2018 9:34PM\n... [ زۆرتر... 👁] ✖ ✖ ✖ 0 0 ✔ 60% ✍ ز.س. 24-11-2018 21:34:49


مانگێكە هەزار ماڵی سەیدسادق بێ ئاون – کوردی – RojNews.News\nمانگێكە هەزار ماڵی سەیدسادق بێ ئاون\n07/12/2021 - 7:56:23 am\nبەهۆی لەكاركەوتنی بەشێك لە تۆڕەكانی دابەشكردنی ئاوی پارێزگای هەڵەبجەوە، ماوەی مانگێكە، هەزار ماڵی شارۆچكەی سەیدسادق بێ ئاوبوون، بەناچاریی پەنایان بۆ كڕینی ئاو بردووە، لێپرسراوی فەرمانگەی ئاوی شارۆچکەكەش دەڵێت: ئەگەر یەك ڕۆژ ئاو بدرێت بەسەیدسادق، دەبێت شەش ڕۆژ نەدرێت بەهەڵەبجە، لەهەوڵی چارەسەركردنیداین.\nگەڕەكی بەختیاریی لە شارۆچكەی سەیدسادق، كە ژمارەی دانیشتوانەكەی هەزار ماڵە، ماوەی زیاتر لەمانگێكە تووشی كێشەی بێ ئاویی بوون، لەكاتێكدا ئەو شارۆچكەیە گەورەترین سەرچاوەی ئاوی هەیە، كە سەراوی سوبحان ئاغایە.\nهەرمێ مەحمود، هاوڵاتییەكی دانیشتوی گەڕەكی بەختیارییە بە ڕۆژنیوزی وت: ڕووبەڕووی بێ ئاوییەكی زۆر بوینەتەوە، نە ڕۆژێكە و نە دوڕۆژ، جاریی واهەیە لەهەفتەیەكدا نیو كاتژمێر ئاومان بۆ هەڵدەكەنەوە، بەناچاریی لە ماڵە دراوسێكانمانەوە ئاوی بیر دەهێنین، داواكارین لە بەرپرسانی سەیدسادق ئەو كێشەیەمان بۆ چارەسەر بكەن، زۆر بێ ئاوییمان چەشتووە.\nباسی لەوەشكرد، تائێستا كەس نەهاتووە بەدەمیانەوە بۆ چارەسەركردنی بێ ئاویی گەڕەكەكەیان، زۆرجاریش بەناچاریی ئاودەكڕن.\nوەك ئاكۆ مەحمود دەڵێت: جاری وا هەیە بەهەفتەیەك ئاومان بۆ هەڵناكەنەوە، خۆمان تانكەری ئاو بە ٢٠ هەزار دینار دەكڕین، بەهۆی بێ ئاویشەوە لەبەیانیەوە دەموچاوم نەشۆردووە و باردۆخمان زۆرخراپە.\nژنان بەهۆی پێویستی ڕۆژانەیان بە ئاو بۆ كاروباری ماڵەوە زیاتر هەست بە گرفتی كەم ئاوی گەڕەكەكەیان دەكەن و هاوژین عەلی، ژنێكی دیكەی گەڕەكی بەختیارییە و باس لەوەدەكان، زۆر زۆر بێ ئاون.\nلەسەر كێشەی گەڕەكی بەختیاریی، ڕەفیق ئەحمەد، لێپرسراوی فەرمانگەی ئاوی سەیدسادق بە ڕۆژنیوزی وت: ماوەی زیاتر لەمانگێكە ئەو بەشە ئاوەی لەهەڵەبجەوە بۆمان دەهات لێیانگرتووینەتەوە، دەڵێن پەمپەكان سیانە دەكەینەوە بەشێكیان لەكاركەوتون.\nدەشڵێت: هیچ كێشەیەك لە ئێمە نییە لە بەردانەوە و دابەشكردنی ئاو نەوەستاوین، بەهۆی فراوانیی گەڕەكەكانەوە ئەو ئاوە كەمەی بەریدەدەینەوە هەر ئەوەندە بڕدەكات، بەهۆی بچوكی حەوزەكەمانەوە، ناشتوانین هەموو ڕۆژێك ئاویان بۆ هەڵكەینەوە، بیرەكانیش كارەبای نیشتیمانی بۆ دابینكراوە، بەوهۆیەوە ناتوانین هەموو كات بیرەكانمان ئیش پێبكەین.\nئەوەشی وت: دەرخستەمان بۆ بیرەكانمانكردووە لەڕێگەی بەڕێوەبەرایەتی كارەبای شارەزوورەوە بۆ ئەوەی كارەبای بەردەوای بۆ بیرەكان دابین بكرێت، تەنها ڕەزامەندیی بۆ پرۆژەی حەسار دەربڕیوە چوار بیری تێدایە، ئەویش پێویست بە ١٠٧ ملیۆن دینارە بۆ ئەوەی كارەبای بەردەوامی بۆ دابینبكرێت تائێستاش پارەكەمان بۆ خەرجنەكراوە.\nسەبارەت بەچارەسەركردنی كێشەكەشیان لەگەڵ بەڕێوەبەرایەتی ئاوی هەڵەبجە وتی: قسەمان ئاوی هەڵەبجە كردووە پێیان وتوین، پرۆژەكە سێ پەمپە، دوانیان وەستاوە یەكێكیان كاردەكات، ئەو یەك پەمپەش تەنها بەشی هەڵەبجە دەكات، ئەگەر یەك ڕۆژ ئاو بدرێت بە سەیدسادق، دەبێت شەش ڕۆژ نەدرێت بەهەڵەبجە، لەهەوڵی چارەسەركردنیداین.\nئەکبەر ئێناخی ئاشکرای دەکات چەکەکانی هاوپەیمانان شاردراونەتەوە\nنەبوونی دادگای تایبه‌ت به کەیسەکانی توندوتیژیی خێزانی کێشەکانی ژنان زیاتر دەکات


دۆمه‌ڵان؛ هێمایه‌ك بۆ به‌هاری گه‌رمیان – Knwe.org\nسەرەکی » ئابووری » دۆمه‌ڵان؛ هێمایه‌ك بۆ به‌هاری گه‌رمیان\nدۆمه‌ڵان؛ هێمایه‌ك بۆ به‌هاری گه‌رمیان\nله‌گه‌رمیاندا به‌هار ته‌نها سه‌وزی و گوڵ و گیاو چونه‌ده‌ره‌وه‌ی هاوڵاتیان نییه بۆ گه‌شت و پیاسه و نانخواردن، ته‌نانه‌ت وه‌رزی به‌هار له‌گه‌رمیان به‌وه ناسراوه كه وه‌رزی (دۆمه‌ڵان)یشه.\nدۆمه‌ڵان یه‌كێكه له‌وڕووه‌كه باوانه‌ی كه له به‌هاری گه‌رمیاندا له پاش باران بارین و هه‌وره بروسكه ده‌ڕوێت و گه‌لێك پێكهاته‌ی گرنگ و پێویستی هه‌یه بۆ مرۆڤ. به‌ڵام ئه‌مساڵ سه‌ره‌ڕای زۆری باران بارین و ته‌ڕی به‌هاری گه‌رمیان به‌ڵام دۆمه‌ڵان بوونی نییه یان هه‌ر زۆر كه‌مه و هاوڵاتیان وه‌ك به‌هاره‌كانیتر ناچنه‌ده‌ره‌وه و به‌دوایدا ناگه‌ڕێن.\nهیوا ئیبراهیم له‌باره‌ی بوونی دۆمه‌ڵانه‌وه له‌م ساڵدا بۆ گوندستانی نوێ وتی : ئه‌گه‌ر چی ئه‌م ساڵ باران به‌دڵی خه‌ڵكی بووه و زه‌وی له‌زۆر جێگادا ته‌قیوه و ئاوی ژێر زه‌وی زیادی كردووه به‌ڵام دۆمه‌ڵان وه‌كو جاران بوونی نییه ئه‌مه بۆ چه‌ندان هۆكار ده‌گه‌ڕێته‌وه، له‌وانه نه‌بوونی هه‌وره بروسكه‌ی پێویست و نه‌بوونی تیشكی خۆریش یه‌كێكیتره له پێویستییه‌كانی دۆمه‌ڵان، واته بۆ ئه‌وه‌ی دۆمه‌ڵان دروست ببێت و بۆ ئه‌وه‌ی زه‌وییه‌ك دۆمه‌ڵانی لێبڕوێت ئه‌وا پێویسته به‌باشی تیشكی خۆری به‌ر بكه‌وێت.\nدۆمه‌ڵان سه‌ره‌ڕای ئه‌وه‌ی چێژێكی تایبه‌تی هه‌یه و پڕه له‌چه‌ندان ماده‌ی كانزایی گرنگ كه سودیان بۆ جه‌سته‌ی مرۆڤ هه‌یه، هاوكات له‌ڕووی نرخیشه‌وه گرانه و بووه‌ته سه‌رچاوه‌یه‌كی باشی پاره په‌یداكردن بۆ هاوڵاتیانی ناوچه‌كه.\nهیوا ئیبراهیم وتیشی : هه‌ر ساڵێك دۆمه‌ڵان بوونی هه‌بووبێت ئه‌وا نه‌ك ته‌نها هاوڵاتیانی گونده‌كان به‌ڵكو هاوڵاتیانی شاریش سودیان لێوه‌رگرتووه و بووه‌ته سه‌رچاوه‌ی پاره په‌یداكردنیان.\nله‌باره‌ی بوون و نه‌بونی دۆمه‌ڵانه‌وه له‌م ساڵدا، شاره‌زایانی دۆمه‌ڵان بۆچوونیتریان له‌سه‌ر ئه‌م ڕووه‌كه هه‌یه و نه‌بوونی یان بوونی ده‌به‌ستنه‌وه به‌هۆكاریتره‌وه.\nڕۆسته‌م حه‌مه ئه‌مین كه نزیكه‌ی 30 بۆ 40 ساڵه ئاشنایه‌تی له‌گه‌ڵ كات و وه‌رزی دۆمه‌ڵان هه‌یه بۆ گوندستانی نوێ وتی : ئه‌م ڕووه‌كه یه‌كێكه له‌دیارده‌كانی وه‌رزی به‌هار له‌گه‌رمیاندا. هه‌ر ساڵێك بارانی پایز پێش بكه‌وێت و وشكه ساڵی نه‌بێت و زه‌وی به‌رتیشكی خۆر بكه‌وێت، ئه‌وا ئه‌و ساڵه دۆمه‌ڵان زۆر ده‌بێت. ساڵ هه‌بووه بارانیش كه‌م باریوه به‌ڵام دۆمه‌ڵان هه‌ر هه‌بووه، به‌پێچه‌وانه‌یشه‌وه ساڵ هه‌بووه ئه‌وه‌نده باران باریوه ده‌رفه‌تی ئه‌وه‌ی نه‌داوه تیشكی خۆر بدات له‌زه‌وی و دۆمه‌ڵان دروست ببێت.\nئه‌و شاره‌زایه‌ی بواری دۆمه‌ڵان ده‌ڵێت له‌و ساڵانه‌دا كه به‌هاره‌كه‌ی دۆمه‌ڵانی زۆر بووه، له‌ڕۆژێكدا نزیكه‌ی پانزده كیلۆ دۆمه‌ڵانم كردووه، خه‌ڵكی هه‌بووه له‌من زیاتری كردووه. دۆمه‌ڵان شتێك نییه ته‌نها هاوڵاتیانی گونده‌كان پێوه‌ی خه‌ریك بن و ته‌ماحیان پێی بێت بۆ خواردن یان بۆ فرۆشتن، ته‌نانه‌ت هاوڵاتیانی شاریش هه‌موو ڕۆژێك له‌شاره‌وه دێنه ده‌ره‌وه بۆ گونده‌كان و به‌یانی تاكو ئێواره خۆیان به دۆزینه‌وه‌ی دۆمه‌ڵانه‌وه سه‌رقاڵ ده‌كه‌ن. چونكه گه‌ڕان به‌شوێن دۆزینه‌وه‌ی دۆمه‌ڵاندا زۆر خۆشه، هه‌ندێك كه‌س پێیان وایه دۆزینه‌وه‌ی له‌هه‌ڵكه‌ندنی خۆشتره، ته‌نانه‌ت خه‌ڵكانێك نه‌یشی دۆزنه‌وه ناتوانن له‌ماڵه‌وه دانیشن و ناچار هه‌ر ده‌چنه‌ده‌ر بۆ دۆزینه‌وه‌ی.\nگه‌ڕان و دۆزینه‌وه‌ی دۆمه‌ڵان له‌لای پیاوان و ژنانی گونده‌كان و له‌لای منداڵ و گه‌وره و بچوك وه‌ك یه‌ك چێژی هه‌یه و ئه‌وه‌نده‌ی پیاوان ده‌چنه ده‌ره‌وه‌ی ماڵه‌كانیان بۆ دۆزینه‌وه‌ی دۆمه‌ڵان ئه‌وه‌نده‌ش ژنان و كچانیش ده‌چنه ده‌ره‌وه بۆ دۆزینه‌وه‌ی دۆمه‌ڵان.\nگۆنا عه‌لی بۆ گوندستانی نوێ دواو وتی : دۆمه‌ڵان شتێك نییه كه تایبه‌ت بێت به‌پیاوان و ژنان بۆیان نه‌بێت بچنه ده‌ره‌وه بۆ دۆزینه‌وه‌ی. له‌م ناوچه‌یه‌ی ئێمه‌دا ژنانیش وه‌ك پیاوان گه‌لێكجار له‌گوندێكه‌وه ڕۆیشتوون بۆ گوندێكیتر بۆ دۆمه‌ڵان، یان ته‌نانه‌ت ژنانیش له‌شاره‌وه دێنه گونده‌كان بۆ دۆزینه‌وه‌ی دۆمه‌ڵان.\nگۆنا وتیشی : زۆرجار و له‌و ساڵانه‌دا كه دۆمه‌ڵان زۆربووه و وه‌رزی دۆمه‌ڵان بووه ئه‌وه‌نده دۆمه‌ڵانمان كردووه توانیومانه جلی جوان و ئاڵتونی زۆری پێبكڕین و پاره‌یشمان بۆ ماوه‌ته‌وه، ئه‌مه جگه له‌وه‌ی زۆرجار دۆمه‌ڵانه‌كانمان خواردووه یان ناردوومانه بۆ خزم و ناسیاوه‌كانمان له‌شاره‌كاندا.\nئه‌مساڵ به‌راورد به‌ساڵانی ڕابردوو، به‌هۆی نه‌بوونی دۆمه‌ڵانی ناوچه‌كانی كوردستانه‌وه له‌بازاڕه‌كانی هه‌رێمی كوردستاندا، دۆمه‌ڵانی ناوچه‌كانی ناوه‌ڕاستی عێراق گه‌یشتونه‌ته هه‌رێمی كوردستان، به‌ڵام هاوڵاتیانی هه‌رێمی كوردستان هه‌مان داواو حه‌زیان بۆ ئه‌و دۆمه‌ڵانه نییه به‌به‌راورد به‌دۆمه‌ڵانی ناوچه‌كانی كوردستان و گه‌رمیان.


سامان كاكه‌یی؛ له نه‌هامه‌تی هه‌ڵات و كۆرۆنا نه‌یهێشت بگه‌ڕێته‌وه\nسامان محه‌مه‌د كاكه‌یی (43 ساڵ) له ئه‌ڵمانیا فۆتۆ: ناوبراو بۆ (كه‌ركوك ناو)ی ناردووه\nتا له عیراقه، هه‌رچی نه‌هامه‌تی هه‌یه ده‌یبینێت؛ له پریشكی ته‌قینه‌وه‌كانه‌وه بۆ ده‌رده‌سه‌ری به‌ده‌ست ژیانكردن وه‌ك خاوه‌ن پێداویستی تایبه‌ت، بۆیه زێدی خۆی بۆ غه‌ریبی جێده‌هێڵێت.\nله‌و ژیانه پڕ له غه‌ریبییه‌شدا، بڵاوبونه‌وه‌ی ڤایرۆسی كۆرۆنا هێنده‌ی تر سامان بێ ئومێد ده‌كات و به‌رنامه‌ی گه‌ڕانه‌وه بۆ نیشتمانی كاكه‌ییەکان له داقوق، هه‌ڵده‌وه‌شێنێته‌وه.\nبه‌هۆی ڤایرۆسی كۆرۆناوه، له ئاداری ئه‌مساڵه‌وه زۆربه‌ی گه‌شته ئاسمانیی و زه‌مینییه‌كانی عیراق به‌ڕوی وڵاتاندا داخران.\n"كۆرۆنا بارودۆخێكی ناجێگیر و ناخۆش بوو بۆ من، زۆر چاوه‌ڕێی ئه‌وه‌بوم رۆژێك بێت و بگه‌ڕێمه‌وه بۆ نیشتمان، كاتێكیش واده گونجاوه‌كه هات و ویستم بگه‌ڕێمه‌وه، كۆرۆنا ئه‌و هیوایه‌شی نه‌هێشت" سامان محه‌مه‌د حسێن كاكه‌یی (43 ساڵ) وای وت.\nئه‌و له دانیشتوانه ره‌سه‌نه‌كه‌ی گوندی ده‌لسی كاكه‌یی داقوقه، چه‌ندجارێك ئه‌م گوند و ئه‌و شاری كردووه به‌هۆی بارودۆخی ئه‌منی و هۆکاری دیكەوە، تا بۆ ماوه‌یه‌ك له گه‌ڕه‌كێكی كه‌ركوك نیشته‌جێ بووه و واچه‌ند ساڵێكیشه له ئه‌ڵمانیا ده‌ژی.\nسامان دوای زیاتر له ساڵێك به هاوسه‌ره‌كه‌ی گه‌یشته‌وه فۆتۆ: ناوبراو بۆ (كه‌ركوك ناو)ی ناردووه\nسامان به جه‌سته له ئه‌وروپا و به دڵ و بیركردنه‌وه له كه‌ركوكه، ناتوانێت رۆژێك بێ بیستنی هه‌واڵی كاكه‌ییه‌كانی داقوق به‌ڕێبكات، هه‌ر بیستنی هه‌واڵ نا، به‌ڵكو به‌پێی كات و توانا هه‌وڵده‌دات ورده‌كاری روداو و مه‌ینه‌تی كاكه‌ییه‌كانیش له‌رێی سۆشیال میدیاوه به زۆرترین كه‌س بگه‌یه‌نێت.\n"له سه‌رده‌می كۆرۆنا، زۆرترین كات ئازار و روداوی ناوچه كاكه‌ییه‌كانم بڵاوكرده‌وه، تا خه‌ڵك بزانن چۆن به‌هۆی رێكاره‌كانی خۆپارێزی ته‌نانه‌ت نه‌یانده‌توانی كشتوكاڵ بکەن و تا چه‌ند زه‌ره‌رمه‌ند بون".\nسامان به (كه‌ركوك ناو)ی وت "كۆرۆنا له ماڵه‌وه‌به‌ندی كردم، هێنده‌ی تر له‌روی ده‌رونییه‌وه ماندوبوم، به‌ڵام هێشتا به هیوام زوو ژیان ئاسایی ببێته‌وه و بگه‌ڕێمه‌وه".\nگه‌ڕانه‌وه‌ی ئه‌و ته‌نیا بۆ سه‌ردان و به‌سه‌ركردنه‌وه‌ی كه‌سوكاره، چونكه له 2014ـه‌وه، له‌رێی رێكخراوێكی خێرخوازییه‌وه چۆته ئه‌وروپا.\nسامان كاكه‌یی خاوه‌ن پێداویستی تایبه‌ته و قاچه‌كانی له‌كاركه‌وتون، دوای ئه‌وه‌ی له 2005دا به‌هۆی ته‌قینه‌وه‌ی ئۆتۆمبێلێكه‌وه له به‌غدا، سێ بڕبڕه‌ی پشتی شكا، دوای چه‌ند نه‌شته‌رگه‌رییه‌ك ئینجا توانی پشتی رێكبكاته‌وه و بتوانێت له‌سه‌ر كورسی دابینشێت.\nئه‌وكات پاسه‌وانی جه‌لال تاڵه‌بانی، سه‌رۆك كۆماری عیراق بوو.\nله سه‌رده‌می كۆرۆنا، زۆرترین كات ئازار و روداوی ناوچه كاكه‌ییه‌كانم له سۆشیال میدیادا بڵاوكرده‌وه\nسامان به ته‌نیا گه‌یشته ئه‌ڵمانیا، به ناچاری هاوسه‌ر و كچه ته‌مه‌ن 10 مانگه‌كه‌ی به‌جێهێشت، له بارودۆخێكی ناسه‌قامگیر و روداوی دوباره‌ی ئه‌منی له هێرشی چه‌كداری و ته‌قینه‌وه.\n"ناخۆشترین و ترسناكترین رۆژه‌كانی ژیانمان به‌ڕێكرد، كاتێك سامان له ئه‌وروپا بوو، نه‌مده‌زانی دڵم لای ئه‌و بێت یان پاراستنی گیانی كچه‌كه‌م، هه‌موو رۆژێك مردنم به‌چاوی خۆم ده‌بینی"، ڤیان بیلان (40 ساڵ) هاوسه‌ری سامان وای وت.\nڤیان و كچه‌كه‌ی، دوای ماوه‌یه‌ك له هه‌ڵاتن و روبه‌ڕوبونه‌وه‌ی مه‌ترسی، به تایبه‌ت هێرشه‌كانی داعش بۆ ناوچه‌كانی جێناكۆك و به ئامانجگرتنی كه‌مینه ئایینییه‌كان، چیتر به‌رگه‌یان نه‌گرت و به‌رێگه‌ی قاچاخ له توركیا بۆ ئه‌وروپا روباریان بڕی.\n"له 2015دا به هاوسه‌ر و كچه‌كه‌م شادبومه‌وه، سه‌رله‌نوێ ژیانمان ده‌ستپێكرده‌وه" سامان وای وت.\nئه‌و ده‌ڵێت حكومه‌تی ئه‌ڵمانیا ژیانێكی شایسته‌ی بۆ دابینكردون، بێ ترس و دڵه‌ڕاوكێ، به‌وپێیه‌ی خاوه‌ن پێداویستی تایبه‌ته زۆر رێزی ده‌گیرێت، به‌پێچه‌وانه‌وه‌ی ئه‌و ژیانه‌ی له عیراق هه‌یبوو.\nسامان كاكه‌یی له‌گه‌ڵ كچه‌كه‌یدا فۆتۆ: ناوبراو بۆ (كه‌ركوك ناو)ی ناردووه\nسامان خولیای گرنگیدان به هه‌واڵ و روداوه‌كانی هه‌یه، هه‌ر ئه‌وه‌ش وایكرد كاتێك له عیراق بوو، راده‌ستی بێ ئومێدی نه‌بێت وه‌ك خاوه‌ن پێداویستییه‌كی تایبه‌ت، بۆیه خۆی فێری به‌رنامه‌ی مۆنتاژ كرد و ورده‌ورده بوو به موچه‌خۆری كه‌ناڵی كه‌ركوك –ئه‌وكاته كه‌ناڵێكی لۆكاڵی زمانحاڵی یه‌كێتیی نیشتمانیی كوردستان بوو–.\n"به‌رده‌وام نه‌مده‌هێشت وره‌ی بڕوخێت و بێ هیوا بێت، بوم به پزیشك و هاوڕێی، چونكه ئه‌و پێویستی به من بوو" ڤیان ده‌رباره‌ی ژیانی هاوسه‌ره‌كه‌ی دوای له‌كاركه‌وتنی قاچه‌كانی، واده‌ڵێت.\nكاری سامان له سه‌ره‌تاوه مونتاژكردنی هه‌واڵه‌كانی كه‌ركوك و بڵاوكردنه‌وه‌ی بوو له یوتیوب و تۆڕه كۆمه‌ڵایه‌تییه‌كاندا.\nله‌وكاته‌وه، واده‌گاته 12 ساڵ، سامان له هه‌واڵ و روداوه‌كانی كه‌ركوك دانه‌بڕاوه، به ته‌نیا بۆته بڵندگۆیه‌ك بۆ ده‌نگی كاكه‌یی، له‌هه‌ر كوێ چالاكی و هه‌واڵی ئه‌و كه‌مینه ئاینییه هه‌بێت ئه‌و به‌شداره، چه‌ندین راپۆرتی رۆژنامه‌وانی (كه‌ركوك ناو)ی له په‌یجی خۆی له فه‌یسبوك بڵاوكردۆته‌وه.\nكۆرۆنا له‌گه‌ڵ ئه‌وه‌ی هیوای گه‌ڕانه‌وه‌ی سامانی بۆ نیشتمان لانیكه‌م دواخست، به‌ڵام ده‌رفه‌تێكی تر بوو تا گرنگی زیاتر به ده‌نگوباسی كاكه‌ییه‌كانی داقوق بدات و وابكات زۆرترین كه‌س بیانبینێت، به‌وپێیه‌ی له كاتی كه‌ره‌نتینه و رێكاره‌كانی خۆپارێزیدا زۆرینه‌ی خه‌ڵك رۆژانه چه‌ندین كاتژمێر له تۆڕه كۆمه‌ڵایه‌تییه‌كانی ده‌مانه‌وه.


یەکەمین کۆنفرانسی پێداچوونەوەی ھاوەڵانە بۆ بەخشینی یەکەمین گرانتی ئەنجومەنی توێژینەوەی زانستی کوردستان بەڕێوەچوو\n2018-06-25 [01:14 AM]\n"یوسف گۆران" وەزیری خوێندنی باڵا و توێژینەوەی زانستی ڕایگەیاند: یەکێک لە سەرچاوە و بنەما سەرەکییەکانی دەوڵەت کۆکردنەوە و بەردەستکردنی داتایە، ئەو کارەی ئێمە ھەوڵێکە بۆ کۆکردنەوەی داتا لەکوردستان، چونکە تائێستا دامەزراوەیەکی تایبەت بە کۆکردنەوەی داتا نیە بۆ ئەوەی لە توێژینەوەی زانستی بەکاربھێندرێت، ئەو کارەی ئێمەش جگە لەوەی کارێکی زانستییە لەھەمان کاتدا ئەرکێکی نیشتیمانییە.\nئەم ڕاگەیاندنەی یوسف گۆران وەزیری خوێندنی باڵا و توێژینەوەی زانستی لەمیانی یەکەمین کۆنفرانسی پێداچوونەوەی ھاوەڵانە بۆ بەخشینی یەکەمین گرانتی ئەنجومەنی توێژینەوەی زانستی کوردستان ھات، کە ئەمڕۆ دووشەممە ڕێکەوتی (٢٥/٦/٢٠١٨) بە ئامادەبوونی ئەندامانی ئەنجومەنی توێژینەوەی زانستی و ژمارەیەک لە پسپۆڕان لەھۆڵی ھۆتێل دیدەمان لەشاری ھەولێر بەڕێوەچوو.\nلەمیانی پێشکەش کردنی وتەیەکیشدا وەزیری خوێندنی باڵا و توێژینەوەی زانستی وتی: سەربەرزم ئەمڕۆ لە یەکەمین کۆنفرانسی پێداچوونەوەی ھاوەڵانە بۆ بەخشینی یەکەمین گرانتی ئەنجومەنی توێژینەوەی زانستی کوردستان بەشدارم، وتیشی ئەنجومەنی توێژینەوەی زانستی یەکەمین دەزگای نیشتمانی تایبەتمەندە بە پشتیوانی کردنی توێژینەوەی زانستی لەھەرێمی کوردستان، کاردەکات بۆ دەستەبەر کردنی پشتیوانی دارایی و گەشەپێدان و کاراکردنی چالاکی توێژینەوەی زانستی لەبواری پسپۆڕی جیادا لەبەر ڕۆشنایی پێداویستییە زانستی، تەکنەلۆجی، ئابوری، سیاسی، کۆمەڵایەتییەکانی ھەرێمی کوردستان و بەکارھێنانی بەرھەمەکانی توێژینەوەی زانستی بۆ چارەسەرکردنی پرسەکانی ھەرێمی کوردستان.\nیوسف گۆران وتیشی: ئەم کارە دەمێکە خەونی ئێمە و ئێوەیە کە لەبواری توێژینەوەی زانستی کاردەکەن و دەیان ساڵە لەگۆڤار و شوێنە جیاکان توێژینەوە ئەنجام دەدەن، دوای ئەو گۆڕانکاریانەی کە لە کوردستان و دونیا ڕویداوە ڕۆڵی توێژینەوە زیاتر دەردەکەوێت، بازاڕیش کوردستانیش وەک ھەموو بازاڕەکانی دونیا توێژینەوەی زانستی ڕۆڵی خۆی بگێڕێت، ڕونیشیکردەوە وەزارەتی خوێندنی باڵا و توێژینەوەی زانستی لەڕوی فەرمیەوە بەرپرسین لەوە، بۆیە ئێمە ھەوڵمانداوە فەندێکی بەردەوام ھەبێت، چونکە تا ئێستا لە ئێراق و ھەرێمی کوردستان ئەنجومەنی توێژینەوەی زانستی نیە، ئێمە بۆ ئەوە کارمان کردوە و ئەنجومەنێکمان دروستکردوە، ئاشکراشیکرد، ئەم ئەنجومەنە کاردەکات بۆ دەستەبەرکردنی گرانتی ساڵانەی تایبەت بە توێژینەوەی زانستی و بەخشینی بەپڕۆپۆزەڵی ئەو توێژینەوانەی کە لە پێشینەیی بەرژەوەندیی نیشتیمانی ھەرێمی کوردستان.\nھەر لە وتەکەیدا وەزیری خوێندنی باڵا و توێژینەوەی زانستی ئاشکرایکرد: ئەمساڵ توانیمان لەسەر بودجەی وەزارەت و بەھاوکاری سەرۆکایەتی ئەنجومەنی وەزیران بڕی (٢٥٠) ملیۆن دینار تەرخان بکەین وەک یەکەمین گرانتی ئەنجومەنی توێژینەوەی زانستی بۆ ئەوەی ببەخشرێنە ئەو توێژینەوانەی کە لەڕوی زانستییەوە نایابن و دەچنە خزمەتی چارەسەر کردنی پرسە نیشتمانیەکانەوە، د.یوسف گۆران وتیشی: ئەمە سەرەتای ڕێگەکەمانە، بەڵێنتان پێدەدەم ئەم کارەمان نەک ساڵانە، بەڵکو شەش مانگ جارێک ئەنجام بدرێت و بڕی پارەیەکی زیاتریشی بۆ تەرخان بکرێت، بۆ ئەوەش وتی: کار دەکەین بۆ ئەوەی فەندی دووەم لەسەرەتای ساڵی نوێ ڕابگەێنین.\nلە چوارچێوەی ھەوڵەکانیش بۆ بایەخدانی زیاتر بە توێژینەوەی زانستی، وەزیری خوێندنی باڵا و توێژینەوەی زانستی ئەوەی ڕاگەیاند: ھیوامان وایە لە ساڵانی ئایندەدا پاڕلەمانی کوردستان لەداڕشتنی یاسای بودجەی ھەرێمی کوردستان بودجەی توێژینەوەی زانستی دیاری بکات و لەڕێگەی ئەنجومەنی توێژینەوەی زانستی بۆ پەرەپێدانی توێژینەوەی زانستی سودی لێوەربگیرێت.\nلەکۆتایی وتەکەشیدا وەزیری خوێندی باڵا و توێژینەوەی زانستی وتی: ئێمە سوپاسی ئەرک و ماندوبونتان ئەنجومەنی توێژینەوەی زانستی دەکەم، دڵنیایین لەبەر ڕۆشنایی پێوەرە زانستییەکان و بە لەبەرچاوگرتنی بنەماکانی ھەلی یەکسان و دادپەروەری کۆمەڵایەتی بڕیاری زانستی دەدەن، وتیشی: وەزارەتەکمان پابەند دەبێت بەھەموو ئەو بڕیارانەی کە لەم کۆنفرانسە دەدرێت و ئێوە بڕیار لەسەر بەخشینی یەکەمین گرانتی ئەنجومەنی توێژینەوەی زانستی کوردستان دەدەن.\nھەر لەمیانی یەکەمین کۆنفرانسی پێداچونەوەی ھاوەڵانە بۆ بەخشینی یەکەمین گرانتی ئەنجومەنی توێژینەوەی زانستی کوردستان د.ئامانج سەعید ڕاوێژکاری وەزیری خوێندنی باڵا و توێژینەوەی زانستی ڕایگەیاند: ٨٠ پڕۆپۆزەڵ پێشکەشکراون و قۆناغی شۆرت لیست بۆ پڕۆپۆزەڵەکان کراوە و بەشێکیان ماونەتەوە، ئەمرۆ لەمیانەی ئەوەی کۆنفرانسەدا کار بۆ دیاری کردنی باشترین پڕۆپۆزۆلە شایستەکان دەدەین، جگە لەوەش (٢٢) پڕۆپۆزەڵی دیکە کە تایبەتە بە ھەڵسەنگاندن و تێڕوانینەکانی وەزارەتی خوێندنی باڵا ھاتوون و ڕیفۆرمی پەروەردە پێشکەشکراون، ئەوانیش شۆرتلیستکراون و باشترینەکانی ئەمڕۆ دیاری دەکرێ، د.ئامانج سەعید ئەوەشی ئاشکراکرد کە بەسیستمی خاڵ بەندی بڕیار لەسەر پڕۆپۆزەڵەکان دەدرێن.


بڵاوبوونەوەی کتێبی”سەرۆک‌هۆز و جووتیار لە عیراق ١٩١٧-١٩٥٨” – Zheen Archive Center\nبڵاوبوونەوەی کتێبی”سەرۆک‌هۆز و جووتیار لە عیراق ١٩١٧-١٩٥٨”\nئەم ڕۆژانە کتێبی “سەرۆک‌هۆز و جووتیار لە عیراق ١٩١٧-١٩٥٨”، وەک پڕۆژەیێکی هاوبەشی “بنکەی ژین” و “دەزگای ڕۆشنبیریی جەمال عیرفان” بڵاوبووەوە. ئەم کتێبە دکتۆرانامەی مێژوونووسی چەپڕۆی فەلەستینی، حەننا بەتاتۆیە، ساڵی ١٩٦٠ گەواهینامەی لە زانکۆی هارڤارد لەسەر وەرگرتووە و تا ئێستە بە ئینگلیزی لەچاپ‌نەدراوە. دکتۆر سادق عەبد عەلی ترێخم لە ئینگلیزییەوە کردوویە بە عەرەبی، سدیق ساڵحیش لە عەرەبییەوە کردوویە بە کوردی.\nگەلێک مێژوونووس و توێژەرەوە کاری لەسەر گرفتی پێوەندیی ئاڵۆزی نێوان جووتیار و سەرۆک‌هۆز لە عیراقی قۆناغی سەردەمی پاشایەتی‌دا کردووە؛ هەندێکیان لێکۆڵینەوەی بابەتی و ئەکادیمین و ئەوانی‌تر بەئایدیۆلۆجی‌کراون یا هاوسۆز و لایەنگرن. بەڵام ئەو دکتۆرانامەیەی حەننا بەتاتۆ لێکۆڵینەوەیەکی پێشەنگی ئەم بوارەیە، لەبەر هەم خەسڵەتی بێ‌لایەنی و بابەتی‌بوونەکەی و هەم پشت‌بەستنی بە تێڕوانینێکی تازە و پێکەوە کۆکردنەوەی میتۆدی کارڵ مارکس و تێڕوانینی ماکس ڤیبەر لە شیکردنەوەی کۆمەڵە ڕۆژهەڵاتییەکان‌دا، لەوانەیش عیراق.\nکتێبەکە لە ١٠ دە باس پێک‌هاتووە و هەموو لایەنەکانی مەسەلەی پێوەندیی نێوان سەرۆک‌هۆز و جووتیار و پیاوانی خێڵ و گۆڕانی پێوەندییە خێڵەکییەکان و سیاسەتی هەر یەکە لە کاربەدەستانی ئینگلیز و حکوومەتی عیراقی دەرهەق بەم مەسەلە گرنگە پشتبەستوو بە کۆمەڵێک سەرچاوەی عیراقی خۆی و بە هێنانەوەی ژمارەیێکی زۆری خشتە و ئاماری زانستی، بە وردی تێدا شی‌کراوەتەوە.\nئەم کتێبە بەم ناوەڕۆکە ناوازە و دەوڵەمەندەیەوە، شایانی خوێندنەوەیە.


خۆپیشاندان له یه‌مه‌ن به‌رده‌وامه\nخۆپیشانده‌رانی دژه حکومه‌ت له سه‌نعا 15ی دووی 2011\nله شه‌شه‌م ڕۆژی خۆپیشاندانه‌کانی دژ به حکومه‌ت له سه‌نعای پایته‌ختی یه‌مه‌ندا به سه‌دان لایه‌نگری حکومه‌تی ئه‌و وڵاته به تێڵاو خه‌نجه‌ره‌وه که‌وتنه گیانی خوێندکاره خۆپیشانده‌ره‌کانه‌وه و له به‌رامبه‌ردا خوێندکارانیش به‌ردبارانیان کردن.\nئه‌مڕۆ له ئاکامی شه‌ڕ و پێکدادان به‌لایه‌نی که‌م 4 که‌س برینداربوون له ده‌مێکدا به سه‌دان خوێندکاری زانکۆی سه‌نعا به‌ره‌و ناوه‌ندی شار به‌ڕێکه‌وتبوون.\nهێزه‌کانی پۆلیسی یه‌مه‌ن له هه‌وڵی جیاکردنه‌وه‌ی ئه‌و دوو لایه‌نه‌دا بوون له ڕێگه‌ی به‌ربه‌ستکردنی ده‌رچوونی خوێندکاران له زانکۆی سه‌نعا و له ڕێگه‌ی ته‌قه‌کردن به ئاساماندا. به‌ڵام سه‌رباری ئه‌م هه‌وڵانه شه‌ڕ و پێکدادان په‌ره‌ی سه‌ند.\nخۆپیشانده‌ران به‌ڵێنیان دا له خۆپیشاندانه‌کانیاندا به‌رده‌وامبن له پێناو ڕوخاندنی سه‌رۆکی تاکڕه‌وی وڵات عه‌لی عه‌بدوڵڵا ساڵح.\nله ڕۆژی هه‌ینی ڕابردوودا خۆپیشانده‌ران ده‌ستیان به خۆپیشاندانی ڕۆژانه‌ی دژ به سه‌رۆک ساڵح کردبوو، له سایه‌ی ڕاپه‌ڕینی 18 ڕۆژه‌ی میسره‌وه که تیایدا سه‌رۆکی سته‌مکاری وڵاته‌که له کۆتاییدا وازی له ده‌سه‌ڵات هێنا.\nبه‌ڵام لایه‌نگرانی سه‌رۆک ساڵح ڕۆژانه به‌ره‌وڕووی بزافکارانی ئۆپۆزسیۆن ده‌بنه‌وه ئه‌و کاره‌ی که بووه به مایه‌ی هه‌ڵگیرساندنی شه‌ڕ و پێکدادان.


داعش .. ئامراز به‌شه‌و كردن و دیاری كردن سنوره‌یل عراق نو - شـه‌فـه‌ق نيـوز\nداعش .. ئامراز به‌شه‌و كردن و دیاری كردن سنوره‌یل عراق نو\nله‌یوا ئه‌ێه‌یده وه‌رچه‌و ك عراق وڵات وه‌دی هاتن مه‌حاڵه‌یله ئه‌ویش وه‌خاتر له داڵگ بوین ناسروشتیێ ، وه مه‌ننێ تائیسه وه یه‌كگرتگی له ئه‌نجام حوكم كردنێ وه‌ئاگر و ئاسن له لاێه‌ن ده‌سه‌ڵاتداره‌یل بویه ، سه‌ره‌ڕای شوڕشه‌یل و ڕاپه‌ڕینه‌یل سه‌ده‌ێ گوزه‌یشته.\nله زوێه‌وه پڕوژه‌یل به‌شه‌و كردن وجود داشتگه وه‌لێ به‌رژه‌وه‌ندیه‌یل ناوده‌وڵه‌تی وشێواز ده‌سه‌ڵاته‌دارێه‌تی بوێنه‌سه ڕێگر له وه‌رده‌م جیوه‌جی كردن ئه‌و پڕوژه‌یله ، ئه‌مما ئه‌و پڕوژه‌یله چه‌وه‌ڕێ ده‌رفه‌تێگ كردیان تا شكڵ بگرن ، سه‌ره‌ڕاێ فه‌ره‌یی و جیاوازی ناوه‌یلی ، تا سال (2003) وه‌ل ڕمیان رژیم به‌عس ، جاڕ كیشه‌یل پڕوژه‌ێ به‌شه‌و كردن خویان ئاشكرا كردن و وه‌ده‌نگ به‌رز به‌شه‌و كردن وه ته‌نیا چاره‌سه‌ر ئه‌ڕا ڕه‌نج و مه‌ینه‌تیه‌گان زانستن ، له وه‌راوه‌ر چه‌ن ده‌نگێگ كز نیشتمان په‌روه‌ره‌یل دروكین.\nئمڕو عراق ناسنامه‌ێ خوه‌ێ له‌ده‌س داگه و په‌یڕه‌وه‌یل مه‌زه‌و شیعه شانازی وه ئنتماێ مه‌زه‌بی خوه‌یان ئه‌كه‌ن و كورد شانازی وه نه‌ته‌وه‌ی خوه‌ێ ئه‌كا و عه‌ره‌ب سوننه‌یش دو دڵ مه‌نگه له ناونی ئوپوزسیون بوێن و به‌شداری له پروسه‌ێ سیاسی.\nدوس و دوژمن ئمڕو ڕه‌سینه‌سه ئێ قه‌ناعه‌ته ك به‌شه‌و كردن عراق ئه‌ڕا هه‌ریمه‌یل (فدرالی یا كونفدرالی) یا وڵاته‌یل بوێچگێگ بوێه‌سه بڕیاریگ حه‌تمی ، وه‌لێ میكانیزم به‌شه‌و كردن له‌ێ قوناغه جیاوازه وه‌ل گوزه‌یشته‌یا ، گروپه‌یل تروریستی ماوه‌ێ دوێر و درێژێگه له عراق سه‌رهه‌ڵدانه له ژێر ناوونیشانه‌یل جوراوجور ، وه‌لێ داعش ك بیر ئاینی توندڕه‌و وه‌ل بیر نه‌ته‌وه‌یی شوفینی تیِكه‌ڵ كردگه ، ده‌وڵه‌ت خوه‌ێ وه كوشتن و سه‌ر بڕین و وێرانی و ده‌س درێژی كردن ئه‌ڕا بان ناموس مه‌ردم بنیا ناگه.\nئایم له ساێ ده‌سه‌ڵات زالمانه‌ێ داعش ، مه‌خلوق بێ مافێگه له ژیان و ئه‌و گروپه وه‌شێوازه‌یل ترسانن و توقانن وه‌لیا ڕه‌فتار ئه‌كا ، وه‌لێ كه‌س نكوڵى له‌وه ناكا ك داعش گروپێگه ئه‌ڕا وه‌دی هاوردن ئامانجه‌یل دیاری كریاگ له‌و ناوچه‌یله ك كونتروڵیان كردگه و له عراق وه‌گشتێ و ڕه‌فتاره‌یل و سیاسه‌ته‌یل ئه‌و گروپه وجدان ئنسانی بێزار ئه‌كا و ئه‌و گروپه ئامرازێگه ئه‌ڕا دیاری كردن سنوره‌یل جور ئاماده‌كاریێگ ئه‌ڕا به‌شه‌و كردن عراق ، وه‌ختێگ ئه‌و گروپه كونتروڵ پارێزگاێ نه‌ینه‌وا كرد و ده‌س كرده ده‌ركردن مه‌سیحیه‌یل و ئیزیدیه‌یل و شیعه‌یل كورد و عه‌ره‌ب و توركمان و له نیمه‌ێ ساڵ گوزه‌یشته په‌لامار هه‌رێم كوردستاندا ، وه‌لێ وه هه‌وڵ و ته‌قالاێ هێز پێشمه‌رگه‌ێ قاره‌مان و پشتگیری مه‌ردم هه‌رێم كوردستان و هاوكاری هێز ئاسمانی هاوپه‌یمانه‌یل وه سه‌ركرده‌یی ئه‌مریكا ، كورد توێه‌نست له وه‌رده‌م په‌لامار داعش بوسێگ و هه‌یبه‌تێ بشكنێ و ملله‌ت كوردستان قوربانی گه‌پێگ دا ، وه‌لێ خاڵ ئیجابی په‌لاماره‌گه‌ێ داعش ئه‌وه بوێ قاپى ئه‌ڕا كورد واز كرد و ده‌رفه‌ت ئازاد كردن (95%) ناوچه كوردستانیه‌گان ده‌یشت هه‌رێم وه‌دی هاورد ك وه‌رجله وه‌پێێان وتیان ناوچه‌یل كیشه له سه‌ر ك به‌شێگه له مادده‌ی 140 ده‌ستور عراقی ، وه‌ێ جوره سنوره‌یل ناونی هه‌رێم كوردستان و ناوچه‌ێ عه‌ره‌به سوننه‌گان دیاری كریا و ئه‌و ماده ك له ڕێ گوفتوگو جیوه‌جی نه‌كریا له ڕێ جه‌نگ داعش یه‌كلاوه كریا و ته‌نیا به‌شه‌یل بوێچگێگ له ناوچه كوردستانیه‌گان مه‌نگه ئازاد بكرێه‌ن.\nوه‌لێ ئه‌ركه‌گه تائێره كوتایی وه‌پێ ناتگه ، له‌وه‌ر ئه‌وه‌گ ناوچه‌گان ناونی هه‌ردو هه‌رێم سوننی و شیعی هه‌مراێ نیاز وه دیاری كردن سنوره‌یل دێرێ ، ئه‌ویش له‌وه‌ر بوێن ناوچه‌یل كیشه له سه‌ر ، سه‌ره‌ڕای ئه‌وه‌گ مه‌ردم ڕومادی ماوه‌ێ سالێگ زیاتره هات و هاوار ئه‌كه‌ن و له حكومه‌ت عراقی داوای چه‌ك كه‌ن ، وه‌لێ حكومه‌ت عراقی وه بیانگه‌یل جوراوجور چه‌و له وه‌راوه‌ر داخوازیه‌یلیان به‌سێگ و داعش چه‌وه‌ڕێ ده‌رفه‌ت كردیاد و ئستغلال بارودوخ و داڕمیان ده‌زگا سه‌ربازی و ئه‌منیه‌گان له ئه‌نبار كرد و توێه‌نست كونتروڵ شار ڕومادی بكا و ئه‌وه‌گ وه‌سه‌ر موسڵ هاورد وه‌سه‌ر ڕومادی ومه‌ردمه‌گه‌ێ هاورد و ئه‌و داڕمیانه بوێه باس ڕوژ و ره‌نج و مه‌ینه‌تی و ئاواره‌یی مه‌ردم بێ گونا ئه‌ڕا ناوچه‌یلتر له‌لێ كه‌فته‌و ، ئه‌ویش له سایه‌ێ بارودوخ سه‌خت ژیان ، بێجگه ئه‌وه‌گ ژماره‌ێ فریه‌یگ وه شێوازه‌یل جور وه جور كوژیان.\nزانیاریه‌یل ئاماژه وه‌ئه‌وه ئه‌كه‌ن ك كونتروڵ كردن شار ڕومادی له لاێه‌ن داعشه‌وه كلیل هاتن ئه‌ڕا ناو شار به‌غداس ، و ئمڕو هاتن ئه‌ڕا به‌غدا ، ئه‌ركێگه په‌یوه‌ندی وه ده‌وڵه‌ت ئێرانه‌وه دێرێ ك خوه‌ێ ده‌سه‌ڵات عراق چه‌رخنێگ.. چوێن وه‌گوره‌ێ شیكردنه‌وه‌یل سیاسی و ره‌ئی ئه‌وانه‌گ له ناوه‌نده‌یل بڕیار ئه‌مریكاوه نزیكن ، ئشاره وه‌یه ئه‌كه‌ن ك به‌غدا ئه‌دێده پایته‌خت هه‌رێم یا ده‌وڵه‌ت سوننی و كه‌ركوك پایته‌خت هه‌رێم یا ده‌وڵه‌ت كوردی و (نه‌جه‌ف)یش ئه‌دیده پایته‌خت ده‌وڵه‌ت شیعه و سه‌ردان وه‌زیر دفاع ئێران له هه‌فته‌ێ گوزه‌یشته ئه‌ڕا به‌غدا ، نیشانه‌ێ ترس و نگه‌رانی ئێرانه له كه‌فتن به‌غدا وه‌ده‌س داعش.\nئاشكراس ك سه‌ره‌ڕاێ ئه‌و هه‌مگه كوشتار و ڕه‌نج و مه‌ینه‌تیه ك گروپ داعش ئه‌نجامی داس ، وه‌لێ وه‌شێوه‌ێ پراگتیگ سنوره‌یل ناونی هه‌رێمه‌یل ده‌وڵه‌ت عراق دیاری كردگه ، جور ئاماده كاریێگ ئه‌ڕا به‌ش به‌شه‌و كردن عراق ، چوێن جیوه‌جی كردن هه‌ر پڕوژه‌ێگ نیاز وه فه‌راهه‌م كردن زه‌مینه‌ێ جیوه‌جی كردن دێرێ ، به‌شه‌و كردن عراق ئمڕوژه بوێه‌سه داخوازیێگ ك جاران ناو بردنیشی تاوان گه‌وراێگ بوێ وه‌لێ ئێجاره وه چه‌قو داعش.\nعه‌بدوللا جه‌عفه‌ر كوڤلی


موعجزه بوونا قورئانا پیرووز<?xml:namespace prefix = o ns = "urn:schemas-microsoft-com:office:office" />\nقورئانا پیرووز، یه‌گانه كتێبا عه‌سمانی یه كو بڤه‌بر و صه‌راحه‌تا ته‌مام، د‌یار كریه كو كه‌س نكارێ وه‌ك وێ كتێبێ ژ بال خوه ڤه بێنێ، و حه‌تا ئه‌گه‌ر ئنس و جن ھه‌می ل ھه‌ڤ بچڤن و ئاریكاریا ھه‌ڤ بكن ژی نكارن ئه‌ڤێ یێكێ پێك بینن. و نه ته‌نێ نكارن كتێبه‌ك كامل وه‌ك قورئانێ بینن، به‌لكی نكارن د‌ه‌ھ سوورهی ئان ژی كورته سووره‌یه‌ك ته‌نێ بێنن.\nپاش گه‌له‌ك ته‌ئكید‌ان گازی ھه‌میان د‌كێ و پێشنیاریا ئانینا وه‌ك وێ د‌د‌ێ و پشت را نه‌كارینا وان ژ ڤێ یێكێ ره ژ به‌ر خود‌ایی بوونا ڤێ كتێب و رساله‌تا پێغه‌مبه‌رێ گرانقه‌د‌رێ ئسلامێ صه‌لات و سه‌لامێن خود‌ێ ل سه‌ر وی و ئالێ وی بن د‌د‌ێ زانین.\nژ له‌و نه جھێ شك و د‌ود‌لێ یه كو ئه‌ڤ كتێبا پیرووز، ئد‌د‌عا موعجزه بوونا خوه د‌كێ و ئینه‌رێ ڤێ كتێبێ، ئه‌وێ سه‌ر ناڤێ موعجزه‌یا جاوید‌ان و بورھانه‌ك بڤه‌بر د‌ه‌رحه‌ق پێغه‌مبه‌ریا خوه بونا ھه‌ر و ھه‌ر ژ جھانیان را راد‌ه‌ست كریه. و نھا ژی پاش بوورینا چارد‌ه‌ھ قه‌رنان، ئه‌ڤ ند‌ایا ئلاھی ھه‌ر صبه‌ح و شه‌ڤ ب رێكا ناڤگینێن د‌وست و د‌وژمن ڤه د‌گھێ گوھێ جھانیان و حوججه‌ت و د‌ه‌لیل ل سه‌ر وان ته‌مام د‌كن.\nژ ئالیێ د‌ی ڤه ئه‌م د‌زانین كو پێغه‌مبه‌رێ ئسلام صه‌لات و سه‌لامێن خود‌ێ ل سه‌ر وی و ئالێ وی بن ژ یێكه‌م رووژێن د‌یار كرنا د‌ه‌عوه‌ت و گازیا خوه، د‌گه‌ل د‌وژمنێن كیند‌ار و ركد‌ار رووبروو بوو كو قه‌ت خوه ژ د‌ژاتی كرنا د‌گه‌ل ئه‌ڤێ ئایینا ئلاھی پاشد‌ا نه‌د‌ان و پشتی كو ژ ته‌ھد‌ید و ته‌طمیعێ بێھێڤی بوون بریارا كوشتنا وی حه‌ضره‌تی د‌ان. كو پێ ته‌یبیرا ئلاھی، د‌گه‌ل ھجره‌تا بشه‌ڤ و خه‌فێ وی حه‌ضره‌تی ئه‌ڤێ بریارێ ره‌زیل و رسوا بوو. و پشتی ھجره‌تێ ژی د‌اویا عه‌مرێ وی ل جه‌نگ و شه‌رێن جووربجوور د‌گه‌ل موشرك و یارید‌ه‌رێ وا یێن یه‌ھوود‌ی بووری. و ژ رحله‌ت و وه‌فاتا وی حه‌ضره‌تی حه‌تا نھا ژی مونافقێن ناڤد‌ه‌یی و و د‌وژمنێن د‌ه‌رڤه‌یی ھه‌ر د‌خه‌بتیان و د‌خه‌بتن د‌ا ئه‌ڤ نوورا ئلاھی بڤه‌مرینن و ژناڤ ببن؛ و قه‌ت خوه پاشد‌ا نه‌د‌ا‌نه و ناد‌ن و چ ژ د‌ه‌ستێ وا ھاتیه و تێ كرن و د‌كن. و ئه‌گه‌ر ئانینا كتێبه‌ك وه‌ك قورئانا پیرووز ئمكان ھه‌بوویا، قه‌ت خوه ژێ پاشد‌ا نه‌د‌د‌ان و به‌رێ خوه ژ نه‌د‌زڤراند‌ن.\nل ڤێ چاخێ د‌ا ژی كو ھه‌می ھێزخورت و مه‌زن د‌ه‌وله‌تێن جھانێ، ئسلام وه‌ك د‌وژمنێ مه‌زن ل د‌ژی د‌اگیر كرن و حوكمد‌اری یا خوه یا زالمانه د‌زانن و ب ئاوایه‌ك موجد‌د و ژ د‌ل د‌ژاتیا وێ د‌كن و خود‌انێ ھه‌می جووره ئمكان و ناڤگینێن مالی، ماد‌د‌ی، علمی، سیاسی و ته‌بلیغاتی نه؛ ئه‌گه‌ر بكاریان وێ كورته سووره‌یه‌ك وه‌ك یا قورئانێ بئانیان و ئه‌وێ ب رێكا ناڤگینێن كوومه‌لی و ته‌بلیغاتی د د‌نیایێ د‌ا به‌لاڤ بكران. چكو ئه‌ڤێ یێكێ، ھێسانترین و ئه‌رزانترین و بته‌ئسیرترین رێكه بونا د‌ژاتیا د‌گه‌ل ئسلامێ و پێشی لێ گرتنا ژ پێشره‌وی و به‌رفره‌ھیا وێ.\nژ له‌و، ھه‌ر كه‌سێ عاقل و حه‌قیقه‌تخاز پاش ئاگاھی ژ ڤێ یێكێ وێ یه‌قین بكێ كو قورئانا پیرووز كتێبه‌ك ئستسنائی یه كه‌س نكارێ وه‌ك وێ چێكێ و به‌رھه‌ڤ بكێ؛ چ كه‌س و چ كوومه‌ك پێ چ ھه‌ڤووتن و زانینان نكارێ وه‌ك وێ بێنێ. یانی ھه‌می تایبه‌تیێن یێك موعجزه (خارقول عاد‌د‌ه بوون، ئلاھی و نه‌قابلێ ته‌قلید بوون، و د‌ه‌لیل و بورھان بوون ژ ئسباتا د‌ورستیا نوبووه‌تێ) د خوه د‌ا د‌ھه‌بێنێ. ژ به‌ر ڤێ یێكێ باشترین د‌ه‌لیل و بورھانا بڤه‌بر بو راستیا د‌ه‌عوه‌ت و گازیا پێغه‌مبه‌رێ ئسلام (صه‌لات و سه‌لامێن خود‌ێ ل سه‌ر وی و ئالێ وی بن) و حه‌ق بوونا د‌ینێ موقه‌د‌د‌ه‌سێ ئسلامێ یه. و ژ مه‌زنترین و گرانبھاترین نعمه‌تێن ئلاھی ل سه‌ر جامعه و كوومه‌لا ئنسانی ھه‌ما ئه‌ڤه كو ئه‌ڤێ كتێبا پیرووز وصا ھنارتیه كو ژ ھه‌ر و ھه‌ر را موعجزه‌یه‌ك جاوید‌ان ڤه‌مینێ و د‌ه‌لیلا راستی و د‌ورستیا خوه د خوه د‌ا بھه‌بێنێ. د‌ه‌لیله‌ك كو د‌ه‌رك و فێھما د‌ه‌لاله‌تا وێ، نیاز و ئحتیاج ب فێربوون و پسپوریتیێ تنه و ژ ھه‌می كه‌سان را قابلێ فێھم و په‌ژرینێ یه.\nجھه‌ت و د‌ورئالیێن موعجزه بوونا قورئانا پیرووز\nنھا كو مه ب كورتی و سه‌رگرتی زانی كو قورئانا پیرووز، په‌یڤا ئلاھی یه و موعجزه‌یه‌ك مه‌زنه؛ ئه‌مێ ھنه‌ك ژ جھه‌ت و د‌ورئالیێن ئعجازا وێ بنڤیسین و ژ به‌ر چاڤان ره د‌ه‌رباز بكین.\nئـ_ فه‌صاحه‌ت و به‌لاغه‌تا قورئانا پیرووز\nیێكه‌مین وه‌جھ و ئالیێ ئعجازا قورئانا پیرووز، شیوایی/شیرینی (فه‌صاحه‌ت) و ره‌سایی/زه‌لالی (به‌لاغه‌ت) یا وێ یه. یانی خود‌ایێ موته‌عال ژ به‌یانا مه‌خسه‌د و رامانێن خوه را د ھه‌ر مه‌قامه‌كی د‌ا شیواترین و شیرینترین كه‌لام و خوه‌شاھه‌نگترین و بژارتیترین ته‌ركیبان بكار ئانیه كو ب ئاوایێ ھه‌ری زه‌لال و صاف، مه‌فھووم و مه‌عنه‌یا مه‌خسه‌د‌ێن خوه ب خوه‌ند‌ا د‌د‌ێ فێھمێ. و بژارتنا كه‌لیمه و ته‌ركیبێن موناسب و ھه‌ماھه‌نگ كو مه‌عنی یێن بلند و د‌ه‌قیق ھه‌نه، ته‌نێ ژ وی كه‌سی را ئمكان ھه‌یه كو ئه‌و ب ھه‌می تایبه‌تی یێن كه‌لیمه و د‌ورئالیێن مه‌عنی یێن حه‌قیقی و پێوه‌ند‌ا د‌ناڤبه‌ینا وان د‌ا زانابێ و بكارێ پێ ل به‌ر چاڤ گرتنا ھه‌می د‌ور و ئه‌طراف و د‌ورئالیێن مه‌عنیێن لازم و ھای ژێ مانا پێد‌ڤێ یێن ره‌وش و حاله‌تێ، باشترینێ كه‌لیمه و عباره‌تان ھلبژێرێ. و ئحاطه و سه‌رد‌ه‌ستیه‌ك وھا بێ وه‌حی و ئلھاما ئلاھی ژ چ یێك ژ ئنسانا ره نه‌ھاتیه د‌انین.\nخوه‌شی یا ئاھه‌نگا مه‌له‌كووتی و د‌لكێشا قورئانێ ژ ھه‌میان را ، و شیرینی و زه‌لالیا وێ ژ وا یێن ب عه‌ره‌بی و فه‌ننێ فه‌صاحه‌ت و به‌لاغه‌تێ د‌زانن را ، قابلێ فێھمه؛ لێبه‌لێ تێگه‌ھشتنا موعجزه بوونا فه‌صاحه‌ت و به‌لاغه‌تا قورئانێ ته‌نێ ژ وا كه‌سا را مومكنه كو ژ ھه‌می جھه‌تێن جووربجوورێ ته‌خه‌صصوصی و تایبه‌تی یێن په‌یڤ و ئاخفتنێ ئاگاھی ھه‌بن و ئه‌وێ (قورئان) د‌انن به‌ر په‌یڤ و ئاخفتنێن د‌ی یێن فه‌صیح و به‌لیغ و ئه‌وا گه‌ل ھه‌ڤ موقایسه بكن؛ ھنگێ ته‌وان و كارینا خوه ل به‌رابه‌رێ وێ د‌ا بجه‌ربینن كو ئه‌ڤ كار ته‌نێ ژ د‌ه‌ستێ شاعر و ھه‌لبه‌ستڤانێن عه‌ره‌ب د‌ھاتا، چكو مه‌زنترین ھونه‌رێ عه‌ره‌بان، په‌یڤ و ئاخفتن بوو كو ل د‌ه‌مێ نوزوول و ھنارتنا قورئانێ د‌ا، گه‌ش بووبوو و نموونه‌یێن ژ باشترین شعر و ھه‌لبه‌ستان پاش ره‌خنه لێ كرنا ئه‌د‌ه‌بی، ئه‌وێ سه‌ر ناڤێ باشترین و بقه‌د‌رترینێ د‌ه‌ستھاتا ھونه‌ری ھلد‌بژارتن و ئه‌وێ به‌لاڤ د‌كران.\nعنایه‌ت و حكمه‌تا ئلاھی، د‌كێ لازمێ خوه كو موعجزه یا ھه‌ر پێغه‌مبه‌ر ھه‌ڤرێ بێ د‌گه‌ل علم و ھونه‌رێ وی وه‌ختی، د‌ا كو ئمتیاز و سه‌راتیا ئعجازا وێ ژ به‌رھه‌مێن به‌شه‌ری/ئنسانی ب ھێسانی بێ د‌ه‌رك كرن؛ چه‌وا كو ئمام ھاد‌ی (ع) د جه‌وابا «ئبن سه‌كییه‌ت» د‌ا كو ژێ پرسی: - «چره خود‌ایێ موته‌عال، موعجزه یا حه‌ضره‌تێ مووسا (سه‌لامێن خود‌ێ ل سه‌ر بن) وه‌ك یه‌د‌ێ به‌یضا – د‌ه‌ستێ رووناھی و ئه‌ژد‌ه‌ھا كرنا گووپالێ، و موعجزه یا حه‌ضره‌تێ عیسی (سه‌لامێن خود‌ێ ل سه‌ر بن) وه‌ك شفاد‌انا نه‌خوه‌شان، و موعجزه یا پێغه‌مبه‌رێ ئسلامێ (صه‌لات و سه‌لامێن خود‌ێ ل سه‌ر وی و ئالێ وی بن) وه‌ك قورئانا پیرووز د‌یار كر؟» - كه‌ره‌م كر: «ل د‌ه‌مێ حه‌ضره‌تێ مووسا (ع) سحر و جاد‌وو ھونه‌رێ وی د‌ه‌می بوو، ژ به‌ر ڤێ یێكێ خود‌ایێ موته‌عال موعجزه یا وی حه‌ضره‌تی وه‌ك كاروبارێ وان لێ كر حه‌تا كو ب نه‌كارین و عه‌جزێ خوه ل به‌رابه‌رێ ئانینا وه‌ك وێ؛ تێبگه‌ھن. و ھونه‌رێ رێكه‌تی د د‌ه‌مێ حه‌ضره‌تێ عیسا (ع) د‌ا كار و فه‌ننێ پژیشكی/طه‌بابه‌تێ بوو؛ ژ به‌ر ڤێ یێكێ خود‌ایێ موته‌عال موعجزه یا وی حه‌ضره‌تی د شفاد‌انا نه‌خوه‌شێن بێد‌ه‌رمان د‌ا بجھ كر د‌ا ھه‌ركه‌س ب موعجزه بوونا وێ بحه‌سێ و تێبگه‌ھێ. لێبه‌لێ ھونه‌رێ رێكه‌تی ل د‌ه‌مێ پێغه‌مبه‌رێ ئسلامێ (صه‌لات و سه‌لامێن خود‌ێ ل سه‌ر وی و ئالێ وی بن) ھه‌ما په‌یڤ و ڤه‌ھوونینێ بوو كو ژ به‌ر ڤێ یێكێ خود‌ایێ موته‌عال قورئانا پیرووز ب ئاوایێ ھه‌ری خوه‌ش و د‌لكێش ھنارت؛ د‌ا ھه‌می ب ئعجاز و خارقول عاد‌د‌ه بوونا وێ بحه‌سن و تێبگه‌ھن.


چەمکی گەشەپێدانی زانستی\nگەشەپێدانی زانستی یەکێک لە چەمکە گرنگەکانە کە بنەمای سەرەکی ئەزموونی سۆشیالستی بە تایبەتمەندی چینییە. هەرچەندە ئەم دەستەواژەیە لە شانزەیەمین کۆنگرەی حزبی شیوعی چین ساڵی 2002دا بەکارهێنرا، بەڵام ئەم چەمکە ڕەنگدانەوەی شیکردنەوەی سەرجەم ئەزموونی گەشەپێدانە لە چیندا.\nپێش دامەزراندنی چینی نوێ ماو تسی تۆنگ لە وتارێکیدا بەناونیشانی "ڕێگای کارکردنی کۆبوونەوەی حزبی"، ئاماژە بە پلانی یەکگرتوو، و تێڕوانینی سەرانسەری لە کارەکاندا دەکات بە شێوازی "پیانۆ ژەنین" کە دەبێ ژەنیار هەر دە پەنجەی بەکار بهێنێت، و لە هەمان کاتدا ناکرێ هەر دە پەنجەی خۆی بە سەر پیانۆکەدا داگرێت، چونکە ئاوازێکی نەشاز دروست دەبێت. مەبەست لە وتارەکەی ماو تسی تۆنگ ئەوەیە کە پێویستە هەماهەنگی لە کار و پلانداناندا هەبێت، و ناکرێت جەخت لەسەر هەندێ گرفت بکەین و هەندێکی دیکە فەرامۆش بکەین. لە وتارێکی دیکەیدا دەربارەی "چارەسەرکردنی ڕاستەقینەی ناکۆکییەکانی ناو گەل" ماو تسی تۆنگ پرەنسیپی "پلانی یەکگرتوو، و تێڕوانینی سەرانسەری، و کردەوەی گونجاو"، دەخاتە ڕوو.1\nلەگەڵ دەستپێکردنی سیاسەتی چاکسازی و کرانەوە، و کارکردن بۆ چارەسەرکردنی کێشە و گرفتە نوێیەکان، دنگ شیاو بینگ ئاماژەی بە ئەرکی نوێکردنەوە لە سەرجەم بوارەکاندا دەکات، بە جۆرێک هاوسەنگی نێوان سەرجەم بوارەکان بکرێت، و بایەخ تەنیا بە بوارێک نەدرێت.\nجیانگ تسە مین کە لە نێوان 24 یونیو 1989 – 15 نۆڤێمبەر 2002 ئەمینداری گشتی حزب بوو، و خاوەنی تیئۆری "سێ نوێنەرایەتی" بوو کە حزبی شیوعی چین نوێنەری هێزی پێشکەوتووی بەرهەمهێنان، و ئاراستەی پێشەکەوتنی کولتووری پێشکەوتنخوازی چین، و نوێنەری بەردەوامی بەرژەوەندی ڕۆڵەکانی گەلی چینە، کۆمەڵێک خاڵ لە بابەتی "مامەڵەکردنی ڕاستەقینە لە کاتی بنیاتنانی نوێگەری سۆشیالستی" خستەڕوو کە خۆی لە پەیوەندی نێوان چاکسازی و گەشەسەندن و سەقامگیری، و پەیوەندی نێوان خێرایی و ئاکامەکان، و پەیوەندی نێوان بنیاتنانی ئابووری و دانیشتووان و داهات و ژینگە، و پەیوەندی نێوان پیشەسازی و کشتوکاڵ و کەرتی خزمەتگوزاری... هتد، دەبینێتەوە.2\nلە شانزەهەمین کۆنگرەی حزب ئەمینداری ئەو کاتەی حزب هو جین تاو چەمکی گەشەپێدانی زانستی خستەڕوو کە مەبەست لێی مرۆڤە، و بریتییە لە گەشەپێدانی بەردەوام و سەرانسەری و هەماهەنگ.\nلەم بوارەشدا مەبەست لەپلاندانانی یەکگرتوو، و تێڕوانینی سەرانسەری، دانانیپلانی سەرانسەری گەشەپێدانی پێنج بوارە کە ئەمانەن: گەشەپێدانی شار و لادێ، و گەشەپێدانی هەرێمەکان، و گەشەپێدانی ئابووری، و کۆمەڵایەتی، و گەشەپێدانی هاوئاوازی مرۆڤ و سروشت، و گەشەپێدانی خۆجێیی، و کرانەوە بەرانبەر دەرەوە.3\nلە ڕاپۆرتی سیاسی حەڤدەهەمین کۆنگرەی حزب ساڵی 2007 ئاماژە کرا؛ "حزب دەبێ ئاڵای مەزنی سۆشیالستی بەتایبەتمەندی چینی بەرزبکاتەوە، و بە قوڵی چەمکی گەشەپێدانی زانستی جێبەجێ بکات".\nلە هەژدەهەمین کۆنگرەی حزب ئاماژە کرا کە چەمکی گەشەپێدانی زانستی بەرهەمی سێ نەوەی دەستەی سەرکردایەتی کۆمیتەی ناوەندییە، و "تێڕوانینێکی زانستییە و بۆ سەرچاوەی مارکسیزم لینینزم و، بیروبۆچوونی ماو تسی تۆنگ، و تیۆریی دنگ شیاو بینگ، و بۆچوونی سێ نوێنەرایەتی، دەگەڕێتەوە، و هەردەم بە پێی سەردەم لە پێشکەوتندایە، و پرەنسیپی گرنگیڕێپیشاندەری گەشەپێدانی ئابووری و کۆمەڵایەتییە، و بیروبۆچوونێکی ستراتیجی گرنگە و دەبێ بۆ جێبەجێکردن و پەرەپێدانی سۆشیالیستی، پێوەی پابەند بین". هەر لەم کۆنگرەیەدا چەمکی گەشەپێدانی زانستی لە پەیڕەوی ناوخۆیی حزیدا بەڕێنماییو ڕێپیشاندەری کار دەستنیشان کرا.4\nلە نۆزدەهەمین کۆنگرەی حزبی شیوعی چین ئاماژە بە پابەندبوون بە "بیرۆکەی گەشەپێدانی نوێ" کرا، بەو پێیەی گەشەپێدان لە وڵاتدا بناغە و کلیلی چارەسەرکردنی سەرجەم کێشەکانە، و پێویستە گەشەپێدان زانستی بێت و بابەتەکانی داهێنان، و هەماهەنگی، و سەوزیی، و کرانەوە، و سوودوەرگرتنی گشتی، بە خۆوە بگرێت. ئەم گەشەپێدانە بەندە بە دەستگرتن بە سیستەمی سۆشیالستی لە وڵاتدا، بێ دوودڵی لە چەسپاندن و پەرەپێدانی کەرتی گشتی، و هاندان و پشتگیری و ڕێنمایکردنی کەرتی ناگشتی، و تواناسازکردنی ڕۆڵی بازاڕ لە دابەشکردنی دەستکەوت، و کاراکردنی ڕۆڵی حکوومەت لە بواری پاڵپێوەنانی گەشەپێدان بە شێوەیەکی باشتر، هاوکات لەگەڵ پیشەسازی نوێ و کەرتی زانیاری، و ئازووقە، و نوێکردنەوەی بواری کشتوکاڵ، و دەستپێشخەری لە جیهانگیری ئابووری، و پەرپێدانی ئابوورییەکی کراوە".5\nئەگەر تەماشای تێکڕای ئەم پەرەسەندنانە لە بواری گەڵاڵەبوونی چەمکی "گەشەپێدانی زانستی" بکەین، بۆمان دەردەکەوێت کە ئەم چەمکە بابەتێکی تیۆری گرنگە کە پراکتیک و پێداویستییە بابەتییەکانی واقیعی کۆمەڵگا ڕۆڵی یەکلاکەرەوەی لە بوون و لە پەرەسەندنی ئەم چەمکە بینیوە، و دەرگای گۆڕانکاری تیایدا دانەخراوە. هەر بۆیە لە پێناسەی ئەم چەمکە ئاماژە بۆ ئەوە کراوە کە بە پێی سەردەم لە پێشکەوتن و گۆڕانکاریدایە.\nشی جین بینگ ئەمینداری گشتی حزبی شیوعی چین لە ئاخافتنێکدا، ساڵی 2015 لە کۆبوونەوەی کۆمیتەی ناوەندی حزبدا، باس لە ڕۆڵی کارکردن و پراکتیک لە پرۆسەی گەشەپێدان دەکات بەو پێیەی کە لە کۆتاییدا پراکتیک و ئاکامەکان ڕاستی یان هەڵەبوونی گەشەپێدان دیاری دەکات. لەم وتارەیەدا ئاماژە بۆ چەندین خاڵی تیۆری لە کاتی داڕشتنی دوانزەهەمین پلانی پێنجەم ئابووری نیشتمانی و گەشەپێدانی کۆمەڵایەتی، سەبارەت بەم چەمکە دەکات، و سروشت و بنەماکانی گەشەپێدان، دەخاتە ڕوو.\nسەبارەت بە سروشتی گەشەپێدان شی جین بینگ دەڵێت: "پراکتیک پێمان دەڵێت کە گەشەپێدان پرۆسەیەکی گۆڕانکاری بەردەوامە، و ژینگەی گەشەپێدان سەقامگیر و بەستەڵۆک نییە، بەڵکو لە گۆڕانکاریدایە، و مەرجەکانی گەشەپێدانیش سەقامگیر نییە و لە گۆڕانکاریدایە، بۆیە زۆر ئاساییە کە خودی چەمکی گەشەپێدان لە گۆڕانکاریدا بێت".6\nهەر لەم وتارەدا بنەماکانیگەشەپێدان کە بریتییە لە داهێنان، و هەماهەنگی، و سەوزیی، و کرانەوە، و سوودوەرگرتنی گشتی، بە وردی ڕوون کرایەوە، و پێناسەیەکی زانستی بۆ سەرجەم ئەو بنەمایانە کرا.\nلێرەدا دەتوانین پوختەی ئەم بنەمایانە کە شی جین بینگ باسی دەکات، بەم شێوەیە بخەینە ڕوو:7\nیەکەم؛ داهێنان لە گەشەپێدان کە مەبەست لێی چارەسەرکردنی گرفتەکانی تەوژمی گەشەپێدانە. ئەو گرفتانە بوارو توانای داهێنان، و ئاستی گشتی گەشەپێدانی زانستی و تەکنەلۆجی کە جارێ باڵا نییە، و لە هەمان کاتدا توانای پشتگیریکردنی زانست و تەکنەلۆجیا بۆ ئەنجامدانی گەشەی ئابووری و کۆمەڵایەتی، دەگرێتەوە.ئەنجامی ئەم خاڵە لەوەدایە کە ئەگەر لەم هەلومەرجە نوێیەی شۆڕشی زانستی و تەکنەلۆجی کە پێشبڕکێیەکی گەورە بە خۆیەوە دەبینێت، پەرەسەندن و داهێنان ئەنجام نەدەین، ئەوا ناتوانین پاڵ بە تەوژمی گەشەپێدانەوە بنێن. بۆیە هەر بە بۆچوونی شی جین بینگ پێویستە کە بایەخ بە داهێنانی تیۆری، و دامەزراوەیی و زانستی و تەکنەلۆجی، و کولتووری، و سەرجەم بوارەکانی کاری حزب و دەوڵەت، بدرێت.\nدووەم؛ هەماهەنگی لە گەشەپێدان کە مەبەست لێی چارەسەرکردنی ناهاوسەنگییە لەم پرۆسەیەدا، بەتایبەتی ئەو ناهاوسەنگییەی کە هەیە لە پەیوەندییەکانی نێوان هەرێمەکان و لە نێوان شار و گوند، و ئابووری و کومەڵگا، و شارستانی مادی و شارستانیڕۆحی، و بنیاتنانی ئابووری و بنیاتنانی بەرگری نیشتمانی، و تێکڕای ئەمانەش لە سایەی دواکەوتووییە لە ئاستی گەشەپێدانی ئابووری.\nهەر چەندە پێشتر ــ وەک شی جین بینگ ــ دەڵێت ئەرکی سەرەکیمان ئەنجامدانی گەشەپێدانێکی خێرا بووە، بەڵام ئێستا دەبێ بایەخ بەڕێکخستنی پەیوەندییەکان، و کارابوونی گەشەپێدانی گشتگیر بدەین، ئەگینا ناکۆکییە کۆمەڵایەتییەکان بەردەوام زەق دەبێتەوە، و بۆ ئەم مەبەستەش دەبێ کۆنتڕۆڵی پلانی گشتی لە بابەتی سۆشیالسستی بە تایبەتمەندی چینی بکەین.\nسێیەم؛ گەشەپێدانێکی سەوز کە مەبەست لێی هاوئاوازی و هاوسۆزییەلە نێوان مرۆڤ و سروشت بە ئاراستەی کەمکردنەوەی کاربۆن لە ئەنجامدانی شۆڕشی زانستی و تەکنەلۆجی و گۆڕانکاری پیشەسازی. بۆیە دەبێ کار بۆ زیادکردنی کۆنترۆڵ لە سەر پیسبوونی ژینگە و ڕاگرتنی تێکچوون لە سیستەمی ئایکۆلۆجی، و دابینکردنی داواکاری خەڵک بۆ هەوای پاک وئاوی خاوێنی خواردنەوە و خواردنی تەندروست، و ژینگەی جوانبکەین. ئەرکی دەوڵەتە دەست بە بەکارهێنانی داهاتەکان بگرێت، و ژینگە بپارێزێت، و گەشەپێدانی شارستانییانە ئەنجام بدات، کە بریتییە لە پەرەسەندنی بەرهەمهێنان، وخۆشگوزەرانی ژیان و پاراستنی ژینگە.\nچوارەم؛ گەشەپێدانی کراوەیی کە مەبەست لێی چارەسەرکردنی گرفتی نێوان گەشەپێدانی ناوخۆیی خۆجێییە لەگەڵ ئاستی نێودەوڵەتی لە گەشەسەندندا. هەڵبەتە ئەم بابەتە پەیوەندی بەڕێکخستنی ئابووری جیهانو ڕێساکانێتی، کە لەم بوارەدا تەنیا کرانەوە لەبەردەم ئابووری دەرەوەدا بەس نییە، بەڵکو چۆن بە شێوازێکی چلۆنایەتی ئەو کرانەوەیە ئەنجام بدرێت، و پەیوەندی نێوان ناوەوە و دەرەوە لە پرۆسەی گەشەپێداندا ڕەچاو بکرێت.\nمەبەست لە ناوەڕۆکی ئەم بابەتە لە گەشەپێداندا ئەنجامدانی چاکسازییە لەڕێکارەکانی ئابووری جیهان و سەرکردایەتی کردنی ئابووری جیهانی و پاراستنی سیستەمی فرەیی بازرگانیی جیهانی، و بینینی ڕۆڵێکی کاریگەر لە دیپلۆماسی ئابووری جیهان لەڕێگای هاوسەنگی لە سوودمەندی و هاوبەشی لە دەستکەوتەکان.\nپێنجەم؛ گەشەپێدانێک کە هاوتەریبی و عەدالەتی کۆمەڵایەتی مسۆگەر بکات، ئەمەش بە مەبەستی زامنکردنی سەقامگیری وڵات، و سوودوەرگرتنی جەماوەری گەل لە دەستکەوتەکانی گەشەپێدان کە ئەرکێکی حزبە و لە سیاسەتی خۆی دەستنیشانی کردوە و پێی پابەندە، و دەبێ کێکی گەشەپێدان لە وڵاتدا گەورە و گەورەتر بێت، و سەرجەم جەماوەر سوودی لێوەرگرێت، و خزمەتی نەهێشتنی نابەرانبەری لە دابەشکردنی سامانی نیشتمانی بکات، و بۆشایی و جیاوازی گەورە لە داهاتی تاک چارەسەر بکات، و دەستکەوتی گەشەپێدان لە خزمەتی سەرجەم گەلدا بێت.\nیەکێک لە بۆچوونە گرنگەکانی بواری گەشەپێدانی زانستی کە بنەمایەکی فەلسەفی پێدەبەخشێت، ئاماژەکردنە بە دوو بابەتی سەرەکی کە بریتین لە تەماشاکردنی گەشەسەندن لە ڕوانگەی یاساکانی دیالکتیک بە مانا فراوانەکەی، واتە دیالکتیک لە سروشت و لە کۆمەڵگا، و بە هەمان شێوە پەیوەندی گەشەپێدان بە چەمکی "ناکۆکی" کە یەکێکە لە بنەما فەلسەفییەکانی مارکسیزم و بنیاتنانی سۆشیالستی بە تایبەتمەندی چینی.\nشی جین بینگ لە وتارێکی ساڵی 2016 ئاماژە بە تێگەیشتنی قوڵی گەشەپێدانی نوێ دەکات، و پێی وایە داهێنان بنەمای گەشەپێدانە، و پێشبڕکێی چین لە سەردەمی گڵۆبالیزمدابێ داهێنانی زانستی و تەکنەلۆجی ناکرێت، و لەهەمان کاتدا گەشەپێدانێکی سەوز کە پاراستنی ژینگە و سروشت بە پلەی یەکەم وەربگیرێت، و بنەمای سەرکەوتنی گەشەپێدانێکە کە لە بەرژەوەندی مرۆڤایەتی بێت. لەم خاڵەشدا شی جین بینگ ئاماژە بە بۆچوونێکی ئینگلز دەکات کە دەڵێت؛ "نابێ بەهۆی سەرکەوتنی مرۆڤ بە سەر سروشت دووچاری سەرکێشی و لە خۆبایی بین، چونکە سروشت دوای هەر سەرکەوتنێکی مرۆڤ، تۆڵەی خۆی دەسێنێت.. هەر زیانێک کە مرۆڤ بە سروشتی بگەیەنێت، لە کۆتاییدا زیان بە خودی مرۆڤ دەگات".\nلە میانەی پەرەسەندنی چەمکی گەشەپێدانی زانستی شی جین بینگ ئاماژە بۆ چوار بابەتی گرنگ دەکات کە ئەمانەن:\nیەک؛ بەشداری سەرجەم گەل لە بەرهەمی گەشەپێدان.\nدوو؛ دابەشکردنی هاوبەشی بۆ دابینکردنی ئەو سوودە گشتییە.\nسێ؛ بۆ ئەنجامدانی ئەو دوو خاڵەی سەرەوە پێویستە بنیاتنانی هاوبەش هەبێت، و بۆ ئەنجامدانی بنیاتنانی هاوبەش پێویستە دیموکراسی فراوان بکرێت.\nچوار؛ بۆ جێبەجێکردنی سوودمەندی هاوبەش، و پاڵپێوەنانی ڕێڕەوی گەشەپێدان، پێویستە هاوسەنگی لە دابەشکردنی بەرهەمەکانی گەشەپێدان بۆ سەرجەم تاکەکانی کۆمەڵگا هەبێت.\n1 ماو تسی تۆنگ، کارە گشتییەکان، بەشی چوارەم، چاپی 1991 بە زمانی عەرەبی.\n2 شی جین بینگ،وتارێک سەبارەت تێگەیشتنی قوڵ بۆ چەمکی گەشەپێدانی نوێ، ل 241.\n3 تشانگ بای جیا، ئەزموونی چین ڕابردوو، و ئێستا، و ئایندە، ل 177.\n4 ڕاپۆڕتی هەژدەهەمین کۆنگرەی حزبی شیوعی چین.\n5 ڕاپۆرتی نوزدەهەمین کۆنگرەی حزبی شیوعی چین.\n5 شی جین بینگ، دەربارەی حوکم و ئیدارە، ل 219.\n7 کورتکردنەوەی بۆچوونەکان لە هەمان سەرچاوە


ڕێپێوان بە بەژداری ڕێبەرانی گروپەکانی فەلەستینی بەڕێوە چوو\nبه رواری داگرتن : 2019-06-27 09:22\nغەززه - بە بەژداری ڕێبەرانی گروپەکانی فەلەستینی ڕێپێوانی ناڕەزایەتی لە بەرامبەر کۆبوونەوەی بەحرێن بەڕێوە چوو.\nبۆ دەربڕینی ناڕەزایەتی لە بەرامبەر مامەڵەی سەدە و کۆبوونەوەی بەحرێن ئەمڕۆ لە غەززە ڕێپێوان بە بەژداری ڕێبەری گروپەکانی فەلەستینی و هەزاران هاوڵاتی بەڕێوە چوو.\nلە غەززە ڕێپێوان لە پێش بینای ئونروا دەستی پێ کرد و تا نوێنەرایەتی نەتەوە یەکگرتوەکان بەردەوام بوو.\nئەو کەسانەی بەژداری ڕێپێوانەکە بوون لە پێش بینای نەتەوە یەکگرتوەکان ماریۆنەتی (دەمەی موتەحەریکە) دۆنالد ترامپ سەرۆکی ئەمریکا و بنیامین ناتنیاهۆ سەرۆک وەزیرانی ڕژێمی داگیرکەریان سووتاند.\nئیسماعیل هەنیە سەرۆکی بەشی سیاسی بزووتنەوەی خۆراگری ئیسلامی (حەماس) و یەحیا سینوار ڕابەری بزووتنەوەکە لە غەززە و ڕێبەری گروپەکانی دیکەی فەلەستینی بەژداری ڕێپێوانەکە بوون و نیشانیان دا کە لەبارەی ڕەد کردنی کۆبوونەوەی بەحرێن و سەرئەنجامەکانی فەلەستینیەکان هاوفکرن.\nعیاز ئەبو فەنونە کە یەکێک لە ڕێبەرانی حەماس و ئەسیرەکانی پێشوویە پێش لە ڕێپێوانەکە وتارێکی پێشکەش کرد و باسی لەوە کرد، چۆن ماڵێکی خراپ لە ناو دەچێت کۆنفەرانسی خراپیش لە ناو دەچێت.\nئەبو فەنونە باسی لەوە کرد، ئەو کەسەی ئەمڕۆ ئەمریکای بەڕێوە دەبات ئومەتی ئیسلام و گەلی فەلەستینی ناناسێت، وتی: گومان دەکەن ئێمە بەشێکین لە کالا و بازرگانی. کاتێک ئەو سەرۆکانەی بێ هێزیان بینی کە لە بەرامبەریان سەریان نزم دەکەن گومان دەکەن کە ئومەت مردوە.\nئەبو فەنونە باسی لەوە کرد، لە کەرتی غەززە کە لە ژێر گەماڕۆدایە مووشەکەکانی دروست کراوە دەتوانێت ئاراستەی تەلئەبیب بکرێت، هەروەها فڕۆکەکانی بێ فڕۆکەوان دروست کراوە کە لە سەر ئاسمانی فەلەستین بەرز دەبێت. (İLKHA)\nبليته كان فەلەستین غەززە ڕێپێوان


👁 Em babete 14,545 car bînrawe\n📅 30-01-2016 Rêkewt u Rûdaw\n📅 Katî tomarkrdin Jan 31 2016 1:24PM\n👁 Em babete 9,348 car bînrawe\n- کۆمەڵێک چالاکوانی کورد لە فڕۆکەخانەی دوسڵدۆرڤ لە [ Zortir... 👁] ✖ ✖ 0 3 ✔ 66% ✍ H.B. 31-1-2016 13:24:27\n👫 موزەفەر ئەدەب Kesayetîyekan\n📅 Katî tomarkrdin Jan 31 2016 9:44PM\n👁 Em babete 5,039 car bînrawe\n... [ Zortir... 👁] ✖ ✖ 0 1 ✔ 70% ✍ H.B. 31-1-2016 21:44:16


ئه‌و كه‌سانه‌ی واده‌زانن له‌م كوردستانه له‌وان عاقڵمه‌ندتر نیه ؟ .... عیماد عه‌لی\n**Published: **23 **January** 2019****\nرۆژێك پرسیارێكم له سه‌ركرده‌یه‌كی باڵای بوغرای ئه‌م كوردستانه‌م كرد و وتم؛ ئایا ئێوه به خۆتان حه‌ز ئه‌كه‌ن یان رونتر بڵێم مه‌به‌ستتانه كوردستان پێشبكه‌وێت و له‌م قوڕاوه ده‌ربچێت كه له‌ده‌رئه‌نجامی ئه‌م هه‌موو قه‌یرانانه‌ی ده‌ستی ئیوه هاتۆته ئاراوه. وتی: بێگومان ئه‌ی ئه‌م هه‌موو ساڵه‌ی خۆبه‌ختكردن و قوربانیه له پێناو چیدا بووه. وتم ئێوه پێتانوایه و له‌وباوه‌ردان كه كوردستان ئه‌و خه‌ڵكه عاقڵمه‌نده‌ی تێدایه كه بتوانێت وه‌زعی خه‌ڵك بخاته سه‌ر سكه‌ی خۆی و له ئێوه جوانتر و زانستیانه‌تر به‌رێوه‌ی به‌رێت. وتی رێژه‌یه‌كی نوخبه‌ی باشی تێدایه و عه‌قڵیه‌تی مه‌زنیشمان هه‌یه. وتم باشه كه هه‌یه له ئێوه جوانتر به‌رێوه‌ی به‌رێت و له زۆلكاو ده‌ریبكات و ئێوه مه‌به‌ستتان بێت كوردستان قوتاری بێت و هه‌ر ئێوه هۆكاری سه‌ره‌كی ئه‌م قه‌یران و دواكه‌وتوییه‌ن، رێگری چیه و بۆچی به‌خۆتان بوار بۆ ئه‌و زانایانه ناده‌ن و بۆ ماوه‌یه‌ك رێگه‌یان پێبده‌ن ئه‌وان سوكانه‌كه بگرنه ده‌ست، بۆ ئه‌وه‌ی جیده‌ستی ئێوه راستبكه‌نه‌وه. وتی ئه‌وه له‌سه‌ر حه‌زی شه‌خسی من نه‌وه‌ستاوه و حزب حوكم ده‌كات و ململانێی ئه‌م حزبانه بواری بۆ ئه‌و عه‌قڵانه نه‌هێشتۆته‌وه و ئه‌وه‌ش باش بزانه ئه‌گه‌ر حزب خۆی لابدات ناكه‌وێته ده‌ست ئه‌و عاقڵمه‌ندانه و له‌مه خراپتر ده‌بێت. وتم: بۆچی، وتی: تۆ حساب بۆ بارودۆخه گشتیه‌كه و په‌یوه‌ندیمان به عیراق و وڵاتانی ده‌وروبه‌ر و مه‌رامه‌كانیان ناكه‌یت.\nوتم حزب ئامراز نیه بۆ خزمه‌تكردن و پێشكه‌وتنی گه‌ل، وتی: به‌ڵێ. وتم، كه‌وا بێت حزبه‌كانی ئێوه و سه‌ركردایه‌تی هۆكاری راسته‌قینه‌ی خراپی بارودۆخه‌كه‌ن نه‌ك كۆی گشتی گوشاره‌ی بیری میله‌ت و مه‌رامه‌كانی ده‌وره‌به‌ر و پیلانه‌كانیان، وتی: تا راده‌یه‌ك وایه، به‌ڵام ئه‌مه‌ش عه‌قڵ و پلانی ده‌وێت كه یاسا باڵاده‌ست بێت و عاقڵمه‌ند سه‌ركه‌وێت و ده‌بێت ئه‌مه به قۆناغی سروشتی خۆیدا بروات و ئه‌گه‌ر هه‌ڵه‌ی گه‌وره نه‌كه‌ین مه‌ودای راگوزه‌ر كه‌م ده‌بێت. وتم باشه كه ئویه رێگر بن له چاره‌سه‌ر، ئێستا میله‌ت حه‌قی خۆیه ئێوه شاربه‌ده‌ر بكات، وتی مه‌به‌ستت چیه، وتم وابێت یه‌كه‌مین هۆكاری راسته‌قینه‌ی ئه‌م وه‌زعه‌ی ئێمه‌ی كورد ئێوه‌ن، واته ئه‌و كۆمه‌ڵه خه‌ڵكه ده‌رسترۆیشوه‌ی له ژماره‌ی په‌نجه‌كانی ده‌ست تێپه‌رناكه‌ن و، واتان كردووه كه دوژمنان و داگیركه‌رانی ناوچه‌كه و جیهان یاریمان پێده‌كه‌ن. وتی چی بڵێم. له كۆتاییدا وتم تو ئه‌و خوادیه، میله‌ت حه‌قی نیه ئه‌گه‌ر كارێك بكات كه سوربزانێت له ده‌رئه‌نجامی كرده‌وه‌كه‌ی ده‌گه‌ڕیته‌وه بارودۆخه‌كه‌ی كاتی سه‌دام حسێنیش و، به خانه‌قینیه‌كه‌ی به‌ئێوه بلێت( ببه‌سه دی ببه‌س)و قۆڵێ لێهه‌ڵماڵێت و راپه‌رێت، واته به توڕه‌ییه‌وه هه‌مووان هه‌ڵسن و بڵێن ( به‌س بوو به‌س) و راپه‌ڕن و كوردستانبه‌ده‌رتان كه‌ن و شله‌ژانێكی ئه‌فرێنه‌ر دروست بكه‌ن كه ده‌رئه‌نجامه‌كه‌ی نادیار بێت. وتی به‌خوا برا ئه‌گه‌ر به خۆماندا نه‌چینه‌وه كۆتاییه‌كه‌ی هه‌ر ئه‌وه ده‌بێت كه تۆ ده‌یڵێیت، به‌ڵام من تا راده‌یه‌ك گه‌شبینم بۆ ئه‌وه‌ی ناچار بین به‌خۆماندا بچینه‌وه.\nكاتیك به‌سه‌رهاتی ئه‌و گه‌وره عاقڵماندانه‌ی جیهان ده‌خوێنیته‌وه و به‌رواردێك له‌گه‌ڵ ده‌سترۆیشتوانی ده‌سه‌ڵاتدارانی كوردستان ده‌كه‌یت، به‌زه‌ییت به خۆت و میله‌ته‌كه‌شدا دێته‌وه. نه‌گبه‌تیه‌كه‌ی له‌وه‌دا ده‌بینیت كه بچوكترینیان خۆی به عه‌بقه‌ریترین كه‌سی ئه‌م دونیایه ناگۆرێته‌وه و له خۆباییبون بۆته پیشه‌ی زۆرینه‌یان كه نازانێت به هۆكاری بنه‌ماڵه‌یی یان حزبی یان رێكه‌وت یان بازرگانی و پله‌و پایه‌ی كۆمه‌ڵایه‌تی یان ئیستغلال كردنی باری ناهه‌مواری سیاسی و ئابووری و كۆمه‌ڵایه‌تی گه‌لی كوردستان ئه‌و چانسه‌ی پێ به‌خشیوه و ئێستا نه‌ك حاكمی ره‌های كوردستانه به‌ڵكو خۆی به سوقرات و فۆڵتیر و مۆنتسكیۆ و ته‌نانه‌ت ماركس و بژارده بلیمه‌ته‌كانی بنیتانانی ده‌وڵه‌ته‌كانی هاوشێوه‌ی ئه‌مریكا و ئیسرائیلیش ناگۆرێته‌وه.\nخه‌یاڵكردن و ده‌رچون له قاوغی راسته‌قینه‌ی خۆت و راكردن به‌دوای تراویلكه و هه‌ڵمبینی و خیاڵپڵاوی بینین به حه‌قیقه‌تی ره‌ها و خۆجیاكردنه‌وه له خه‌ڵكی ئاسایی كۆمه‌ڵكه، ئه‌و نه‌رێنیه‌ت پیشان ده‌دات كه له ده‌ردانی ئه‌م حۆره فكرانه هه‌ڵده‌قۆڵن كه به رۆیشتن له‌سه‌ر هه‌ڵه‌ی به‌رده‌وامی ده‌سه‌ڵاتی كوردستان هاتۆته ئاراوه.\nجا به‌مه‌ش بۆمان ده‌رده‌كه‌وێت كه هۆكاری سه‌ره‌كی دواكه‌وتنی وه‌زعی كوردستان به‌خۆمانین پێش هه‌ر هۆكارێكی تر و ئه‌وه ده‌سه‌ڵاتداره له‌به‌ر هۆكاری تایبه‌تی كه‌سی و حزبی و به‌ناوی شۆرش و ئاینده‌ی میله‌ت و قوربانیدان جڵه‌وی حوكمی گرتۆته ده‌ست و به‌م شێوه‌یه‌ش به‌رێیده‌كات. كه‌وابێت چاره‌سه‌ر لای میله‌ته كه بارودۆخی تایبه‌تی خۆی فه‌راهه‌م بێت و چاره‌سه‌ری گونجاوی بۆ بدۆزێته‌وه، ئه‌مه‌ش خه‌ڵكی نوخبه و بوێر و به بیروكرده‌وه‌ی رێكخراوه‌یی و عه‌قڵمه‌ندانه‌وه چاره‌سه‌ری ریشه‌یی بكات، نه‌ك ئه‌م سه‌ركردایه‌تی و حزبانه‌ی ئێستا وا له‌سه‌ر ساحه‌ی كوردستانن و ئه‌وانه‌ی خۆیان پێداهه‌ڵواسیوه بتوانن چاره‌سه‌ری بكه‌ن، به‌ڵی به نوخبه‌یه‌كی زۆر كه‌می عه‌قڵمه‌ند و دڵسۆز و به‌توانا و به پشتیوانی میله‌ت ده‌كرێت، بێگومان ئه‌مه‌ش یه‌كه‌م و دوا چاره‌سه‌ره، ئه‌گینا هۆكاره‌كان ئه‌وه‌نده تێكچرژاون و له‌ملی ئه‌مانه ئاڵاون و به‌ده‌ستی خۆیان دروستیان كردووه و، وایلێهاتووه كه ئه‌وه‌ی هه‌یه ناتوانێت خۆی چاك بكاته‌وه.